
Vastab Bruno Lukk 


Millised mõjujõud on vorminud teie muusikuveendumusi? 

Pean ütlema, et mu tõekspidamised pole aja kuludes suurt muutunud, 
välja arvatud suhtumine mõnesse üksikusse heliloojasse. Mäletan, 18—19- 
aastasena vaidlesin Riias oma klaveriõpetajaga Bachi ja Beethoveni 
üle. Mulle oli juba tol ajal Bach palju suurem ja südamelähedasem kui 
Beethoven — nagu praegugi. Mingil määral muutused muidugi toi- 
muvad. 

Väga üldiselt rääkides: praegu eelistan objektiivset interpreeditüüpi, 
kes esmajoones esitab muusikat ja alles seejärel avaldab selles muusikas 
iseennast, mitte ümberpöördult. Varem polnud see seisukoht mul nii 
kindel. 

Enam-vähem said mu arusaamad paika Berliinis õppimise ajal (1929— 
1933). Ma küll ei lõpetanud seal konservatooriumikursust, aga olin ikkagi 
kaks aastat sees. Minu õpetaja, Hochschule professor Kreutzer oli õppinud 
Peterburi konservatooriumis Jessipova juures. Mõjus muidugi ka ümbrus- 
kond. Schnabel oli seal teine professor ja Berliini muusikaelu keskne 
kuju. Käisin tema õpilasõhtutel ja sain palju kuulda tema enda kontserte. 
Schnabel oli ehtne objektiivne tüüp, sugugi mitte poseerija või eelkõige 
ennast maksma panija. Siis teised kuulsad pianistid — Backhaus, Gieseking. 
Horowitz andis igal hooajal klaveriõhtu või koguni kaks. (Temast püsib 
meeles vaid briljantne Liszti-interpretatsioon.) Furtwängleri ja Bruno 
Walteri kontserdid kuulasin ära, kummalgi oli oma abonement suure- 
päraste solistidega. 

Olen üldse kogu elu jooksul kuulanud väga palju head muusikat väga 
heas esituses. Leian, et see on suur kool. 


Haridus ja noorusmuljed osutavad teil siis saksa kooli poole? 

Võib-olla küll. Näiteks Hindemith, kelle juures õppisin teooriat ja 
kellest sain tugevaid mõjutusi, on muidugi puhtsaksa komponist. Eelkõige 
avaldub see tema polüfoonilises, lineaarses mõtlemises, mida pean äärmi- 
selt oluliseks, ka interpretatsioonis. Siis Werktreue, tekstitruudus, tõelise 
teksti (mis on loomulikult suhteline mõiste) tähttäheline edasiandmine 
on samuti omane saksapärasele muusikategemisele. (Aga ka nõukogude 
interpretatsioonikoolkonnale.) 

Palju olen võlgu Nadežda Golubovskajale, Leningradi konservatooriumi 
klaveriprofessorile, kes käis pärast sõda meil konsultandiks. Sõitis siia 
iga kuu ja tegeles peamiselt pedagoogidega. Õieti ei konsulteerinud, vaid 
tegi kõige tõsisemat ja sügavamat tööd. Ka Anna Klas, Heljo Sepp, Laine 
Mets on tema juures päris põhjalikult õppinud. Golubovskaja oli ise suu- 
repärane, väga tugeva intellektiga pianist ja oivaline ansamblist, mängis 
peenelt virdžinaliste ja prantsuse klavessiniste ja väga head Schubertit. 

Teine isiksus, kes avaldas minu kujunemisele suurt mõju, oli Maria 
Grinberg, eriti sõjajärgsetel aastatel kõrgelt tunnustatud pianist. Peda- 
googitööd tegi ta rohkem konsultatsioonivormis. Tema andis eelkõige 
muusikalise lahenduse, avas helilooja mõtted muusikas; kuidas seda läbi- 
paistvas ja täpses faktuuris realiseerida, sellega pidi iga mõtlev pianist 
ise toime tulema. n 

Palju on andnud plaatide kuulamine. Kohutavalt palju, pean ütlema. 
Schnabeli esinemise maagiast, võin tunnistajana öelda, annavad plaadid 3 


küll ainult näputäie edasi. Aga tolleaegse tehnika oludes pidi ju ka kõik 
järjest sisse mängitama, vähimatki korrektuuri ei saanud teha. Et Schna- 
bel niimoodi Beethoveni kõik 32 sonaati ja kõik kontserdid plaadistas, on 
omaette kangelastegu. 

Salvestustehnika on tohutult edasi läinud. «Philipsi» ja «Decca» uusi- 
maid plaate kuulates, kui juhtub veel korralik grammofon olema, ei 
olekski nagu masinamuusikaga tegemist. Kui hea, et praeguse klaveri- 
mängu saab kõik plaatidelt kätte. Ja kui kahju, et pole näiteks Anton 
Rubinsteini või Chopini plaati olemas. 


Klaverimängu nüüdisseisust võib aga põhimõtteliselt saada pildi ka 
sadade aastate pärast... 


... ja meil pole vähimatki ettekujutust, mis toimus möödunud sajandil. 
Aimame tollast pianisti ainult kirjapandud muusikast, aga mismoodi tege- 
likult klaverit mängiti, jääb igavesti saladuseks. Kahjuks. 


Küllap on teil sellest hoolimata üksikasjadeni läbimõeldud seisukoht, 
kuidas peab kõlama õige Schubert, Mozart, Chopin? 


Ma pole senini lõplikult mõistnud, missugune on üks ideaalne Chopini- 
esitus, mis võib olla tingitud sellest, et ma tema muusikat väga ei 
armasta. Chopin on minu arvates kõikidest kõige salapärasem helilooja. 
Kuulduist parimaks Chopini esitajaks pean siiski Artur Rubinsteini, kui 
jätta arvestamata tema kohatine omavoli nooditekstis. 

Annie Fischer mängis kord parima b-moll Sonaadi, mida olen iial kuul- 
nud. Ainulaadne, grandioosne esitus, kuigi klaveri taga istus tavalise 
väikese käega naine. Muidugi pidi see teos olema talle eriti hingelä- 
hedane. 


Aga Schuberti ja Mozarti kohta on teie nägemus... 

»««absoluutselt kindel. Schumanni suhtes samuti. Oma kõrvaga kuul- 
dust tooksin eeskujuks Kempffi «Liblikate», «Kreisleriana» ja Schuberti 
«Muusikaliste hetkede» või Arrau Sechumanni-tõlgitsused, Brendeli män- 
gitud Mozarti hilised kontserdid. Ka olen veendunud, et Arrau on vähemalt 
selle sajandi suurim Liszti-mängija, kuigi Horowitz teeb oma sõrmedega ka 
sada imet. Arrau üldse kuidagi hüpnotiseerib, võlub mind. 

Pean kahjuks tunnistama, et kuulan iga pianisti eelkõige professio- 
naalsest küljest, see tähendab, eraldan täiesti kogu selle tunnete maailma, 
mida peetakse iga interpretatsiooni kordumatuse pitseriks, ja keskendan 
tähelepanu teostusele. Kuidas muusika tuleb sõrmede alt — igaühel on 
ju vaid kümme sõrme —, mis nad sellega teevad, kuidas kõik kõlab ja 
millistes proportsioonides. Kui aga — harva küll — on tegemist minu 
jaoks veenva ja üleva ettekandega, siis professionaalne suhtumine kaob. 
Nii on peaaegu kõikide Arrau esitustega. Jääb puhas nauding. Aga ega 
seda, nagu üldse interpretatsiooni, saa sõnadega seletada. Täiesti võimatu! 
Võite öelda, jah, too mängib tagasihoidlikumalt, too vahutab kõik välja, 
mis parajasti tunneb, aga mismoodi see tegelikult toimub ja kõlab, ei saa 
sõnades edasi anda. Sellepärast arvan, et kriitika peab vaid asjalikult 
kirjeldama, umbes nii: pianist mängis neid ja neid teoseid, mängis tipp- 
topp, ükski noot ei läinud mööda. Mis nootide vahel toimus, ei saa ju sele- 
tada, tont võtaks! 

Ehk saaks heas kriitikas ilmutada seda väljendamatut sõ nade vahel? 

Arvan, et sellest saavad siis väga vähesed aru. 

Kuidas siis ikkagi määratleda Ideaalset Pianisti? 

Inimene avaldab ju igas kunstivormis iseennast. Kui mõtleja, kui 
ihimene, lõpuks kui kaaskodanik. Ja igaühel, kel on midagi teistele öelda, 

4 on ka oma käekiri. 


Suur muusik on aga see, kes jääb teost interpreteerides jäägitult 
tekstitruuks, ei väljenda midagi, mida pole nootides, ja püüab nii, oma 
arusaamise kohaselt muidugi, leida tekstis selle olemuslikumat, sügava- 
mat mõtet ja anda seda edasi täiuslikus vormis, nagu teevad meie sajandi 
tõesti suured klaverimängijad, kunstnikud, inimesed Schnabelist Arrau, 
Michelangeli, Larrocha, Richteri, Gilelsi, Pollinini. 


Ent publiku enamik tuleb ju vist kuulama mitte head teksti, s. 0. teost, 

vaid mängijat? 

Siin ei saa ma midagi öelda. Võin ainult kirjeldada, kuidas muusika 
minule mõjub. 

Julgeksin oletada, et lähete ju ka ise kontserdile esmajoones Gilelsi, 

mitte näiteks Mozarti teksti pärast. 

Jah, sest Gilels mängib väga puhast teksti. Samuti Richter. Muidugi 
mängivad nad täiesti isemoodi, on nad ju väga erinevad isiksused. Aga 
absoluutses tekstitruuduses on nad sarnased. 

Millised elamused on teile sügavamalt hinge jäänud teistest kunstidest? 

Kui imelik see ka ei näi, on just filmid-mind tihti raputanud. Bunueli 
tööd, viimati Bertolucci «Viimane tango Pariisis», siis Itaalia filmid, nii 
nagu nad meile pärast sõja lõppu ilmusid. Ei oska isegi kedagi itaalia 
režissööridest eraldi esile tõsta, kõik nad on minu jaoks suured filmi- 
tegijad. Südamepõhjani vapustas mind «Maasikavälu». Pean ütlema, et 
viimane meil jooksnud Bergmani film, «Sügissonaat», jättis palju kahva- 
tuma mulje. 

«Sügissonaadis» on klaverihelidel oluline koht. Mida arvate sellest fil- 

mist professionaalse pianistina? 

Sellest küljest ei ole filmile midagi ette heita, mille põhjuseks on 
osalt kindlasti Bergmani kogemused esimesest abielust rahvusvaheliselt 
tuntud pianisti — eestlanna Käbi Lareteiga. «Sügissonaadi» peategelane 
jättis tõetruu mulje väga heast klaverimängijast. Aga filmi põhiproblee- 
mid tundusid minule ebaloomulikud. Need tütre rasked etteheited — ema 
oli ikkagi kunstnikunatuur ja tal oli -õigus elada sellele vastavalt. 

Milline koht on teie sümpaatiate hulgas kirjandusel? 

Loen pidevalt, võimaluse korral origihaalkeeles. Esmajoones huvitab 
mind muidugi erialaga seotud kirjandus. Asja lugesin Artur Rubinsteini 
memuaaride II köidet (umbes 900 lehekülge!), Elly Ney mälestusi — oli 
selline saksa pianist. Viimaseaegseid vaimustusi on Thornton Wilder, 
suurepärane inimesetundja. 

Kuidas suhtute kujutavasse kunsti? 

Selle vastu puudub mul ilmselt eriline soodumus. Vaatan küll ära iga 
ettejuhtuva näituse, näiteks Moskvast on meeles vapustav külalisnäitus 
Van Goghist. Meeldivad väga impressionistid. Aga suured klassikud 
köidavad mind vähem. 


Ent päris kaasaegne kunst? 


Kaugelt rohkem. Suvel käisin Mönchengladbachis (SFV) äsja avatud 
kaasaegse kunsti muuseumis, kus oli väljas ka uue kunsti eellugu Kan- 
dinskyst peale ja esindatud kõik kunstiliigid skulptuurist fotoni. Seal oli 
fantastiliselt põnevaid asju, kuigi ma ei väida, et sain kõigest aru. 


Mõnegi muusikainimese meelest jäävad levi- ja modernne süvamuusika 
helikunsti ukse taha. Kuidas teie neid hindate? 


Kaasaegset muusikat ma tunnen vähe ja saan sellest vähe aru. Väga 
huvitab mind Webern, aga emotsionaalsel pinnal. Samuti Berg. Schön- 5 


berg on Pollini esituses nauditav, olen andnud seda ka oma õpilastele 
mängida. Uues muusikas pean oluliseks, et mõistaksin kuulates üles- 
ehitust, struktuuriloogikat, erinegu see pealegi klassikalisest. 

Olen aru saanud, et inimene üldse kohutavalt vähe teab. Üks tark 
mees ütles, et see, mida ta tõesti teab, mahub parajasti ühele visiitkaar- 
dile. Nii see on. Ma tunnen tõesti klaverimuusikat, välja arvatud avan- 
gardistid. Aga juba sümfoonilisest muusikast võin ma vaid üldiselt 
rääkida. 

Levimuusika? Kui on tasemel, meeldib väga. Olen kuulnud fantastilisi 
plaate — Bill Evans, Ella Fitzgerald. Minu meelest on see sama hea, sama- 
sugune kõrgeim tase kui Larrocha «Ibeeria»-esitus. 

Aga rock? 

Tunnen kahjuks seda liiga vähe. Pean ütlema: igasuguse muusika ette- 
kandes häirib mind kõige rohkem monotoonsus. Kui kõik on võimalikult 
kõvasti, segab see ühtmoodi nii Chopini etüüdi kui ka biitansamblit 
kuulates. Mind see ei hüpnotiseeri, hakkab ärritama ja ma lülitun välja. 


Eks see hüpnotiseerima just olegi mõeldud? 


No jaa. Aga mind ei saa miski ega mitte keegi hüpnotiseerida, ka parim 
petsialist mitte, mõistus jääb ikka ärkvele. 


Arrau kohta möönsite äsja nagu vastupidist? 


See on hoopis teistsugune hüpnoos. 


Mida ütleksite, kui kõik teie õpilased hakkaksid mängima džässi või 
rocki? 


Lihtsalt suurepärane, kui nad kõik sellega hakkama saaksid. Konser- 
*tooriumis peaks sisse seadma sellealased kohustuslikud tunnid, just 
taverimängijate jaoks. On ju siin tegemist improviseerimisega — oskuse- 
a kiiresti reageerida, otseses tegevuses asju silmapilkselt paika panna. 

Aga mis seal rääkida: üliõpilased ei tunne enamasti piisavalt harmoo- 
matki. Kui kuulata, tundub, et nad ise ei tea, mida mängivad, kuidas see 
suusika on harmooniliselt kujundatud. Täiesti arusaamatu asi. Arvan, et 
armooniat õpetatakse valedel alustel, lahus üliõpilaste elulisest tööst — 
»gelikust muusikategemisest. Võib-olla lauljatele piisab nii vähesest, aga 
ia ei usu: harmoonia on harmoonia. 


Kas te ise ka improviseerite? 


Ei, Kunagi komponeerisin. Aga seda muusikat pole õnneks enam 

»emas: hävitasin kõik ära. Paar aastat tagasi toodi mülle jagu ootama- 

0% ilmsikstulnud sonaate ja muid tükke viiulile ja klaverile, mis olin 
kirjutanud oma õemehele, asjaarmastajast viiuldajale. Hävitasin kõik 
ruttu ära. Need lood olid absoluutne mõttetus. Kirjutasin nad 12—13- 
aastaselt, ilma vähimate eelteadmisteta. Hiljem Riias tegi Vitols, rabavalt 
teguvõimas õpetaja, mulle ühe aastaga selgeks teooria konservatooriumi- 
kursuse (see oli siis küll praegusest kergem, kuid sisaldas ikkagi põhi- 
aineid: harmoonia, vormiõpetuse, pillide tundmise). Aga kui oleksin 
komponeerimisega tehniliselt hakkama saanud, oli vaim läinud. 

Esinemine kontserdilaval — on see olnud nauding või ka vaev? 

Ma pole eriti palju iseseisvalt esinenud. Tüsedamad sooloülesastumised 
olid vahest kodanlikul ajal. Berliinis mängisin õpilasõhtutel, muu hulgas 
Brahmsi Paganini-variatsioonide mõlemat vihikut, Schumanni Fantaasiat. 
Siinkandis andsin esimese sooloõhtu Riia konservatooriumi saalis, mille 
esineda soovija sai odava hinna eest üürida; ka Tallinnas oli samamoodi. 

s Ainuke kontserdibüroo tegeles väliskülalistega. Kohalikud maksid aga ise 


ja muud kulud, tuttavad levitasid pileteid, ots otsaga sai ikka kokku. 
Tegin nii päris mitmeid kavasid, igal aastal uue. 

Rahuldus sõltub seatud eesmärkide realiseerimisest. Eriliseks naudin- 
guks need esinemised mulle vist polnud. Kui nüüd tagasi vaatan — siis 
olin veel palju rumalam kui praegu. Sain küll võrdlemisi soliidse kooli, 
uute teoste läbitöötamisel ja omandamisel olin küllalt kiire. Ometi ei või 
öelda, et oleksin teinud tihti oma kavatsused teoks. Kui väga tõsiselt 
järele mõtlen, võib-olla pole ma neid eesmärke kunagi saavutanud. Kokku 
võttes: sündinud interpreet nagu Kalle Randalu ma pole. 

Muide, Heinrich Neuhaus küsis kunagi oma õpetajalt Leopold Godows- 
kylt, mitmega too oma eelmise aasta kaheksakümnest kontserdist rahule 
jäi. Godowsky vastas — kolmega. Ja oli ikkagi silmapaistev muusik 
ja fantastiline klaverimängija (need asjad on teatavasti lahus). 

Võib-olla edukamalt on mul läinud koosmusitseerimises, millega olen 
tegelnud kogu elu. Üheksateist-kahekümne-aastasena reisisin paljudes 
Euroopa paikades kergema žanri laulja Iza Cremeri klaverisaatjana. Har- 
jusime lõpuks nii koos esinema, et läks nagu lepase reega. Hiljem, 1933— 
84 esinesime klaverikvartetiga, see kaldus küll pigem haltuura poole. 

Sõja aegu sündis aga klaveriduo Anna Klasiga. Esinesime kolm- 
kümmend kolm aastat järjest ja julgen öelda, et olime üleliiduliselt 
tunnustatud. Duoga musitseerimine pakkus minu elus vist suurimat män- 
gurõõmu. 


Kas pedagoogitööl on oma monotoonsed hetked? Kõik õpilased ei 

saa ju olla andekaimad? 

Monotoonsus ei tule kõne allagi. Viimastel aastatel on pedagoogitöö 
pakkunud mulle suurt huvi. Praegu arvan, et see on kõige tähtsam tegevus, 
kõige parem, kõige magusam t$öö. Ja mitte ainult andekatega, kes kiiresti 
arenevad. Vahetevahel on huvitavam töötada just niisuguse keskpärase 
inimesega, kellele on looduse poolt vähem antud, kui see töö annab häid 
tulemusi. 

Iga inimene on ju omaette mikrokosmos. Üks võtab kiiresti vastu, teine 
aeglaselt, ühel on terav mõistus, teisel on mõistus samuti olemas, aga ta 
vajab rohkem aega, et kõiki probleeme läbi seedida ja järeldusi teha. Kõik 
need erinevused teevad töö huvitavamaks. 

Ma pole kokkuvõtteid teinud ja ei tea, palju mul on õpilasi olnud 
nende neljakümne aasta jooksul, mis ma sel alal tegutsen. Arv pole ka 
lõpuks tähtis. Aga see töö on pakkunud, pakub praegugi suurimat 
naudingut. 


Kuidas saada heaks pedagoogiks? 

Minu meelest iga mõtlev inimene, kes muusikast aru saab, võib kuju- 
neda heaks pedagoogiks. Teatud anded peavad ju olema, neid saab peaaegu 
kõiki arendada. Takistused võivad olla vaid iseendas — kas jääb väheks 
tahtmist ja huvi või on inimene liiga mugav. Peab oskama olla väga 
kannatlik ja samal ajal kannatamatu. Mugav see töö tõesti pole, on teine- 
kord isegi päris raske, aga ikkagi kohutavalt... noh, võluv! Ja aren- 
dab õpetajat ennast ka! 

Muidugi, iga klaverimängija võimetel on piirid. Kui ise mängin, tean 
neid väga hästi. On asju, mida kõige parema tahtmise juures kätte ei saa, 
eriti vanemas eas, puhtfüüsilistel põhjustel. Noortel on need piirid kaugelt 
avaramad, neile peab lihtsalt teed näitama, ja kui ma ise ei oska mõnda 
asja briljantselt teha, ei tähenda veel, et ma ei oska seda seletada... 

Kõige tähtsam õpetajatöös on teadlikkus. Peab väga täpselt teadma, 
mida tahad õpilaselt saavutada. Selleks tuleb meisterlikult tunda klaveri- 
mängu köögipoole peenemaidki üksikasju, nüansse, elemente. Siis võib 
nendest üle ja vaba olla ja kõike edasi anda. 


Alati räägitakse palju nn. tehnika ümber. Olen oma kõrges eas jõudnud 
arusaamisele, et tehnilisi ülesandeid ja tehnilisi võimeid kui niisuguseid 
pole üldse olemas. Eksisteerib vaid teatud puhtfüüsiline osavus kiirelt 
orienteeruda klahvidel, näiteks reageerida positsioonide vaheldumisel, tei- 
nekord väga kiiresti tabada teatud ajahetkel teatud noote. See vist on 
küll mingil määral sünnipärane, aga ka suurelt jaolt arendatav. Sageli 
arvatakse, et segab väikese käe piiratud ulatus. Aga minu meelest ei 
tähenda see midagi. Ja ka käe ehitus ei mängi mingit rolli, olgu ta lai 
või kitsas, sõrmed peenikesed või paksud, mängija ei saa sellest veel 
halvemaks või paremaks. 

Esmajärjekorras maksavad vaimsed eeldused. Kui palju on inimesel 
«ülakorrusel», kuidas ta pea töötab ja vastu võtab. Väga tähtis on kõrv. 
Mitte see absoluutne kuulmine, mis on füüsiline fenomen ja ei määra 
midagi (viiuldajatel võib see olla olulisem), vaid kuulmisoskus. Klaveri- 
mängija peab pidevalt peeni spetsiifilisi asju «välja kuulma». Me ju tege- 
leme alati partituuriga nagu dirigendid. Ainult et me peame saavutama 
sedasama kümne sõrmega, milleks dirigendil on terve orkester. Et parti- 
tuuri peenelt läbi töötada, peenelt kuulda ja esitada, nõuab suurt vaimset 
paindlikkust. Kõik peab olema viimse detailini läbi mõeldud, et ükski asi 
teist ei segaks, et oluline esile tõuseks. Et ei liiguks mitte ainult ülemine 
hääl, meloodia, vaid ka kõik teised hääled kulgeksid orgaaniliselt ning 
loogiliselt, nad on ju ka hääled ja kui nad seda ei tee, on faktuur 
kohe oluliselt moonutatud. Kõik see vajab väga head pead. 

Klaver on pill, mille heli pärast puudutust sureb, kiiresti kustub. See- 
tõttu on eriti oluline helide intoneerimine, nendevaheliste pingete reali- 
seerimine, mis tähendab samuti suurelt osalt mõtlemisprotsessi. Ega 
tähtsad polegi üksikhelid, nende tegelik kõla, vaid see, kuidas on helid 
ja kõlad omavahel seotud, kontekstis. Räägin sageli õpilastele, et muusika 
on noodist noodini mõtlemine. 

Niipalju kui tean, ei tegele keegi suurtest pianistidest-pedagoogidest 
otseselt pianistlike küsimustega. Ega tegele eriti minagi. Enam huvi pakub 
aplikatuur, mida võib vaadelda ka kunstilise vahendina, fraasi või motiivi 
mõtestamise abilisena. Soovitan või korrigeerin vajaduse korral. Aga tean, 
et igal käel on oma ehitus ja oma aplikatuur, ja minule otstarbekas ei 
pruugi sobida teistele. 


Kas esinedes peab intellekt aina valvama? Või segab ta mõnel, ütleme, 

ekstaasihetkel? 

Kontroll ei tohi lakata hetkekski. Aga milline on kontroll ilma intei- 
lektita? Ja mida tähendab ekstaas klaverimängus? Mina ei tea! Usun, 
et ideaalne oleks muidugi emotsioonide ja kaine mõistuse kooskõla ning 
tasakaal. 


Kas lavapalavik on normaalne nähtus? 

Seda ma ei tea. Ma mõtlen, et seda peaks olema just sel määral, et see 
aitaks end hästi kontsentreerida, maksimaalselt ergutada tundeid. Näi- 
teks kui Artur Rubinstein mängis stuudios plaati sisse, ei saavutanud ta 
kunagi kaugeltki seda, mida publiku ees. Sama lugu on Cliburniga. 


Aga kui liiale läheb? 

Selle vastu pole vist üldse retsepti. Mind on see palju seganud. Mõned 
inimesed aga oskavad sellest jagu saada. Gilels olnud oma tippaegadel 
kuuldavasti enne esinemisi hirmsas ärevuses, lavale aga ilmus äärmiselt 

a vaoshoitult. 


Kui heidate praegu pilgu ümberringi — missuguste klaveriliteratuuri 

tahkude tõlgitsemisel sagedamini patustatakse? 

Kui vaadelda meie maa nooremaid klaverimängijaid, siis on väga 
pahasti etüüdidega, eriti konkurssidel (mõtlen kaht viimast üleliidulist 
konkurssi ja neid mitut rahvusvaheliste võistluste üleliidulisi eelvoore, 
mida olen kuulnud). Neisse suhtutakse sportlikult — mida kiirem, seda 
parem. Moes on drillida tempod astronoomiliseks, kaob igasugune selgus 
ja täpsus, lõpuks kaob muusika. Erandiks polnud ka Pletnjov. 

Bachi esitamise üldpilt näitab, et, ütlen julgelt, oleme oma viisküm- 
mend aastat praegusarusaamadest maha jäänud. Kuigi mingil määral on 
õpetanud Gouldi ja klavessinistide Landowska ja Kirkpatricku plaadid. 
Polüfoonia asemel mängitakse parema käega meloodiat ja vasakuga 
saadet, sest õpetamisel on põhirõhk romantilise muusika läbitöötamisel, 
kus tõepoolest on «ülal» üldjuhtudel tähtsam kui «all». 

Ka Mozarti interpreteerimisele saab teha etteheiteid. Kiiresti, kergelt, 
mänglevalt libistatakse üle sügavamatest mõtetest. Niisugune rokokoo- 
Mozart on minu meelest täiesti vale. Pedagoogid peaksid pöörama tähele- 
panu Tšitšerini suurepärasele raamatule Mozartist. 

Väga raske on nõukogude praegusest klaverimängust mingit üldpilti 
saada. Meil Tallinnas on kontserdielu ainult enam-vähem organiseeritud, 
ja sedagi Eesti jõudude osas. Väljastpoolt tulijatega näib asi täiesti 
juhuslik olevat. Üleliidulised kontserdiorganisatsioonid, kelle läbi kõik 
käib, peavad silmas oma plaane. Nii tohutul maal on tsentraliseeritud 
korraldus muidugi itimatu, muidu tekiks keos, aga otsesidemete 
puudumisel ei tea me näiteks enamiku vennasvabariikide kohta sama hästi 
kui mitte midagi. Mõtlen siin kitsalt klaverimängu. 

Kui nüüd ülalt vaadates kokku võtta, siis meeldejäävamaid elamusi 
on viimastel hooaegadel tulnud väga vähe. Inglise duo, Berman... Ongi 
vist kõik. Kui muidugi päris tõsiselt mõtisklema hakata, siis tohutus ula- 
tuses on tehtud suurt tööd, aga kas meil NSV Liidus on praeguseks üles 
kasvanud pianiste. keda võrrelda Gilelsi ja Richteriga? Minu meelest ei 
ole. 

Vähem nõudlikul tasemel, üldiselt haardelt on areng ilmne, ka Eestis. 
Selge, et praegu on siin neid, kes suudavad solistidena esineda ja kel on 
seejuures ka midagi öelda, palju rohkem kui enne sõda. 


Kui palju peaks päevas harjutama? 


Iga inimese kohta kehtivad ise reeglid. Isaac Stern ütles kohtumisel 
Moskva konservatooriumi üliõpilastega, et ta harjutab kaheksa tundi 
päevas ja kontserdipäeval kuus tundi. Tallinnas esinedes harjutas Rich- 
ter enne kontserti terve päeva. Judina mängis nii, et ei käinud isegi 
söömas. Gilels ei harjutanud aga peaaegu üldse. 

"Tähtis on, et pea jääks värskeks. Ise tahaksin mängida ikka iga päev, 
üle viie tunni päevas pole küll kunagi harjutanud. Viis tundi päevas 
harjutasin Berliinis õppides. Pidin siis igal nädalal viima tundi uue suur- 
vormi, Kreutzer ei kuulanud midagi teist korda. Ainuke erand oli Rahma- 
ninovi III kontsert, seda näitasin siis kaks korda. 

Igal juhul mulle väga meeldivad ja väga istuvad inimesed, kes palju 
tööd teevad ja vaeva näevad. 

Mitte ainult klaveri taga? 
Eelkõige klaveri taga. 


Küsis ja vahendas 
MADIS KOLK 


mõitevaromu 


Režissöör ja operaator 


VSEVOLOD PUDOVKIN 


Filmilavastajana tuntud Vsevolod Pudovkini (1893—1953) ande- ja huvideringi 
mahtusid nii stsenaariumide kirjutamine, dekoratsioonide maalimine (nooruses) 
kui ka filminäitlemine: mitmes filmis on ta andnud eredaid karakterti 
1926. a., pärast «Ema» võtteid, kirjutas ta oma esimese raamatu «Filmirežissi 
ja filmimaterjal; see ja õhem väljaanne «Filmistsenaarium» mahutavad endasse 
tema režiikreedo 1920. aastatel, sisaldades filmirežissööri ees seisvate probleemide 
ja tööstaadiumide kirjelduse, samuti montaažiteooria selge ja järjekindla esituse 
(montaaž aga oli tummfilmi ajal eriti oluline). 

Pudovkin polnud oma kirjutistes nii süstemaatiline kui Eisenstein, ta polnud 
lausa kirjanik nagu Dovženko ega lihvinud ja täiustanud oma töid pidevalt nagu 
Kulešov. Ent neil kirjutistel oli oluline osa kujunevas nõukogude filmiteoorias 
ja praktikas: neid rakendati kineastide koolitamisel palju aastaid. Pärast ilmumist 
tõlgiti raamat «Filmirežissöör ja filmimaterjal» saksa, inglise ja jaapani keelde 
ning nad pidasid vastu mitu väl 

Tänapäevaks on filmikunst määravalt muutunud, tummfilm on ajalugu. «Kine- 
matograafia seisab praegu omaenda meetodite lävel,» kirjutab Pudovkin raamatu 
saksakeelses eessõnas 1928. aastal, aasta pärast esimest helifilmi.* 

Avaldame väljavõtteid tema raamatu viimasest peatükist, mis käsitleb režis- 
sööri ja operaatori suhteid; just operaatoriametist on filmiajakirjanduses vähe 
juttu olnud. Olulisena tundub, et selle on kirja pannud tegevrežissöör omaenda 
seisukohast. 

Filmikunsti arenguga on mõistagi suhted režissööri ja operaatori vahel muutunud 
tihedamaks ja keerukamaks. Pöörduksime sellepärast käesoleva problemaatika 


juurde veel tagasi — meie endi praktikute vaatepunktist. 

* B. Ilyaonxuu. Co6panne couunenni n Tpex romax. Tom 1. Mocxna, 1974. c. 132. 
Tõlgitud teosest: B. Ilyaonxuu. Ma6pannme erarew. Moexna, 1955. 

Vsevolod Pudovkin 
Vsevolod Pudovkin koos Aleksandra Hohlovaga 
Lev Kulešovi stuudio näitlejaetüüdides 1920. 
aastate algul. 


Operaator ja kaamera 


Kui näitlejad on valitud ja kinnitatud, kui stseenid on montaažiliselt 
täpselt läbi töötatud, asutakse filmimise juurde. Töösse astub uus isik: 
inimene, kes on varustatud kaameraga ja kes filmib — operaator. Režis- 
söör peab siin ületama uue takistuse: kogutud ja ettevalmistatud mater- 
jali ning tulevase kunstiteose vahel seisab filmikaamera ja seda käsitsev 
inimene. Kaamera, mis võteteks ilmub, toob esimesena filmitöösse reaalse 
tinglikkuse. Eelkõige selle nägemisnurk. Tavaline inimpilk haarab 
enda ees laiuvat veidi väiksema kui saja kaheksakümne kraadise 
nurgana, seega võib inimene näha peaaegu poolt teda ümbrit- 
sevast horisondist: objektiivi vaateväli on tunduvalt väiksem. Tema vaate- 
nurk võrdub ligikaudu neljakümne viie kraadiga, ja nõnda tuleb re- 
žisööril taanduda tegeliku ruumi harilikust tajumisest. Võttekaa- 
mera suunatud objektiiv ei hõlma juba üksnes selle eripära 
tõttu kogu ruumi, vaid haarab sellest kõigest ühe osa, ele- 
mendi, niinimetatud kaadri Rohkete kaamera juures kasutatavate 
seadeldiste abil saab seda vaatevälja veelgi ahendada; saab muuta 
raami ennast, mis ümbritseb kujutist, — seda tehakse kašeega. 
Vähe sellest, et kitsas vaatenurk kahandab ruumi, kus harg- 
neb tegevus, nii laiuse ja kõrguse poolest, võtteobjektiivi eri- 
omaduse tõttu väheneb ka haaratava ruumi sügavus. Näitleja, 
keda filmitakse väga lähedalt, ei pea mitte ainult oma liigutusi 
kaadri kitsastesse raamidesse mahutama, kartes selle piirest 
välja minna, vaid peab meeles pidama ka seda, et ei tohi sügavusse 
taganeda ega läheneda, kuna nõnda satub ta fookusest välja ja kujutis 
muutub ähmaseks. Selsamal kaameral on peale piiride, mis kitsen- 
davad filmitava materjali liikumist, hulk seadeldis; mis ei piira, 
vaid, vastupidi, laiendavad režissööritöö võimalusi Meenutage kas 
või Griffithi kaadreid — lüürilisi õrnu hetki, mis paistavad nagu 
läbi kerge suitsuvine. Võte, mis kahtlemata tugevdab  filmitava 
stseeni muljet, ja seda teeb ainuüksi operaator, filmides kas läbi 
poolläbipaistva kerge riide või siis spetsiaalselt konstrueeritud 
objektiiviga, Meenutage erakordselt mõjuvat katkendit +«Soomuslaev 
«Potjomkinist»», kui trepist allakukkuvale haavatud inimesele len- 
davad järsku vastu kiviastmed; seda efekti ei oleks olnud võimalik 
saavutada, kui aparaadile poleks kohandatud spetsiaalset seadeldist, 
mis võimaldas seda võtte jooksul kiiresti ülevalt alla ümber 
pöörata. Operaatori käes on need reaalsed tehnilised võimalused, mil- 
le abil saab ellu viia režissööri abstraktset ideed. Ja neid 
võimalusi on arvutult. 


Kaamera ja «vaatepunkt» 


Võttevalmis kaamera kehastab vaatepunkti, kust tulevane vaataja 
hakkab ekraanikujutist vastu võtma. See vaatepunkt võib olla erinev, 
Iga objekti saab vaadata, aga järelikult ka filmida tuhandest erinevast 
kohast ja mingi ühe kindla koha valik ei saa ega tohi olla juhuslik. 
Valik on alati seotud selle ülesande kogu sisutäiusega, mille püstitab 
endale režissöör, kelle eesmärk on nii või tekiti vaatajat mõjutada. 
Räägime esialgu kas või lihtsast vormi esitamisest. Oletagem, et 
tahame filmida paberossi, mis lebab lauaserval. Filmikaamera saab 
asetada nii, et paberossipitsi ava vaatab täpselt objektiivi ja võtte 
tulemusena paberossi ekraanil polegi, vaataja näeb lauaserva kujuta- 
vat vööti ja sellel musta ringikest, pitsi avaust, mida ümbritseb kartongi 
valge ääris. Tähendab, et anda vaatajale võimalus näha paberossi, peab 
ka kaamera objektiiv seda «nägema». Võtteks tuleb objekti suhtes leida 
selline asend, mille puhul tema vorm oleks tervikuna võimalikult 
selgelt ja täpselt näha. 

Läheme edasi keerukama juurde. Režissööri ülesannete hulka võib 
kuuluda mitte ainult eseme vormi lihtne esitamine, vaid ka eseme 


asupaik ruumi ühes või teises osas. Oletame, et on vaja mitte lihtsalt 
filmida seinakella, vaid ka näidata, et see ripub väga kõrgel. Siin 
muudab kaadri valiku keerulisemaks uus nõue, ja operaator, valides 
kaamerale asendit, kas taganeb väga kaugele, püüdes haarata osa 
põrandast ja sel moel näidata kõrgust, või filmib kella lähedalt ja 
altpoolt, rõhutades tema asendit perspektiivi järsu vähendamisega. 
Kui võtta arvesse, et filmitav materjal võib oma vormilt ülimalt keeruline 
olla, saab selgeks, millist tohutut rolli mängib kaamera asendi valik. 
Filmida hästi vedurit tähendab välja valida selline vaatepunkt, kust 
veduri keerukas vorm paistab kõige täielikumalt ja selgemalt. Õige 
vaatepunkt määrab tulevase kujutise ilmekuse. 


Liikumše filmimine 


Töö muutub veelgi keerukamaks, kui tuleb sisse liikumine: mitte 
ainult vorm, vaid muutuv, objekti liikumisest sõltuv vorm. Lisaks 
sellele on liikumisel endal vorm, mis on samuti filmimise objektiks. Eelmi- 
ne nõuanne jääb siingi kehtima. Aparaat peab olema paigutatud nii, 
et kõik tema ees toimuv oleks nähtav selgelt ja väljenduslikult. 

Miks avaldab nii eredat muljet vägede paraad filmituna ülevalt? 
Kuna just ülevalt saab kõige selgemini ja täpsemini jälgida vägede, 
massi rühikat edasiliikumist. 

Miks tajutakse nii erksalt võidusõiduautot või kihutavat rongi, mida 
on filmitud nõnda, et kui ta kauguses nähtavale ilmub, läheneb ta 
otsejoones aparaadile ja lendab sellest lähedalt mööda? Sellepärast, 
et läheneva masina perspektiivse esilekerkimisega on kõige paremini 
tabatud liikumise kiirust. 

Kaamera asendi valik võib süvendada filmitud kujutise väljendus- 
likkust mitmes mõttes. Otse objektiivi suunas sööstev vedur annab 
kõige paremini edasi tohutu masina võimsust. «Soomuslaev +«Potjom- 
kinis»» on otse vaatajale suunatud kahurisuu erakordselt hirmuäratav. 
«Istanbuli kerjusess' on operaator kappavaid hobuseid filminud A 
äärsest kanalist alt ülespoole, nii et kerkivad kabjad kihutavad mööda 
lausa vaataja pea kohalt ja meeletu võiduajamise mulje kasvab maksi- 
mumini. Siin pole operaatoritöö enam temast sõltumatult toimiva 
režissööri lavastuse lihtne fikseerimine. Tulevase filmi kvaliteet sõltub 
mitte ainult sellest, mida filmida, vaid ka sellest, kuidas filmida. 
Kuidas — seda peab suunama režissöör ja teostama operaator. 


Kaamera sunnib vaatajat nägema nii, nagu seda tahab režissöör 


Määrates kindlaks filmikaamera koha, viivad režissöör ja operaator 
tulevase vaataja endaga kaasa. Filmirežissööri jõud on selles, 
et ta võib sundida vaatajat eset nägema mitte nii, kuidas seda 
kõige lihtsam näha oleks. Vaatekohta muutev kaamera nagu «käitukss 
teatud kombel. Ta oleks nagu laetud teatava suhtumisega filmita- 
vasse: kord on ta tulvil elavat huvi, tungides detailidesse, kord vaatleb 
süvenenult pilti tervikuna. Mõnikord asub ta filmikangelase kohale ja 
filmib seda, mida too näeb, mõnikord isegi «tunneb» koos kangelasega. 
Nii vaatab kaamera «Nahkkinnastes»“ jalust mahalöödud poksija silma- 
dega, kelle pea käib ringi, nähes läbi uduvine ringikeerlevat tsirkust. 
Kaamera võib ka «tunda» koos vaatajaga. Seejuures puutume kokku 
filmitöö* ülimalt huvitava võttega. Täiesti kõhklematult võib öelda, 
et inimene tajub teda ümbritsevat maailma sõltuvalt oma hinge- 
seisundist. Terve hulk filmirežissööri püüdlusi on suunatud sellele, et 
eriliste võtetega kutsuda vaatajas esile teatud meeleolu ja tugev- 
dada stseeni mõju. 


' «Istanbuli kerjus» (Ameerika, 1920, rež. Tod Browning, orig. «Virgin of Stambouls). 


* «Nahkkindad» — sellise pealkirjaga jooksis NSV Liidus USA film «Võõra nime all» 
12 (1923, rež. Harry Pollard). 


Kaadri kujundamine 


Filmikaamera koha valik on üksikmoment tööst võttekoha valikul. 
Välisvõtetel (aga keskmiselt viiskümmend  prötsenti ist võtetest 
tehakse * väljaspool ateljeed) tuleb operaatoril ja režissööril eelkõige 
välja valida, kus stseen aset leiab. See valik, nagu kõik muu filmitöös, 
ei tohi olla juhuslik. Kaadris olev loomulik keskkond ei tohi kunagi 
olla ainult fooniks filmitavale stseenile, vaid peab orgaaniliselt sulama 
tervikusse, peab muutuma stseeni sisuliseks osaks. Igasugune iseenda 
jaoks eksisteeriv «foon fooni pärast» on võõras kinematograafia ole- 
musele. Kui režissöör vajab antud lõigus ainult näitlejat ja näitlejatööd, 
tõmbab igasugune foon peale neutraalse (see ei nõua endale tähelepanu) 
vaatajat olulisest kõrvale ja hävitab ning alandab seega filmikunsti 
peamise komponendi väärtust. Kui peale näitleja viiakse kaadrisse 
veel midagi, sis x peab see olema seotud stseeni üldise ülesandega. 
'Töö kaadri +tähenduslikul» kujundamisel, orgaanilise seose vajadus 
areneva stseeni ja ümbritseva vahel on niivõrd vältimatu, et operaa- 
tori ja režissööri eeltöö üheks tähtsamaks osaks on välisvõteteks 
(nn. natuuriks) vajalike kohtade leidmine ja fikseerimine. 

Uks esimesi filmirežissööri lavastamistööle esitatavaid nõudeid on 
täpsus. Kui ta on mõttes kavandanud stseeni ekraanil, kui ta tahab 
filmides saada sellist materjali, millest ta suudab luua kavatsetu, peab ta 
paratamatult igast filmitavast lõigust mõtlema kui tulevase montaaži 
elemendist. Mida täpsem on tema töö, seda lähemale jõuab ta võimalu- 
sele oma kavatsust teostada. Siit tulenebki filmirežissööri omapärane 
suhe näitlejatega, asjadega, kõige sellega, millega ta lavastades 
töötab. Iga üksikut filmilindilõiku, mida režissöör kasutab talle 
vajaliku stseenielemendi filmimiseks, tuleb kasutada niimoodi, et tema 
pikkus vastaks täpselt sellele üldisele ülesandele, mis on aluseks antud 
stseeni filmitõlgendusele. Igas filmitud lõigus algab mingi liikumine, 
jõuab teatava vajaliku piirini, kuid selleks liikumiseks kuluva aja 
peab režissöör täpselt kindlaks määrama. Kui liikumine on kiirem või 
aeglasem, on saadud lõik vajalikust pikem või lühem. Kui stseeni- 
elemendi maht ei vasta enam ettenähtule, rikub ta hiljem montaaži- 
protsessis eelnevalt plaanitsetud ekraanikujundi kooskõlalisust. Kõik 
juhuslik, organiseerimatu, see, mi pole allutatud montaažile, mida 
režissöör kavandab, kujutades endale ette iga antud stseeni ekraanil — 
kõik see viib paratamatult ebaselgusele, ebapuhtusele stseeni lõplikul 
montaažil. Stseen avaldab ekraanil muljet ainult sis, kui ta on hästi 
monteeritud. Hea montaaž õnnestub vaid sel juhul, kui temas leitakse 
õige rütm, see rütm sõltub aga lõikude suhtelisest pikkusest, lõikude 
pikkus on omakorda orgaanilises sõltuvuses iga üksiku lõigu sisust. 
Seetõttu peabki režissöör kogu filmitava Tra suruma jäikadesse, 
rangetesse ajalistesse raamidesse. 


Kollektiivsus on filmitöö alus 


Raamat filmirežissöörist hõlmas filmitootmise kõiki osalisi See ei 
saanudki teisiti olla. Filmistuudiol on kõik tööstusliku tootmise oma- 
dused. Juhtiv insener ei saa midagi ära teha ilma meštrite ja 
töölisteta. Ja nende ühised jõupingutused ei anna häid tulemusi, 
kui iga tööline piirdub ainult oma kitsa ülesande mehaanilise täit- 
misega. Kollektiivsus on see, mis teeb iga, isegi kõige tähtsusetuma 
osa tööst elavaks ja seob teda orgaaniliselt ühise ülesandega. Kine- 
matograafiline töö on niisugune, et mida vähem inimesi võtab sellest 
vahetult osa, mida hajutatum on nende töö, seda halvem tuleb tootmise 
lõpp-produkt — film. 


Seitsmekümnendate aastate nõukogude balletist 


NATALIA TŠERNOVA 


Seitsmekümnendad aastad nõukogude balletis on kuuekümnendatega 
võrreldes rahulikumad olnud, tähistades teatud stabiliseerumise aega. 
Lavastajad ja ballettmeistrid on enamasti kinnitanud ja arendanud lähi 
minevikus avastatut. 

Seitsmekümnendate aastate algul olid balletitegijatele eeskujuks Gri- 
gorovitši ja Belski varased lavastused oma kujundivara, ülesehituspõhi- 
mõtete ja sisumotiividega, juba kahekümnendatel aastatel leitud, kuid 
mõneks ajaks unustusehõlma vajunud koreograafilised ideed ja vormid 
ning muusikalise dramaturgia järgimine muusikaetenduste lavastamisel. 
Näiteid sellest pakub nõukogude balletilavastajate kolmanda põlvkonna 
tegevus mitte ainult Moskva Suures ja Leningradi Kirovi-nimelises teat- 
ris, vaid ka liiduvabariikide teatrites. 

Uute lavastajate põlvkond sattus kohe diskussioonikatlasse, kus jutt 
käis teatri arenguteedest ja võimalustest. Rutiiniründajate oreool polnud 
kuuekümnendate aastate algul alustanute pea kohalt veel kadunud. 
Nende leitu, mis praktikas oli juba kanda kinnitanud, tundus veel kuju- 
nemisjärgus olevat. 

Enamik neist, kes tulid peagi pärast Grigorovitšit, Belskit, Vinogra- 
dovit, sukeldus kunstiellu rõõmuga, orgaaniliselt, pingutusteta. Tundma- 
tud kaugused, mille poole püüeldi kuuekümnendate aastate alguses, näi- 
sid olevat juba alistatud esmaavastajate õigused kätte võidelnud vane- 
mate kolleegide poolt. N. Bojartšikov laskis end kaasa kiskuda sädele- 
vast huumorist ja mängulustist («Kolm musketäri» Leningradi Väikese 
Teatri laval). Mai Murdmaa «Estonia» teatris nägi ajastu nõuet tant- 
sulise külje maksimaalses lähendamises muusikalisele, pöördudes Raveli 
*Daphnise ja Chloöš» ning Bartõki «Võlumandariini» lavastustega taas 
populaarsust võitva koreograafilise sümfoonia žanri poole. 

Murdmaa «Romeo ja Julia» keskseks teemaks sai loomulikkuse maha- 
surumise teema igikehtivaks kuulutatud psühholoogiliste, moraalsete ja 
käitumisdogmade poolt. Peategelaste armastus mõjus isiksuste mässuna, 
kellele elu pakutud surnud skeemid olid vastuvõetamatud. Hümn loomu- 
likkusele kõlas hümnina inimliku eksistentsi vabadusele. Sotsiaalne taust 
oli vaid eeldatav, juurde mõeldav, peamiseks olid saanud peategelaste 
isiklikud elamused, etenduse õnnestunuimateks episoodideks kujunesid 
peategelaste monoloogid ja dialoogid. 

Samal ajal lavastas Bojartšikov Permis «Romeo ja Julia» lüürilise 
poeemina imekaunist armastusest, mis on tulnud maailma puhastama 
kõigest räpasest ja alatust. Balletti läbis kõigutamatu usk headusse, 
mida tuli mõista kui kõrgemat vaimsust; armastus aga sümboliseeris 
hingede harmooniat. Leningradlase lavastuses kostis kajana taas vürst 
Mõškini hääl Dostojevski romaani «Idioot» G. Tovstonogovi klassikalisest 
instseneeringust Leningradi Suures Draamateatris. 

Tartu «Vanemuises» lõi noor tantsija Ülo Vilimaa sel ajal oma «Kont- 
rastid» ja «Maalid», uurides elu mitmetahulisust ja avades seda emot- 
sionaalsete, impressionistlike kujundite abil. See polnud veel niivõrd elu 
lahtimõtestamine, kuivõrd väljaelamine laval, seejuures ääretult roman- 
tiline kõigis oma kontrastides. 

Jätkates «Romeo ja Juliaga» alustatud tardunud keskkonnaga konflik- 
teeruva loomuliku inimese teemat, lavastas Mai Murdmaa balleti «Joanna 
tentata» (E. Tambergi muusika). Kaasaegse, rahvuslikust vaimust kan- 

Stseen balletist »Daphnis ja Chloös 

vatud nunnast ja J.Iwaszkiewiczi novell, mille motiividel on loodud 
tuntud poola film «Ema Joanna inglite juures». 

Lihtsate inimeste harmoonilist maailma on «Tentatas» näidatud pas- 
toraalsena ja konfliktituna. Kogu tähelepanu on pühendatud “Joanna ja 
Suryni draamale. Tulvil elujõudu Joanna, kohanud oma traagilist armas- 
tust, lämbub kloostri kitsas ja sünges maailmas. Seda maailma on lavas- 
taja iseloomustanud plastilise joonise abil, mis on kord mehaaniliselt 
rabelev, traagiliselt murtud, kord aga paiskub järsku sirgu, otsekui 
maha raputades haiglast, vaenulikku jõudu — ekspressionismi mõju la- 
vastuses on selgesti tajutav. Pingeliste kloostriepisoodide kõrval moo- 
dustab rahvalike stseenide pastoraalne kirjeldus ainult raamistiku toi- 
muva tragöödia ümber. 

vas 


Seitsmekümnendate aastate ballett toetus rohkem kui ükski teine 
kunstiliik kuuekümnendate aastate ideedele — seda mitte ainult kunsti- 
liste väljendusvahendite osas, vaid eelkõige sisulisest küljest, mis nii 
tihedalt haakus romantilise tantsu traditsiooniliste sisumotiividega. Kui- 
das koreograafid ka poleks püüdnud tuntud teoseid uue kandi pealt 
hinnata, ballettide stsenaarse, muusikalise ja tantsulise dramaturgia 
aluseks kujunes esmajoones lürism, subjektiivne lähenemine. Uue põlv- 
konna «lüürikud» ei pidanud oma ajastu kannul kihutama — nad kas- 
vasid selle aja sees, mis oli sünnitanud nende eelkäijate põlvkonna, 

Ballett «Ikaros» (S. Slonimski muusika), mille V. Vassiljev oma ballett- 
meistridebüüdiks valis, andis romantilise idealismi edasikestmisest uue 
põlvkonna loomingus paremini tunnistust kui mis tahes muu seitsme- 
kümnendate aastate algupoole lavastus. Nagu Grigorovitši varastes bal- 
lettides, nii on ka siin tähelepanu keskpunktis lüürilis-heroiline isiksus, 
tema tee kangelasteoni ja selle kangelasteo sooritamine vaenulike jõudude 
vastupanule vaatamata. Etenduses on selgesti välja toodud kaks poo- 
lust — taevasse pürgiv hing ja tema maa külge klammerduv hingetu 
antipood. 

Vanemad lavastajad otsisid sedaaegu juba teid eepilisemate vormide 
poole. Grigorovitš lavastas «Spartacuse»; Vinogradov, raputanud maha 15 


Grigorovitši lürismi mõjud, lavastas «proosalise» balleti « Assel». Hakati 
püüdlema ajaloo kajastamise poole balletis, tekkis huvi dokumentaalsuse 
vastu, samal ajal kui «Ikaros» täis rõõmsat usku uue põlvkonna noorus- 
aateid kuulutas. 

Huvi ajaloofaktide tõlgendamise vastu ilmnes teistes kunstiliikides 
teatavasti juba kuuekümnendate aastate algul. M. Šatrov töötas tollal 
filmiepopöa «Bresti kindlus» kallal, mis tookord küll jäi teostamata. 
1964. aastal valmis tal «Kuues juuli», aasta hiljem lavastas L. Heifits 
«Ivan Groznõi surma». Seitsmekümnendatel aastatel alanud proosa õit- 
seaeg, balletiga üldjuhul nii sisu kui väljendusvahendite poolest kokku- 
sobimatu, põhjustas balletis teatud ärevust. Ajalugu on näidanud, et 
ballett oma romantiliste traditsioonide ja poeetilise lähenemisega elule 
eemaldub sellistel puhkudel kunstielu üldisest voolust, pöördudes puht- 
koreograafiliste vormide ja kujundite poole. Alles hiljem, kui kunsti 
üldine areng naaseb balleti spetsiifikale lähedasemasse voolusängi, saa- 
vad need vormid uue sisu. Kujunev olukord meenutas mõneti möödunud 
sajandi kuuekümnendaid-seitsmekümnendaid aastaid, mil Nekrassov soo- 
vitas tantsida «Doonau tütarlast», s.o. jätkata romantiliste traditsioo- 
nide vaimus, hoiatas tantsukunsti viljelejaid katsete eest hõlvata kaas- 
aegset temaatikat, proosat, andis nõu «talumees rahule jätta». Ana- 
loogilises olukorras sada aastat hiljem tekkisid balleti ja draamakunsti 
vahel teistsugused suhted, mis küll ka toda varianti mõneti meenutasid. 

Samal 1967. aastal, mil M.Zahharov lavastas «Tulusa ametis, G. 
Voltšek aga jutustas «Tavalises loos» otsekui vastukaaluks idealismi 
lüüasaamisest ja mugandumise triumfist, kirjutas A. Vampilov «Pardi- 
jahi», 0. Vinogradov aga lavastas Suures Teatris balleti «Assel» (V. 
Vlassovi muusika) T. Ajtmatovi jutustuse «Minu paplike punase pearä- 
tiga» ainetel. 

Kuuekümnendate aastate noortele olid iseloomulikud «eneseleidmise 
teekonnad», nagu A.Bitovi tegelaste rännud tema reisimärkmetes. 
«Asseli» lavastuses oli aga kasutatud Arbuzovi «Irkutski loo» kompo- 
sitsiooni: balleti kolm vaatust olid üles ehitatud kolme tegelase — Iljase, 
Asseli ja Baitemiri mälestustena-monoloogidena. Sarnasus lüürilise mo- 
noloogiga oli siin puhtväline. 

Balletiteater ei saanud ega tahtnud kõrvale jääda aastakümnendite 
vahetuse üldistest kunstiprobleemidest. Kuuekümnendate aastate algul 
esile kerkinud lavastajad kartsid proosat. Kriitika veenis, et kontakti- 
dest proosaga ei tule midagi head, meenutades Balzaci «Kaotatud illu- 
sioonide» koreograafilise instseneeringu ebaõnnestumist 1938. aastal. 
Proosa poole pöördumine, nii nagu ka mõõduvõtmine draamarežissuurilt 
seostus neljakümnendate-viiekümnendate aastatega, ajaga, mil ballett 
draamakunstilt tarvilikku laenama minnes pidi alluma tolle aja üldkeh- 
tivale esteetikale — balletispetsiifikale paraku võõrale. Seejuures unus- 
tati, et nii draama- kui balletiteatris olid vahepeal toimunud olulised 
muutused. Proosa jõudis draamalavale kaasaegse teatri nõuetele ja vahen- 
ditele vastavalt ümber kujundatuna. Draamarežissuur oli kolmekümnen- 
date kuni viiekümnendate aastatega võrreldes midagi hoopis muud, oma- 
des nüüd mitmeid kokkupuutepunkte balletirežissuuriga. Balletil tuli teel 
proosa juurde arvestada draamarežissuuri ja võimalusi proosažanri ühi- 
tamiseks balleti spetsiifikaga. Selleks tuli kõigepealt leida nii vormilisi 
kui ka sisulisi vahelülisid, avastamaks kunstilisi vahendeid proosas mär- 
gatud lähedaste ideede väljendamiseks. Üheks selliseks vahelüliks osutus 
eepiline teater. Selle üldistusaste võimaldas hiljutisi avastusi hülgamata 
välja jõuda uute dramaturgiavormide juurde. Eepiline teater ei põlanud 
ära ka folkloori, jõudes edaspidi sünteetilise vaatemängu probleemideni, 
kuid ajastu peamiseks tundemärgiks oli pööre intiimselt, subjektiivselt 
objektiivsele, kusjuures mitte olmelis-kirjeldavale, vaid taas kujundlikule, 
üldistavale, nüüd juba globaalsele objektiivsusele. Esimesena pöördus 
eepilise suuna poole J. Grigorovitš lavastades «Spartacuse» (A. Hatša- 
turjani muusika). 

«Spartacuses» sattus ballettmeister vastamisi selliste talle seni kau- 

15 gete kategooriatega nagu mastaapsus ja kirjelduse objektiivsust taotlev 


Stseen balletist »Joanna tentata» (E bergi muusika, M. Murdmaa lavastus). 

jutustav laad. Eepilise stsenaariumi otsustas lavastaja lahendada talle 
lähedasemas lüürilise poeemi st Nii tekkisid balleti peategelase kuul- 
sad üheksa monoloogi, tugipunkti tegevuse arengus ja ühtlasi ülemine- 
kut ühelt massistseenilt teisele. Tegevus leidis hinnangu pesitiivse kange- 
lase — Spartacuse — silmade läbi. «Spartacuse» uuslava: 
balletilaval taas eluõiguse heroilise isiksuse kujutamine, mis eelnevatel 
aastatel oli unarusse jäänud. 

Käsitledes massi laval kahesuguses funktsioonis — ühest küljest ise- 
seisva kujundina, teisest küljest kui peategelaste hingeeluga lahutama- 
tult seotud stiihiat —, ühendas lavastaja lüürilise eepilisega. 
tacuses» sisaldus veel üks seitsmekümnendate aastate balleti jaoks 
avastus. Marcus Crassuse n 
oli amoraalne, kuid tugev ja võidukas, mitte enam osa peateg: 
gest, vaid objektiivses reaalsuses kangelasele vastanduv kurjus. Nagu 
A. Efros Malaja Bronnajal «Don Juaniga», nii lõpetas J. Grigorovitš selle 
lavastusega otseste pihtimuste perioodi. 


0. Vinogradov lavastas oma parima balleti — +Jaroslavna* — koos 
9. Ljubimoviga. «Jaroslavnas» ilmnes eepilise laadi kõrval veel dokumen- 
taalselt karm lähenemisviis ajaloosündmustele, püüd mõtestada neid 
tänapäeva läbi. «Tänapäevane pilk» vaatles siin nii kauget kui ka lähe- 
dast ajalugu halastamatult ja kainelt. Helilooja B.Tištšenko, ballett- 
meister ja lavastaja polemiseerisid kangelaslegendi klantspildiiluga, 
Borodini ooperi «Vürst Igor» kaanonitega, eepilise teatri vormidega, 
mida Grigorovitš «Spartacuses» oli välja pakkunud, ja ideedega, mille 
varal balletiteater oli elanud enne *Spartacust». 

Aasta hiljem esietendus Suures Teatris Grigorovitši ballett «Ivan 
Groznõi» (partituuri koostas S. Prokofjevi muusikast M. Tšulaki). Balleti 
jaoks uudses süžees pöördus ka Grigorovitš ajaloo poole, toetudes oma 
«Spartacuse» eepilistele kogemustele. Tema seniste lavastuste kangelased 
olid alati kajastanud lavastaja positiivset programmi, kattunud lavas- 
taja lüürilise «minaga». «Isikliku alge romantiline teravdamine, erilise 
«mina» loomine, mis vaatleb kogu maailma oma saatusest lähtudes ja 
teeb oma saatusest maailmaprobleemi»' — see kujundas ka selle lavas- 
tuse struktuuri ja atmosfääri, sai selle teemaks, valgustades opritšnikust 
tsaari lugu. Eisensteini filmi süžee projitseerimine ballettmeistri lüüri- 
lise subjektivismi foonile koos tema varasemast arsenalist pärinevate 
vormivõtete ja kunstiliste väljendusvahendite rakendamisega andis oota- 
matu tulemuse. Tundus, et lavastaja lüüriline «mina» sulab ühte pea- 
tegelase «minaga», et me näeme etenduse sündmusi Ivan Groznõi sil- 
made läbi. Võis mõista ka nii, et ballett räägib võimuloleva isiku õigusest 
teha kurja üksikutele konkreetsetele inimestele — seda muidugi juhul, 
kui võimukandja oma tegevuses lähtub kõrgematest huvidest ja kui keegi 
talle seejuures vastu tegutseb, talle isiklikult kurja teeb. Nii sündis 
opritšnina kui institutsiooni õigustus, mille tsaar moodustas võitluseks 
vaenlastega. 

Balleti «Tsaar Boriss» muusikaliseks aluseks võttis N. Bojartšikov 
Permi teatris S. Prokofjevi muusika, mille ta omal ajal oli kirjutanud 
V. Meierholdi lavastuse jaoks. Puškini teost mõistis ballettmeister kui 
amoraalse võimuiha sünnitatud tragöödiat. Boriss Godunovi, Grigori 
Otrepjevi ja Jurodivõi kujudest said lavastuses ühtaegu konkreetsete 
karakterite kandjad ja, teatud kindlate jõudude üldistatud kehastused. 
Boriss kehastas kuriteo hinnaga hangitud tsaarivõimu, Vale-Dimitri eba- 
seaduslikku võimulepürgimist väljastpoolt, Jurodivõi aga rahvast, ajaloo 
südametunnistust ja ühtlasi Borissi enda haiget süümet. Jurodivõi kuju 
sai balleti mõttekeskmeks, teiste tegelaste suhetes temaga avanes lavas- 
taja ideeline kontseptsioon. Moraalse alge puudumine lõhkus tsaar Borissi 
ja Otrepjevi plaanid ning hävitas neid endid. Rahvas — Jurodivõis 
kehastunud moraal — määras ajaloo käigu. 

Bakuu koreograafid R. Ahhundova' ja M. Mamedov jätkasid rahva ja 
valitseja teemat K.Karajevi balletis «Seitse kaunitari» mitte enam aja- 
loolise, vaid rahvapärimusliku materjali alusel. «Seitsmes kaunitaris» 
lavastajad jätkasid kuuekümnendate aastate parimate ballettide muusika 
lahtimõtestamist uuel tasemel. Stsenaariumi algvariandis, mille kunagi 
oli kirjutanud 4. Slonimski, oli täpselt ja kindlalt välja toodud idee: 
valitseja ei saa olla positiivne kangelane; kannatav ja rõhutud rahvas 
seab talle vastu omad kangelased. Etendus kõneles vastutustundetu, hin- 
getult luksusliku elu sobimatusest kaunite ideaalidega ja inimese vastu- 
tusest tema enese ja' teiste inimeste ees. 

«Jaroslavna», «Ivan Groznõi», «Tsaar Boriss» ja «Seitse kaunitari» 
rääkisid erinevalt, erinevale materjalile tuginedes ühest ja samast prob- 
leemist. Sellisel hulgal «sõnavõtte» rahva ja valitseja teemal seitsme- 
kümnendate aastate draamalavadel ei esinenud. Ka lüüriline kangelane 
oli draamalava tähelepanukeskmest mõneks ajaks eemale tõrjutud. 

Ballett, millele see kangelane osutus nii lähedaseks, jätkas tema 
arengu uurimist. Tantsukunstist, nagu draamastki, kadusid lüürilis-ro- 
mantilised noorukid. Täiskasvanumaks saades sattusid nad elu dramaa- 

tiliste kollisioonide keerisesse. 1. Tšernõšovi lavastuste tegelased reagee- 
risid pingelise ekspressionistlikkusega. M. Murdmaa lavastuste tegelased 
sulgusid uhkesse, romantilisse üksindusse, mis kontsentreerituimalt väl- 
iendus «Prometheuses». Oma esimeses mitmevaatuselises balletis «Meri- 
neitsi» näitas Vilimaa, et vägivald looduse ja vägivald isiksuse kallal 
on samaväärsed, võrdsustades kooskõla ja loomulikkuse kaotamise isik- 
suse ja looduse hukkumisega. Küpsemisjärgus lüürikust-romantikust 
kangelane, heitnud kõrvale oma tumedad teisikud, hakkas otsima, mis 
siis häirib harmooniat tema isikliku «mina» ja objektiivse maailma vahel, 
Selleks vajati uusi žanre ja süžeesid. Koreograafid pöördusid müütide 
ja mõistujuttude poole, kasutades neis olemasolevaid kunstilisi struk- 
tuure. Tekkis termin «süntees». 

Süntees andis endast märku «Maailma loomises», mille lavastas 
Minskis V.Jelizarev. Balleti muusika kirjutas helilooja A. Petrov koos 
N. Kassatkina ja V. Vassiljeviga. Ballett kujunes J.Effeli joonistuste 
plastiliseks stilisatsiooniks publitsistliku mõistujutu vormis. 

«Thjil Ulenspieglis» (A. Glebovi muusika) pööras Jelizarev põhitähe- 
lepanu mitte niivõrd de Costeri kirjeldatud konkreetsetele karakteritele, 
kuivõrd mõistetele, mida need karakterid kehastasid. Oma «Spartacuse» 
ehitas Jelizarev taas üles.kui seeria eraldatud, kronoloogiliselt järjes- 
tatud stseene, mille keskpunktiks oli tegelase portree mingi ajavahemiku 
vältel. Karakterite konflikt oli asendunud objektiivsete jõudude kokku- 
põrgetega. Uuel tasandil oli toimunud tagasipöördumine sotsiaalse 
lavastuse juurde. 

Seitsmekümnendatel aastatel muutus üldiseks tung eepilise teatri 
poole. Balletis polnud see kerge. Segas kujundite staatilisus, eepika rahu- 
lik jutustamislaad, mille jaoks puudusid koreograafilised traditsioonid. 
Puhtakujuline eepika balletilavale ei jõudnudki, kuid ühe žanrilise kom- 
ponendina esines ta lavastustes üha sagedamini. Süntees balletis kont- 
sentreerus antipsühholoogilisteks žanrites — legendides, müütides, mui- 
nasjuttudes, segades nende žanripiire, küllastades lürismiga, kusjuures 
lüürilist, isiklikku vaadeldi tema vastastikustes seostes üldisega. 

D. Šostakovitši «Stepan Razini hukkamises» (J. Jevtušenko sõnadele) 
+Estonia» teatris muutis 1. Tšernõšov tegelikkusest väljakasvava legendi 
tekkeprotsessi etenduse süžeeks. Etenduses osalesid kaks peategelast: 
Poeet (laulja) ja Razin (tantsija). Laulja osa kujunes välja tema «rollide» 
sünteesist suhtlemisel peategelasega. Kord oli ta lihtsalt laulja, kord 
kroonik, kord ammumöödunud sündmuste tunnistaja, kord kohtunik, 
kord advokaat, kord Razini teisik, etenduse lõpus aga Razini timukas. 
Poeet otsib tõde, Razin sekundeerib talle plastiliste repliikidega, astub 
temaga vaidlusse. Kui toimub hukkamine ja poeet katab Razini surnu- 
keha oma musta mantliga, jääb domineerima ainult tants. Tantsus ilmub. 
Razin silma sureliku kehata», tema puhas, kirgastunud pale. Ja kange- 
lase kuju kasvab üle sümboliks, mis elab rahva hinges. 

Seitsmekümnendate aastate teisel poolel hakkas nii draamas kui ka 
balletis juba paistma, milliseid teid pidi ja kuhu viivad eelnevate aastate 
kunstilised avastused. Püüdlustes psühholoogilisuse poole olid vaheseinad 
erinevate kunstiliste võtete vahel väga hapraks muutunud, aga mis pea- 
asi, neid tõsteti pidevalt ümber, nende haakumisel sündisid uued, seni- 
tundmatud kombinatsioonid. Kuid kui möödunud kümnendi kunstilised 
vahendid olid loodud ja paika pandud, avastati järsku nende mõnin- 
gane jäikus. Nad ei sobinud mis tahes teemadele ja suvalistele žanritele. 

Balleti kõige nõrgemaks kohaks sai dramaturgiline ülesehitus. Sellest 
kitsaskohast ülesaamiseks vajati koreograafialähedasi süžeid. Draamas 
oli see «vaikse klassika» ajajärk. Ja ballettki pöördus klassika poole, 
sedapuhku küll mitte muusika- ega tantsu-, vaid kirjandusklassika poole. 
Kirjandusvaramust valis tantsukunst mõistagi endale kõige läheda- 
sema — romantismi. 

Kõigepealt Odessas, seejärel Kuibõševis lõi I. Tšernõšov +Pähkli- 
pureja» uue redaktsiooni. Tbilisis lavastas G. Aleksidze «Svani legendi» 
(S. Tsintsadze muusika), «Estonias» M. Murdmaa «Anselmi 100» (L. Su- 
mera). Neid otseseid apelleerimisi XIX saj. alguse traditsioonide poole 19 


kroonis seitsmekümnendate aastate lõpus 0. Vinogradovi balleti «Rhõne'i 
mägede haldjas» (E. Griegi muusika) esietendus Leningradi Kirovi-nim. 
teatris. 

Romantilisest kirjandusest valisid 1. Tšernõšov ja M. Murdmaa välja 
E. Th. A. Hoffmanni; G. Aleksidze ja 0. Vinogradov töötlesid vanu ro- 
mantilisi balletistsenaariume. 

I. Tšernõšovi juhtis Hoffmanni juurde Tšaikovski muusika. Juba 
Assafjev pööras «Pähklipurejat» analüüsides tähelepanu selle muusika 
seostele Kuuenda sümfoonia ja «Padaemanda» traagiliste motiividega, 
märkides, et helilooja on suutnud «nii rohke kiirgava ja sädeleva muu- 
sika hulgas üheainsa varjamomendiga mõista anda ja sisendada, et mui- 
nasjutukujundid on miraaž, erutatud, kannatav süda aga oma igaveste 
«miksidega» — kaheldamatu reaalsus...»' Ja lisades veel, et balleti 
finaalis «on grandioosse tõusukatse järel kuulda nukrat kaotuse taju- 
mist, ... rasket ohet igaveseks möödunud võimsuse järele ja leplikku 
alistumist».? Grigorovitš lõpetas 1966. aastal optimistliku «Pähklipureja» 
otsingud, Tšernõšoviga algas traagilise «Pähklipureja» ajalugu laval. 
Maša ärkamist Tšernõöšovil ei toimunud. Tegelased jäid illusioonide maa- 
ilma kummalise karnevali keskele, otsekui lahustudes selles aeglaselt 
sulguva eesriide taga. Finaalile eelnes Drosselmeieri dikteeritud Maša 
ja Pähklipureja lahkumise traagiline Adagio. 1966. aasta «Pähklipure- 
jas» oli Drosselmeier see, kes tõi oma tegelased «elu täisverelise taju- 
mise» juurde, 1978. aasta Drosselmeier aga teadis, kui raske on seda 
säilitada. 

Etendust täitis olelejate värdjalike maskide maailm. Nad mugisid, 
lobisesid, näitasid keelt, kui käis filisterlik pidu; needsamad näod 
paistsid ka hiirte maskide tagant, kes krudinal õgisid poeesia kuning- 
riiki — Pähklipureja ja Maša maailma. Koondanud kogu oma vihkamise 
demagoogitseva tõusikluse vastu, kujundas Tšernõšov Hoffmanni grotes- 
kist varjamatu, peaaegu plakatliku satiiri. 

Nagu romantilises süžees ikka, moodustas M. Murdmaa «Anselmi 100» 
keskme konflikt reaalse ja fantastilise maailma vahel. Nagu Hoff- 
mannilgi, põimub fantaasia siin ühte reaalse maailmaga, muutes selle 
mõistatuslikult dualistlikuks, ilmub aga stseenides Kuldse Maoga puhta 
poeesia maailmana. Püüdes kirjanduslikule algallikale võimalikult lähe- 
male jääda, viis ballettmeister lavastusse elemente, mida ballett siiani 
oli hoopis kõrvale heitnud. Kangelane näiteks otsis tõde mitte ainult 
elava looduse poeesias, vaid ka raamatutarkuses — siin osutas romanti- 
lise esteetika ratsionalism koreograafile nii suurt vastupanu, et tegevus 
jäi illustratiivseks. Lavastuse tõeliselt elavad lõigud on sündinud aga 
teedel, mis olnuksid nagu piisavalt läbi tallatud. 

Nagu Tšernõšovi «Pähklipureja», nii oli ka «Anselmi» reaalne maailm 
tõusiklike olesklejate maailm. Kuid Murdmaal polnud neis stseenides 
ei plakatlikkust ega irooniat. See oli elu peremeeste hirmsasti enesega 
rahulolev maailm, mille ees närtsib igasugune vaimsus, mis surub iga 
«võõra» enda alla, mässib sisse ja muudab endasarnaseks. 

«Anselmi loos» ei olnud ja ei võinudki olla juttu armastusest. Asi 
polnud mitte ainult selles, et pürjelid — massiivsed nahaga ülelöödud 
pehmed tugitoolid — ümbritsesid Anselmi, laskmata tal sammugi as- 
tuda. Vanades romantilistes ballettides tuli kangelasel olmest irdudes 
ka reaalne armastatu või pruut maha jätta. Nendele «maistele armas- 
tusteles ei omistatud tavaliselt mingit kurikavalust, nad lihtsalt tähis- 
tasid reaalsust, unistuse vastaspoolust. 

«Anselmi»+ Veronika oli teistsugune. Ta ei saanud viia Anselmi «joo- 
vastavate kirgede maailma». Temas puudusid kired, puudusid emotsioo- 
nid. Oli vaid kena näolapike, mille taga peitus raudkülm tahe, pöörane 
energia, praktiline haare, himu alla suruda, omastada, käpp peale panna. 
'Tunnetest pühitsemata ihu oli tema relvaks eesmärgi saavutamisel. Et 
sellele meeletule survele vastu panna, ei piisanud erandlikkusest, tuli 
omada veel suurt sisemist jõudu. «Sülfiidi» Jamesi kiskusid erinevates 

suundades tema «maine» ja «taevane» armastus. Anselmiga oli asi keeru- 
lisem. Esimesel pilgul näis ta olevat üsna nõrk. Kuid tal oli, kust jõudu 
ammutada — Salamandrite Kuninga ja Kuldse Mao käest. Noor tudeng 
käis läbi tee usu kaotamisest enesesse, kompromissiga nõustumisest kuni 
mässuni. Alles siis leidis ta jälle harmoonia, kontakti loodusega ja elu 
igipõliste väärtustega. Murdmaa lavastuse finaal viis mõtted «Seitsme 
kaunitari» finaalile. Lummusest ärganud Bahram vabastas end ühe hoo- 
biga teda ümbritsevate muinasjutujurtade lintidest, siis aga, märgates 
toimepandut, lahkus üksinduses pimedusse, eikuhugi. Anselm vabastas 
end piinavalt, kaua tema õlgadele roninud Veronikast ja tugitoolide 
ringist, et siis tamme all tähistaeva foonil kohtuda Kuldse Maoga, uute 
kontaktide kaudu igaveste elutõdedega leida iseennast. 

G. Aleksidze tegi +Svani legendist» gruusia legendi süžeel põhineva 
lüürilis-romantilise etenduse. Põhiidee ideaalse ja reaalse maailma kokku- 
sobimatusest muutis ta komplitseeritumaks süžee täiendavate keerdkäi- 
kude abil. 0. Vinogradovi balletis «Rhõne'i mägede haldjas», mis leksika- 
lis-formaalselt kordas möödaniku lüürilis-romantilisi lavastusi, ilmnesid 
romantilise maailmatajuga polemiseerivad elemendid. 

Just romantilistele süžeedele lavastatud ballettides tulid vaatamata 
'Tšernõšovi ja Murdmaa isiksuste, loomingumaneeride ja temperamentide 
erinevusele järsku ilmsiks teatud süvaseosed nende vahel ja nende täielik 
vastandlikkus Vinogradovile ja Aleksidzele. Tšernõšov ja Murdmaa kui 
«lüürikud» jätkasid isiksuse probleemidesse süvenemist; Vinogradovit ja 
Aleksidzet isiksusest lähtuv ei huvitanud. 

Mõtisklustesse indiviidi ette kerkinud moraalsetest probleemidest and- 
sid koos 1. Tšernõšovi ja M. Murdmaaga oma osa ka N.Bojartšikov, Ü. 
Vilimaa, V. Vassiljev, R. Ahhundova ja M. Mamedov, B. Eifman. Nad näi- 
tasid lüürilise kangelase evolutsiooni balleti jaoks täiesti uue süžeestiku 
abil, kasutades kõige erinevamaid koreograafilisi žanre, ja hakkasid aja 
jooksul üha aktiivsemalt uuesti kontakteeruma draamateatriga. 

«Vanemuises» lavastas Vilimaa neljast ühevaatuselisest balletist koos- 
neva etenduse pealkirjaga «Inimene ja öö» (R. Eespere muusika). Süžee- 
tute lühiballettide žanr on küllaltki levinud. Kuid neid ballette sidus 
ühtne teema ja idee, mis avanes järk-järgult muusikalis-tantsulises tege- 
vuses. 

Esimese balleti teemaks on inimene ja kosmos, universumi hääled. 
Inimene teeb dramaatilisi katseid tungida teispoole maailmaruumi piire; 
kosmose meloodia saab tema hinge muusikaks. 

Balleti «Prelüüdid» esitavad kuus tantsijat. Tegevuse jooksul ühine- 
vad nad paaridesse. Iga paar kehastab isesugust maailma emotsionaalset 
tajumist, lüürilisest kuni pidulik-juubeldava ja dramaatiliseni. Muutlik 
on elu, mille voolust inimene end kanda laseb. 

Ballett «Fuuriad» pöörab etenduses uue lehekülje, rääkides ka teist- 
suguste jõudude olemasolust maailmas. Siin tegutsevad nüri, oma ära- 
nühituses õudne mass ja sellele vastanduv inimene. Inimesele pealetungiv 
individuaalsusetus püüab teda endasse tõmmata. Inimene paneb vastu. 
Pääsmisena ilmub ta ette naise kuju — tema ideaal, mis ta tõelisesse 
ellu tagasi toob. 

Viimane ballett «Kodalased» räägib inimeste ühinemise lätetest, iga 
inimese elulistest juurtest, mis on igavesed nagu maailm. Mulje igikest- 
vusest loob koreograaf lihtsate liigutuste monotoonsusega lihtsas üldises 
tantsujoonises. Üha uuesti kõlavad samasse lähtepunkti tagasipöörduvad 
viisikäigud. Tantsujoonis ei kordu kunagi täpselt, iga kord on ta pisut 
muutunud, teisenenud. Mass liigub laval, kord pehmelt eraldades enda 
seast soliste, kord neid loomulikult ja leplikult ühisesse tegevusse tagasi 
tõmmates. Rituaalses liikumises, kuhu Vilimaa folkloorielemendina on 
sisse viinud ka vanad eesti maskid, näeme, et elu lätete rahus ja har- 
moonias peitub elu täisväärtuslikkuse pant. 

Elu lätete ja neisse kätketud moraalsete väärtuste teemale on pühen- 
datud ka M. Murdmaa «Eesti ballaadid» (V. Tormise muusika). Ballett- 
kantaadi muusika on loodud vanade runoviiside alusel, koreograafia aga 

like rahvalaulude-novellide montaažina. Süžeid, tantsu ja muusikat 
ühendab autorite mõte: elus on alati olnud dramaatilisi, traagilisi kokku- 
põrkeid, alati on olnud nii head kui kurja, kuid moraalsed tõed, mis elu 
edasi viivad, on igavesed. 

Vilimaa kaks järgmist lühiballetti olid +Zemfira» ja «Sulamit» (T. 
Kogani muusika). Mõlema balleti teemaks on armastus. Kuid seekord 
on jutt võimetusest armastada, mida hinnatakse kui hävitavat elementi, 
mis lõpuks viib inimese hukkumiseni. Aleko draama põhjuseks pole ei 
võistleja Peterburi ballil ega ka noor mustlane. Aleko on egoist ja enese- 
armastaja, Peer Gynti kaksikvend. Seepärast ongi Puškini «Mustlaste» 
töötluse peategelane nii ballil kui ka mustlaslaagris riietatud ühte ja 
samasse kaardiväeohvitseri kostüümi. Nii Peterburis kui ka mustlaste 
juures kohtab ta võistlejat, kelle rolli esitab üks ja sama tantsija. Vana 
Mariula, tütarlaps ballil ja Zemfira aga sümboliseerivad elu igavest 
eluandvat jõudu — armastust — ja neid kehastab samuti üks ja sama 


baleriin. 
Nii kaua kui kunst on eksisteerinud, on ta ikka rääkinud armastu- 
sest. Ballett ilma armastuse teemata on sootuks mõeldamatu — erandid 


on seda reeglit üksnes kinnitanud. Ja iga kord on selles teemas esile 
kerkinud omad konfliktid, oma ajastu maailmatunnetus. Seitsmekümnen- 
date-kaheksakümnendate aastate piirimail hakati armastust vaatlema 
ühena inimesele hädatarvilikest moraalsetest põhiomadustest. Võimes 
armastada nähti esmatingimust kontakteerumiseks ümbritseva kesk- 
konna ja inimestega, vaimsuse kriteeriumi. Selle võime puudumine aga 
tähendas inimese vaimset ja elulist krahhi, teda maailmaga ühendavate 
sidemete hävimist, temaga seotud inimeste väärastumist. 

Armastuse kui igiväärtuse ja elu loova alge uute otsingute motiiv 
sai juhtivaks inimese ja maailma seoste lahtimõtestamise protsessis. 


“Anselmi lugu» (L. Sumera muusika, M.Murd 
maa lavastus). Anselm — Jevgeni Neff ja Vero- 
nika — Elita Erkina. 


G.Vaidla foto 


«Stepan Razini hukkamine» (1. Tšernõšovi lavas- 
tus). Razin — Tiit Härm ja Poeet — Mati Palm 

Sellest räägitakse Mihhalkovi filmis «Suguselts», sellest kirjutab oma 
viimastes jutustustes Ajtmatov, seostades oma teemasid globaalsete sot- 
siaalsete probleemidega. Balletis küjunes selle probleemi käsitlus žanri 
traditsioonidele vastavalt lokaalsemaks kui kuskil mujal, seostudes, nagu 
alati, arutlustega heast ja kurjast. 

Vilniuse Ooperi- ja Balletiteatris toimusid ühe hooaja jooksul P. Tšai- 
kovski—M. Petipa «Uinuva kaunitari» ja U. Vilimaa lavastatud balleti 
«Tütarlaps ja surm» (A. Šenderovase muusika) esietendused. Üks ballett 
möödunud sajandi lõpust ja teine nüüdisaegne demonstreerisid tantsu- 
kunsti — saja aasta jooksul läbi käidud pikka teed. 

Mõlemas balletis osutub kõige kaunimaks maa peal elu ja kõik, mis 
seda soodustab, kõige hirmsamaks aga surm. Elu on «Uinuvas kauni- 
taris» loodus ja harmoonia, mida kehastab hea Sirelihaldjas. Kurjust 
esindab haldjas Karaboss, kes Aurora õnneliku kuningriigi halvavasse 
unne sunnib. Balleti konfliktiks on peategelases väljenduva loomuliku 
dünaamika, elu harmoonilise arenemise konflikt staatilise tardumusega. 
Headuse ja kurjuse jõud on siin objektiivselt ette antud. Looduse sünni- 
tatud Aurora saab temalt kõik positiivsed eeldused, kurjusega astub 
võitlusse aga loodus ise — Sirelihaldjas. Aurorast endast ei sõltu midagi, 
ta on konflikti keskpunktiks, ise selles osalemata. M.Petipa selge ja 
rahulik maailmanägemine annab balleti tegevusele püsiva tasakaalu. 
Etenduse optimistlik finaal, mis otsustab peategelase Aurora saatuse, 
tundub olevat juba varem ette määratud. 

Balletis «Tütarlaps ja surm» samastub hea ja kurja vastuolu samuti 
vastuoluga elu ja surma vahel. Kuid siin me ei leia XIX sajandi aka- 
deemilise klassika selget rahu. See, mis «Uinuvas kaunitaris» oli ette 
antud ja olemas, nõuab siin balleti peategelaselt alles lahtimõtestamist. 
Sündmuste objektiivse näitamise asemel täidab +«Tütarlast ja surma» 
pingeline lüüriline mõtisklus sellest, mis on elu ja mis on surm. Surma 
võimupiirkonda ei tähista enam haldjas Karabossi väikestest värdjatest 
koosnev saatjaskond, vaid kombelõtvus armastuse asemel, mehaaniline 
oleskelu keset materiaalseid hüvesid, kui elu pähe pakutakse vorme, mil- 
lel puudub sisu. Ja see, mis annab peategelasele elujõudu, pole mitte 
kanaarilinnukeste ja lillekeste haldjas, vaid tema enese võime leida kon- 
takti loodusega, tunnetada ilu vaimsete seoste kaudu mineviku kultuuri- 
pärandiga ning elu igavene loov jõud — armastus. Vilimaa nägi hea 
ja kurja igaveses konfliktis inimese vastutuse teemat elu ja iseenese 
ees. Balleti Tütarlaps pole mitte enam juhuslik punkt, kus tulevad ilm- 
siks maailmas eksisteerivad jõud, vaid keskpunkt, mis teostab aktiivselt 
pingelist ja keerukat valikut nende vahel. 

Inimese sobimatuse põhjusi maailmaga on balletis hakatud otsima 
mitmes suunas. Ühed püüavad selgusele jõuda tänapäeva tegelikkuses; 
teised on pöördunud rebenema kippuvate seoste poole loodusega ja meie 
endi ürgjuurtega, püüdes sellest vaatevinklist hinnangut anda meile ja 
meie ajale; kolmandad süüvivad XIX sajandisse, taasavastamaks kao- 
tatud väärtusi küünlavalguses ja klavessiinihelides. Need erinevad suu- 
nad on andnud väga mitmesuguseid lavastusi. Kuid ühine on neile see, 
et lüüriline kangelane ei ole enam maailma naba, vaid osa maailmast, 
et traagilise saatuse põhjusi ei tule otsida asjaoludest või tumedatest 
jõududest, vaid ikka inimesest enesest. Uuele tasandile on jõudnud hea 
ja kurja mõistete sisuline tõlgendamine. Ka ebakõla ületamise teid on 
hakatud nägema eelkõige isiksuse arengus ja täiustumises. Enesepettu- 
sest ja tühisebimisest loobumise teel nähakse terendamas harmoonia taas- 
saavutamise perspektiivi. 

Sellistel teemadel on hakanud kõnelema lüürilised kangelased seits- 
mekümnendate aastate lõpu balletilaval, avades koreograafilise teatri 
ees uusi arenguteid, sõlmides uusi sidemeid kirjanduse, filmi- ja draama- 
kunstiga — et tuua vaatajani meie päevade humanistlikku paatost. 


Vene keelest PAUL OJA 


RINGKUSITLUS 


Tõsielufilm ajapeeglis 


Meie dokumentalistika on ajakirjanduses leidnud vähemat tähelepanu 
kui teised filmiliigid. Sellepärast pöördusime probleemide tõstatamiseks 
ning avalikustamiseks 25 filmidokumentalisti poole. Palusime neil öelda 
oma arvamuse mõningate nähtuste kohta, nagu näiteks elutõde ja 
kunstitõde, fakt ja kujund, etteplaneeritus ja eluootamatused tõsielu- 
filmis, aga ka lavastuste ja eheda elu ning — miks mitte — tõe ja 
vale vahekord; või mida arvata mõistetest nagu autorifilm, reportaaž, 
publitsistlik film jne. 

Ühtlasi tahtsime teada, missuguseid meie dokumentaalfilme tõstaksite 
esile ja miks? 

Avaldame alljärgnevalt toimetusse saabunud vastused. 


VIIVI GROSSSCHMIDT, filmiteadlane 


Kui keegi küsiks: «Ütle ruttu üks «Tallinnfilmi» dokumentaalfilm!» 
tuleks kohe keelele «Oma pill» (H. Murdmaa, P. Tooming). See film 
nagu jälitaks mind vahel pärides: «Kas sul on oma pill, kas (...) 
leiad õige viisi ja mängid rõõmuga?» Üks koolipoiss ütles: «Viskaks 
ka rohusse pikali ja mängiks vilepilli, aga traktorid segavad.» Naise- 
võtja noor mees kuulas filmist Ants Tauli laulu «Tahtsin, tahtsin kosja 
minna» ja arvas, et see on tema pihta — millega, missuguse pillilooga 
läheb tema neidu võluma? 

Filmijad otsisid ja leidsid sobivad kaadrid, andsid montaažiga neile 
uusi, üldisemaid tähendusi, mille tulemusena sündis mitte lihtsalt elu- 
faktide jäädvustus, vaid autorite visioon teatud nähtusest, millest 
arusaamiseks tuleb vaatajal mõttetööd teha. Seejuures võib ta välja 
jõuda autorite mõtteteele, aga võib kalduda ka oma rajale. Sellised 
filmid teenivad mõtte liikumise ilu, nad on adresseeritud MÕTTELT 
MÕTTELE. 

Mõttefilmide kaalukaiks esindajaiks arvaksin «Juhan Liivi loo» (P. Puks, 
P. Tooming) ja «Hetked» (P. Tooming). Esimese vastuvõtuprotsess võib 
Liivi luulemaailma tunnetamiselt üle kasvada luule tunnetamiseks üldse. 
Üksikute fotode ajaline järjestamine «Hetkedes» võib piltide väärtuse 
hindamiselt üle kasvada mõtteks inimese jäädvustumisest ajas ja hetke 
peegeldusest igavikus. Sest kuhu on pandud, sealt on ka võtta. 

Ka maastike ja vaipade meeldejääv kõrvutamine «Mari Adamsoni 
loitsudes» (V. Anderson) annab mõttetoitu elu ja kunsti seoste dešif- 


Kui keegi küsiks: «Ütle ruttu dokumentaalfilmide tegelasi!» 
vastaksin kohe: «Felix Leet ja Fred Raudberg.» Kui jääb veel natuke 
aega, lisaksin «Raimond Valgre». Lapsena tegin kord nimekirja «Keda 
ma tunnen», kuhu nüüd kirjutaksin juurde need mõlemad F-tähega nimed, 
sest «Dirigentide» ja «Reporteri» tõttu nagu ei saa neist tänavalgi tereta- 
mata mööda minna, kuigi, nemad mind üldse ei tunne. Ma nägin 
filmis, millise innuga tegid nad oma tööd, see tehatahtmine on nemad 
meistriks ja nende elu kauniks teinud. Ma nägin neid otsustamas, 
ruttamas, komistamas, rõõmustamas, hämmeldumas — kõigile nähtava 
ja ainult operaatori nähtud mittetähtsa tegevuse juures, mis lõpuks osu- 
tuski sellele mehele ainuomaseks ja sai vajalikuks terviku loomisel. Ma ei 25 


näinud autori eelnevalt valmismõeldud skeeme. Ta nagu oleks oma tegelaste 
juurde läinud ilma igasuguse tagamõtteta, ainult puhta sooviga mõista 
neid inimesi, sekkumata ja segamata. Kuid peale filmimisoskuse pidi 
tal siiski kaasas olema veel kolm asja (mida ei saa õppida, nagu teame 
Hardy Tiiduse vahendusel meieni jõudnud Zenoni kõnest): taktitunne, 
maitse ja julgus. Kuna need kolm omadust olevat aga kreeklase järgi 
huumorimeele komponendid, siis on loomulik, et me Söödi filme vaada- 
tes muiata ja naerda saame. 

M. Põldre võis oma filmikangelaseni («Igavesti Teie») jõuda ainult 
allesjäänud kirjade ja elavate mälestuste kaudu. Kokkukorjatud kildudest 
(kildude leidmine ise on juba elamus, sest meeleolu loovad ka filmi 
miljöö ja erinevad foonid) taastub autori käe all muusiku elu — ta 
looming ja töö, valu ja rõõm, sõprus ja armastus, nõrkused ja kaotused. 

*Pühapäevamaalijad» ja «Kihnu naine» (M. Soosaar) on nagu teise 
retsepti järgi tehtud. Teine talu, teine taar. On tunda, et autor näeb 
oma tegelastes nende paremat ja helgemat poolt ja tahab väga, et ka 
meie seda näeksime. Ilmselt on ta oma tegelastele öelnud midagi head 
ja kiitvat, aga ka naermaajavalt naljakat, mis neid lahti soojendanud. 
Nüüd on nad valmis istuma-astuma autori soovi järgi ja vastama ka 
ta küsimustele. Provotseerimine ei too sisse võltsi, see paneb ainult 
inimestes autorile vajalikud keeled helisema ja me näeme tõsiseid ja 
tarku, häid ja naljakaid mehi ning naisi. 

Söödi, Põldre ja Soosaare filmid pakuvad suhtlemisrõõmu. Nad rikas- 
tavad mind hingeliselt mulle uue ja eluks vajalikuga. Need filmid on 
tehtud INIMESELT INIMESELE. 

Väga tarvilikud on probleemfilmid, mida tehakse eluolu parandamise 
nimel. Oleme näinud ekraanil V. Andersoni, H. Speegi, J. Müüri, M. Müüri, 
E. Säde südamevalu elu logisevate lülide pärast. Kuna vastuoludes on 
kõige rohkem informatsiooni, siis peaksid selliseid filme oskama hinnata 
eriti need, kes suudavad asjade käiku muuta. Ja kui need ei oska ega taha 
»hinnata, tekib uus vastuolu, millest paraku saab üle ainult suure füüsi- 
lise jõuga. Nii nagu M. Müür käis oma sadra järel» ministeeriumist 
ministeeriumini seni, kuni hakatigi uut moodi atru tootma. 

Niisuguste ELULT ELULE filmide hulka arvaksin ka kaks omapärast 
dokumentaalfilmi sellest, kuidas hea kavätsus võib elus aja jooksul muutuda 
iseenese vastandiks ja saada elu hävitavaks jõuks. Jutt on «Rõõmu- 
rattast» (U. Tambek) ja «Linnaloomast» (P. Tooming). 

Sellega ei ole dokumentalistide hea saagi maitsmisrõõmud sugugi 
kõik üles loetud. Näen Hugo Lepnurme jalgrattaga sõitmas ja Heino 
Pedusaart kohvriga järjekordsest majalävest üle astumas, Jaan Oadi viiulit 
mängimas ja Härra Venet harjaga kartuleid pesemas, näen Leida Laiust 
Ants Jõge külastamas, näen filmipillerpalli ümbritsevaid vaikivaid Toom- 
kiriku varemeid ja Juhan Muksi lumes põlvili Viiralti tamme ees, ning 
'Tammsaaret naermas jne. jne. 


ANDRES SÜÜT, režissöör, operaator, stsenarist 


Suuremast osast Eesti dokumentaalfilmidest ei oska rääkida, nad on 
ununenud nagu eilsed ajalehed. Filme, mida uuesti vaadata tahaks, on 
vähe. Mida neis hinnata? 

Kui Johannes Pääsuke 1912. aastal Setumaale läks filmivõtteid tegema, 
ei koormanud teda elu- ja kunstitõe, fakti ja kujundi, tõe ja vale, lavastuse 
ja eheda elu vahekorrad, veel polnud segamas selliseid siianigi ähmaseid 
mõisteid nagu autorifilm, reportaaž, publitsistlik film. Ja tänu jumalale! 

Tähtis on see, et meie esimene filmimees tabas ikkagi «kümnesse» — 
tunnetas dokumentaalsuse esmaväärtust, oskas eraldada algaine. 

Ja täna tahaks filmi «Reis läbi Setumaa» igat kaadrit aeglaselt, 
aegluubis, veel kord läbi vaadata. 

"Tegemist polegi filmiga, meieni on jõudnud vaid rida grupiportreesid, 

Järgmine, minu jaoks põhimõtteline film, sünnib alles 60. aastate 
algul; selleks on Ü. Tambeki «Talupojad». Film on üks esimestest, milles 
näha üldistamispüüdu, tõsielu poeetilist mõtestamist ja (lõpuks ometi!) 
kujundi võitu diktoriteksti üle. Meeles püsib G. Kromanovi ja M. Põldre «Meie 
Artur» (1968). Vahest seetõttu, et kunagi varem polnud meie doku- 
mentaalfilmis nii põhjalikult ja ehedalt avanenud inimloomus, ilmsiks 
tulnud dokumentaalžanri enda võlu ja jõud. 

P. Puksi «Juhan Liivi loo» ja M. Soosaare «Härra Vene maailma» 
autor tahaks ise olla. Nad lummavad mind oma esmaklassilise kunstniku- 
oskusega, mis tõstab meie dokumentaalfilmi viivuks harjumatult kõrgele. 

Nähtuseks meie tasases filmielus on J. Müüri ja E. Säde *Künnimehe 
väsimus». Vaielda selle filmi vormi ja keele üle võib küll, hinnata väga 
või üldsegi mitte, kuid üks voorus, antud juhul olulisim, on autoritel 
olemas — nad püüavad probleemi lahendada, midagi muuta. Ja peab 
ütlema, et nad ei salli kokteili, mille koostisosadeks on tõde ja vale. 

Viimasel ajal on filmitegijate hulgas märgata teatavat spetsialiseeru- 
mist. Omaette mõisteteks on kujunenud R. Marani loodusfilmid, H. Roosi- 
puu spordifilmid, J. Müüri ja E. Säde põllumajandusfilmid, P. Toominga 
fotofilmid, J. Guteva sõpruslinnade sari jne. 

On's karta konveieriohtu? Mida säilitame järeltulijate jaoks? Mida 
üldse tähendab dokumentaalfilm ja missuguseid eesmärke ta teenib? 

Poola filmikriitik J. Toeplitz: «Hea dokumentaalfilm on see, mida 
on huvitav vaadata ka 50 aasta pärast.» 

Niisiis dokumentaalfilmi retsept paistab olevat lihtne — võimalikult 
rohkem tõelähedast (parem siiski tõest) visuaalset informatsiooni, millele 
lisada natuke autoriannet. 

Filme tehes peaksime ka tulevikule mõtlema. Kunagi ju otsitakse 
meie filmidest sedasama, mida meie praegu J. Pääsukese omist. 

Dokumentaalfilmidel, nagu paljudelgi asjadel siin maailmas, on oma 
saatus, neid hinnatakse korduvalt. Neil on kaks elu: üks ajutine, oludega 
vastavuses, mida hindame praegu, ja teine, mida hindavad meie järel- 
tulijad. See teine elu võib kesta ääretult kaua. 


PEEP PUKS, režissöör, stsenarist 


Üksnes hingerahus võid hinnata tarkust ja tõde. Kuid keerled juba 
aastaid kinokarussellis, kus hoog võib vaibuda vaid jõuetusse, elad kol- 
leegide kõrval üle nendegi õnnestumised ja ebaõnned, kaotad üheainsa 
hetkega teo- ja mõttekaaslasi... Ja tunned, kuidas võlg kasvab. «Suure 
kunsti» aeg saab mööda, mingi tabamatu «kunstitõe» juurest püüad 
elutõe poole. Püüad, aga elu on palju rikkam, kui aimata oskad. Inimesed 
mitmepalgelisemad, kui põgusal kohtumisel neid mõnel meetril fikseerida 
jõuad. Mis rääkida nende loomuse avamisest, sisekonfliktideni jõudmisest. 

Filmisime doktor Juhan Ennulot. Mõni kuu hiljem ta suri. Sama 
juhtus Aurora Semperiga. Aastaid sai neil palju. Mis jäi arhiivi? 
Mõni minut linti. Sellistest inimestest! Tänavu sügisel võttis meid vastu 
Johannes Viira — kõigi poolt lugupeetud puusepp Mustlas. Nädalapäevad 
hiljem tuli Harry Rehel teda filmida juba mitte tööpingi kõrval, vaid 
tööpingil. Sargas. Film kaotab värvid mõne aastaga. Kümmekonna pärast 
hävib praktiliselt kõik. Ometi kiirustame ajaga võidu. Ja tajud ses tõtta- 
mises, kui paljudes valdkondades jäävad inimesed vähesteski meetrites 
jäädvustamata. Ning mõistad ka seda, kui palju on andnud arvukad 
kohtumised endale, kui vähe kõigest saadust on jõudnud ekraanile. Kui 
kaugel seisad oma skeemides elutõest. 

Saab siis dokumentaalfilm endas kätkeda midagi aastateks silme ees 
püsivat? Küll, kui mõtlen kolleegidele. Igaühelt on pidevalt midagi õppida. 
Meenutan tähtteoseid endale: Andres Söödi «Ruhnut», Mati Põldre- 
Grigori Kromanovi «Meie Arturit», Ülo Tambeki-Mati Kase «Eldoraado+ 
algmaterjali, Mark Soosaare «Kihnu naist», Leida Laiuse — Arvi Iho «Jälgi 
lumel», Andres Söödi Kultuuriministeeriumile tehtud portreefilme. Või 27 


episoodi kilkidega Valeria Andersoni—Mihkel Ratta «800 löögist», laulu 
Peeter Simmi—Nikolai Sarubini «Mitut värvi haldjatest», Peetrite — 
Toominga ja Ülevainu loomi Lasnamäe tuultes... Võiks pikalt jätkata. 
Raske on nimetada filme eraldi. Kergem on kinnitada, et ootan iga 
uut tööd Andres Söödilt, Mark Soosaarelt, Peeter Toomingalt. Nimetan 
kolme, tean, et riivan tahtmatult neljandat, nimetamata jäänud töökaaslast. 
Kuid tähtsam on, et Endel Haasmaa kinnitust mööda alustas mullu 
«Eesti Telefilmis» kuusteist noort. Võib-olla pooled neist ei väsi, neist 
pooled peavad valule vastu, üksikud on end juba paljutõotavalt ilmutanud. 
malt ning meeldejäävamalt, kui ise seda olen suutnud. Sest pinnapealsus — 
kas pole seegi vale tõsielufilmis. 


HELI SPEEK, režissöör 


Olen filmitegija, seepärast on mu arvamine ehk liiga subjektiivne. 
Endale sean sisimas eeskujuks kolme filmi: Tambeki «Eldoraado», Söödi 
+511 paremat fotot Marsist» ja Puksi «Juhan Liivi lugu». 

Need tunduvad mulle parimaina, mis meil tõsielulisel materjalil loodud 
on. Tean, kui raske on dokumentaalfilmis dramaturgiat luua, kui leidlik 
ja tundlik peab olema vormiga balansseerimisel, et ometi mingi lüli 
kreeni ei kalduks. Selles mõttes on need filmid tõelised kunstiteosed ning 
loomulikult on nende mõju vaatajale suur. Sümpaatne on ka nende 
teoste lõpetatus, puhtus, elegantski. Veel üks asi — need filmid on 
ilmale tulnud nende endi jaoks väga soodsal ajal. «Marsifotod» ilmus 
siis, kui oli vaja puhata tööstus- ja põllumajandustemaatikast, mis oma 
konkreetsuse tõttu ei andnud vastust üldisematele probleemidele. «Eldo- 
raados» avardus konkreetse tööstusteema piiratus, muututi üldinim- 
likumaks. «Juhan Liivi lugu»: tolle aja küünilis-iroonilise proosa ja 
veiderdava luule foonil oli Liivi nukra lüürika poole pöördumine iga- 
tahes mõjus. Minu meelest on selle filmi osa meie kultuuris kaalukam 
kui näiteks toonasel proosal. 

Kaudselt olen ehk rääkinud ka elu- ja kunstitõest. Võiks lisada, et 
üleüldse on tõedefitsiit suur ning dokumentalisti tööpõld lai. 

Mis puutub fakti ja kujundisse, siis oleks hea käsile võtta viimaste 
aastate nn. põllumajandusfilmid, mis sugestiivsuse mõttes on head, nad 
on õiged ja vajalikud; olen neid headeks pidanud. Kuid tundub, et need 
filmid ei ole pikaajalised. Faktid, mida esitatakse, olgu kui tahes rängad, 
ootamatud, totrad, ei mängi enam jumala tahtel. Tegijatel tuleks siin 
enam pingutada. 

Viimasel ajal kaldun arvama, et dokumentaalfilmi stsenaarium peaks 
olema märksa pikem, töömahukam. Tundub, et teatud hulka kogemusi 
omades võib praktiliselt kõike ette näha, paljut aimata ja ootamatuste 
jaoks filmis kohta leida. Töömahukam stsenaarium räägib ju tegelikult 
suuremast süvenemisest materjalisse ja on igal juhul toeks. 

Lavastus kui töömeetod on muidugi loba. Sest see on valetamine, 
pealegi läbinähtav. See on anakronism, 50. aastate meenutus. Kuid filmis 
võib olla kõike, mis ühe hea ja õige filmi puhul režissöörile vaja läheb, 
ka lavastust, ka valetamist. Lavastust ja ehedat elu ei maksaks aga 
konkureerima panna. Lavastus pühitakse ikka sisuliselt minema. 

Iga hea film on tegelikult ühe inimese film, olgu see inimene siis 
operaator või stsenarist või režissöör või on nad siis kõik erinevad. 
Ainult, et hea stsenarist ja hea operaator ei suuda halva režissööri 
tagant küll kuidagi välja paista. Vastupidi võib see küll olla. Olen muide 
ka märganud, et halb režissöör ja halb operaator kardavad teineteist 
paaniliselt. Halb režissöör hoiab heast operaatorist küünte ja hammastega 
kinni. Kuid — väga hea operaatoritöö (seda märkab siiski igaüks) filmis, 
mil ei ole sisu (halb režissöör), toimib nii, et film mõjub kummalisel 
kombel rohkem tühjana (vist n.-ö. läikiva asja paradoks). Hea režissöör 
suudab siiski keskpärasest operaatoritööst teha jälgitava või siis vähe- 

Meie reportaaži ja publitsistikat jälgides märkame, et need jäävad 
filmilindil praktiliselt ikkagi nn. päevakajaliseks dokumentaalseks mass- 
toodanguks. Üksikud paremad näited pole ka muud kui etaloniks sadadele 
ülejäänutele. 

Tundub, et momendil peaksime rohkem rääkima hoopis filmikeelest. 
Jäägu sellised kategooriad nagu fakt — kujund, elutõde — kunstitõde 
ning lavastus või mittelavastus ehk veidi kõrvale. Filmikeel vajab puhastust. 
Pakun ehk üle?! 

Juba ammu räägime televisiooni mõjust filmile. Kuid mõju on hoopis 
keerulisem ja salakavalam. Vanasti oli kõik nagu korralikum ja selgem. 
Kõik oli läbi uuritud jä paika pandud. Nüüd aga võib kõike, võib 
lasta lool vormitult lohiseda, proovimata sisu dramaturgiliselt organisee- 
rida, võib kasutada montaaži kui ainult tehnilist vahendit, võib unustada 
kaadrikompositsiooni, võib mitte arvestada ajalise kulgemise printsiibiga. 
Vormiviimistlus hajub, ilmekus kaob. 

Väljendusvahendite valikul ja kasutamisel võib mõistagi teha kõike, 
kuid samal ajal on kadunud igasugune leidlikkus. Sellist masstoodangut 
tuleb telerist päevas oma kümme tükki. Isegi õnn, et neid nii palju on — 
neid saab teha igaüks — monteerija või helitehnik — nende autori- 
isiksus jääb aga kahjuks sama ebaoluliseks kui teatri muusikakujundajal. 

Kuidas siis peaks dokumentaalfilm kui kunstiteos neist erinema? Mida 
enam, seda parem. Praegu on vist küll kõik nähtused üksteisega ohtlikult 
sarnased. Mingi uuenemine klassikalises suunas peaks silmapiirile tulema. 


VALERIA ANDERSON, režissöör 


Üksikute filmide esiletõstmine koos täpse analüüsiga võtaks palju 
aega ja seda mul pole. Sel puhul oleks vaja 23-aastase filmiprogrammi 
läbivaatamist ja analüüsi. Nii kaua olen töötanud «Tallinnfilmis». Võite 
kokku lugeda, kui mitu filmi ja ka head filmi on selle aja jooksul 
valmis tehtud! 

Et aga mitte jääda võlglaseks teie küsimusele, nimetaksin selle 23 
aasta jooksul kaht perioodi eesti dokumentalistikas, kui meie kõik tegime 
minu arvates nimetamisväärset tööd, kui meie eesti dokumentalistika 
ei äratanud huvi mitte ainult Balti vabariikides ja üleliidulises ulatuses, 
vaid kui huvitavamad pääsesid rahvusvahelisele areenile. 

Esimene ajavahemik oli aastail 1966 —1967 (peatoimetaja Peedu Oja- 
maa, osakonna juhataja Šeima Leet). 

Teine ajavahemik oli aastail 1975—1976 (peatoimetaja ja osakonna 
juhataja Enn Rekkor, osakonna juhataja asetäitja Vello Samm). 

Neid perioode iseloomustas: 

1. Täpne läbimõeldud poliitiline ja loominguline programm. 

Aluseks võeti parteidokumendid. 

2. Toimetuse poolt võimaluse loomine eneseavaldusteks, samuti õhuta- 

mine loomingulisele tegevusele. 

3. Žanriline mitmekesisus. 

4. Toimetuse ja direktsiooni soosiv suhtumine eksperimenti. 

5. Majanduse ja loomingulise tegevuse kokkuviimine (raskeim vastu- 

tegur meie elus). 

6. Dokumentaal- ja mängufilmide toimetuse ja ka direktsiooni koordi- 

neeritud tegevus ja täpne planeerimine. 

T. Võitlus õiguse eest iseseisvaks tegevuseks. 

8. Peatoimetaja ja toimetus lugesid dokumentaalfilmide loomist oma 

elutööks. 

Üks aasta kulus sel puhul täpsete plaanide koostamiseks, teine nende 
realiseerimiseks, kolmas loorberite lõikamiseks (meenutage, mis aastatel 
olid üleliidulised peapreemiad määratud eesti dokumentaalfilmidele!). 

Nende perioodide rohke materjal on tõestuseks, et meie dokumenta- 

listide kaader on võimekas, et ta on mitmepalgeline, professionaalne ja 
poliitiliselt arenenud. 

Iseloomulik on, et meie dokumentaalfilmide koondprogramm oli nii 
terviklik, et oli võimatu ühe või teise režissööri tööd programmist välja 
jätta. Tase oli kõrgelt professionaalne. Nii Tambeki, Andersoni kui, ka 
Toominga jt. filmid olid erineva keele ja laadiga, kuid ühtmoodi tõe- 
pärased. Võib-olla hakatigi meid sellepärast nimetama dokumentaalfilmide 
eesti koolkonna esindajateks? 

Arvan, et sestsaadik peetakse ka meid nõukogude dokumentaalkunstis 
sotsiaalsete probleemide pioneerideks. 

Loen, et kõigile teie küsimustele, ka tõe ja vale vahekordadest, lavas- 
tusest ning ehedast elust jne. olen vastanud. 


PEET VÄINASTU, režissöör 


Meie dokumentalistika kordaminekud ja tipud pole suutnud märkimis- 
väärselt mõjutada üldpilti ega ole ka andnud põhjust vihjata mingi 
omapalgelise koolkonna olemasolule, nagu 60-ndatel aastatel juhtus Kir- 
giisias ja Läti NSV-s. Kuigi «Tallinnfilmis» ollakse üksjagu agarad 
ära märkima igasugu tähtpäevi ja juubeleid, on «filmivabriku» juht- 
konna põhitöö — s.0. loometöö ja loovtöötajate kollektiivi kujundamine 
läinud paraja isevoolu teed. Filmidokumentalistika loomingulisel laevu- 
kesel polegi praktiliselt olnud enam-vähem arvestatavat kunstilist juhti. 
Ei saa ju viimasteks pidada neid regulaarseid tulijaid ja minejaid või 
ongi kogu mõte just selles kaootilises «Browni liikumist» meenutavas 
mõttetus virvarris? Seetõttu on ka üleliigse pallastiga koormatud 
filmipargas sügavale vette vajunud ja näib vaid vaikselt ühest merkan- 
tiilsuse sadamast teise purjetamas. Kunstiookeani tundmatuid avarusi 
ja värskeid tuuli püütakse vältida... Võimalik, et need mõningad vihjed 
langevad kokku ka toimetuse ajendiga pöörata senisest suuremat tähelepanu 
eesti filmidokumentalistikale ja analüüsida tema arengut pidurdavaid 
faktoreid. Miks siis pole meie vabariigi dokumentaalfilmikunst tervik- 
nähtusena suutnud enda vastu laiemat huvi äratada? Elavad ju Maarja- 
maalgi INIMESED, kes sünniväd ja surevad, teevad tööd ja puhkavad, 
armastavad kedagi või midagi jne... Seega nagu oleks ka Eesti NSV 
territooriumil kõik filmikunstiks vajalik algmaterjal olemas, filmikunst 
tervikuna (ma mõtlen eeskätt dokumentaalfilme) aga ilmutab saamatust 
elunähtuste transformeerimisel kunstiteoseks. 

Kunsti üheks erijooneks on teatavasti üksik- või globaalse nähtuse, 
indiviidi, tema olemuse, arengusisese ja -välise võitluse, sotsiaalsete kokku- 
põrgete jne. viimine tüüpilise üldistuse tasemele. Selles peitubki ükspuha 
missuguse (mis rahvuse) kunsti vastuvõtmise ja mõistmise võti. Me 
naudime, mõistame ja elame kaasa vene, rootsi, itaalia, hispaania, prant- 
suse, saksa kunstiteostele ainult tänu neisse kätketud üldinimlike kunsti- 
üldistuste tõttu. 

Paistab, et just viimastest jääbki vajaka meie filmidokumentalistikal. 
Kas ei tulene Eestimaa territoriaalsest väiksusest, paljude nähtuste ja 
indiviidide üldtuntusest üks petlik valem: «mina tean, sina tead, kõik 
teavad?» Kas ei.loo too valem küllaltki laialt levinud (võimalik, et 
isegi alateadlikult) illusoorsust kuju ja kujundi ühtsusest? Piisab ju meil 
vaid näha ekraanil vilksamas maestro G. Ernesaksa, olümpiavõitjaid 
J. Taltsi ja A. Pikkuusi, perenaiste lemmikut akadeemik G. Naani jt., 
kui need ekraani hetkekujud automaatselt muutuvad meile kunstilisteks 
kujunditeks. Me ju teame neist eelnevalt piisavalt palju. See informat- 
sioonirikkus, tänu tema suhteliselt kergele kättesaadavusele (võimalus 
näha neid igapäevaelus, teleris, spordivõistlustel, ühised tuttavad jpm.) 
võimaldabki filmivaatajal lisada hetkekujule juurde omapoolset liha ja 
verd, luua endale enda kujund ühest või teisest subjektist. Seepärast 
A paljud meie dokumentaalfilmid rohkem perekonnapiltide 
albumit. 4 + 

Kui taoline «valem» võimaldab eesti dokumentalistidel mõnetigi toime 
tulla eesti vaataja esteetiliste vajaduste rahuldamisega, siis väljaspool 
vabariiki annab see «valem» kõigi tehingute tulemusena nulli või 
sellele ligilähedase tulemuse. 

Ja paratamatult olen sunnitud rääkima professionalismist, igaks tööks 
vajalike töövõtete olemasolust ning nende vabast valdamisest. Filmi- 
“kunsti spetsiks saab ikkagi see, kes on spetsiaalselt vastavat ala õppinud, 
kuigi võivad olla üksikud erandid. Kui aga erand muutub "nassinähtuseks, 
nagu praegu «Tallinnfilmis», siis pole head loota. Ei ole liialdus 
öelda, et tänaseks on stuudio operaatoritepere valdavas enamikus 
«omandanud» ka režissööritarifikatsiooni, seda teed on hakanud käima 
ka filmikunsti teiste erialade mehed. On's neil kõigil omad tõsised loo- 
mingulised kavatsused? Ja kas kõik nad on saavutanud ka vastava 
professionaalse taseme? Kas on siis vaja' filmikunsti kõige komplit- 
seerituma elukutse latti nii palju madaldada, et ta igale stuudio läve- 
pakku ületanule kergesti üleastutavaks peaks osutuma? Peavad siis 
kõik tingimata režissöörid olema? 

Kuid on ka meeldivaid 'hetki. 

Vastates toimetuse küsimusele, nimetaksin dokumentaalfilmi «Hüvasti- 
jätt». Formaalselt see polegi film, vaid ringvaade «Nõukogude Eesti» 
eriväljaanne nr. 10, 1971. aastast. Selle autoriteks on režissöör Peep 
Puks ja operaatorid Mati Kask, Toivo Kuzmin ja Arvi Kalk. Miks siis 
on need kümmekond ekraaniminutit nii pikka aega meeles seisnud? 

Eelkõige oma erakordse hingestatuse ja täpse kujundite süsteemiga. 
Ei midagi üleliigset, laialivalguvat, segavat. Filmil (minu jaoks on see just 
film) on täpne pealkiri — «Hüvastijätt». Sellest jutt ongi. Filmi väärtus 
ei ole mitte ainult tema kultuuriloolisuses, samuti mitte selles, mida 
inimesed teevad (jätavad hüvasti ENSV rahvakirjaniku Friedebert 
Tuglasega), vaid selles, kuidas nad väljendavad oma suhtumist 
tollesse nukrasse hetke, ja mida neile see päev tähendab. Milline nägude 
galerii! Milline inimeste hinge peegelpildi kunstiline üldistus! Erakordselt 
tugev emotsionaalne pilt! Briljantsed reportaažvõtted! Isegi kui te 
juhtuksite seda väikest filmi vaatama ilma helita, ei kaotaks te prakti- 
liselt midagi. Operaatorid teadsid täpselt, mida oli vaja filmilindile kanda. 
Nende meisterlikkus seisnes selles, et nad oskasid sellest inimmurrust 
välja noppida just neid detaile, millest režissöör sai hiljem «ehitada» 
oma suure kunstilise üldistuse, mis lausa avastuse tasemel. Ja ausalt 
öeldes on isegi raske sellest võttegrupist kedagi esile tõsta — kõik nad 
töötasid suure innu ja üksmeelega, üksteist suurepäraselt mõistes. 
Märgin vaid, et nii kadunud Mati Kase kui ka Toivo Kuzminiga on 
seotud märgatav osa Peep Puksi loomingust. 

Film «Hüvastijätt» on monteeritud täpse tundega, siia on lisatud 
ka kunstilisi «väljamõeldisi» (värelev küünlaleek «nutva» viiuli saatel jne.), 
kuid ükski detail ei lange välja stiilist ega tundu kunstilise eputamisena. 
Vastupidi, kõik teenib teemat. 

Neil kaugetel aegadel sattus «Hüvastijätt» ka ühe filmidokumenta- 
listide üleliidulise loomingulise seminari programmi, mis toimus 
Moskva-lähedases Bolševos. Et kaasa oli viidud ka «päris» filme, siis 
osutus meie kineastidele täiesti ootustevastaseks just «Hüvastijätule» 
osaks langenud tähelepanu. See fakt oli seda enam tähelepanu vääriv, 
sest praktiliselt polnud mitte keegi kohalviibijaist varem Tuglasest midagi 
kuulnud. Kuid kõik nad tegid ühe tähtsa avastuse: Eestis on olnud 
üks suur ja rahva poolt armastatud kirjanik, kelle loomingu austajad 
on nüüd tulnud teda viimsele teekonnale saatma, temaga hüvasti jätma... 
Võib-olla ma eksin, kui arvan, et see fakt on jäänud üheks väheseks 
(kui mitte ainsaks) hetkeks Eesti filmidokumentalistikas, kus viimane 
end nii võimsalt maksma pani. 


UNO HEINAPUU, toimetaja 


Aastate jooksul on püsiväärtusi kogunenud päris kenake hulk, 
Täiesti arvestatav kogus vabariigi kultuurilukku. Dokumentaalfilm on 
mitmetahuline, kõikehaarav, vastuoluline ja kirev nähtus nagu elu isegi. 
Ei oska seetõttu kõiki filme ühe mõõdupuuga mõõta ega üheselt hinnata. 
Erinevus materjalis ja teostuses on liialt suur, ühe väärtused on teise 
miinused. 

Targa teooriaga targutamata näeb asi välja üsna lihtne: elav inimene, 
sündmus, nähtus, olustik (kõik tõsieluline materjal) — seega fakt — on 
dokumentaalfilmi vajalik eeltingimus. See on elutõde, mis muudab filmi 
dokumendiks, ajakroonikaks, jäädvustajaks, aga ei muuda teda veel kunsti- 
teoseks. Seda oskavad meil teha peaaegu kõik dokumentalistid. Teha 
aga tõsielust dokumentaalsete vahenditega kunstiteos, mille eripäraks 
teatavasti kujunditekeele kasutamine — seda oskavad kahjuks vähesed. 
Seepärast lükkakski filmide nimetamise tahapoole ja tõstaks esile 
Andres Söödi, Peeter Toominga, Peep Puksi, Mark Soosaare, Valeria 
Andersoni, Ülo Tambeki jt. (järjestus juhuslik) loomingu. Nemad on 
kunstnikud, mitte ainult ülesvõtjad, jäädvustajad, jälgijad. 

Paralleelselt on «Tallinnfilmis» arenenud teine, publitsistlik suund, mille 
põhiväärtus reportaažlikult käsitletud fakt, probleem. (Menukamad esin- 
dajad Jüri Müür, Enn Säde jt.) 

Pilt on siin alasti tõde, ei mingit vigurdamist ega pettust. Tekst — 
arvud, faktid, statistika ja järeldused --- sünkroonesinemised. Ometi on 
kõik ühel meelel, et informatsiooni edastamiseks on ajaleht sobivam. 
Tõsi, aga pildirida on mõjusam suhtumiste ja hoiakute kujundamisel, 
tendentside süvendamisel, arvamuste mõjutamisel. Need filmid on mõtlema- 
panevad, vahetud, isegi teravad. Nad on samuti elust endast, tehtud 
selge autoripositsiooni ja julge kodanikutundega. Ja ei mingit kujunditega 
mängimist, isegi mitte ebaõnnestunud katset selle poole. Vaevalt neid 
filme saab nimetada kunstilisteks. Aga on seda siis nii väga vaja, kui 
nad täidavad hästi oma otstarvet? Filme nagu «Võõras higi», «Adra 
järel», «Roheline pomm», «Narri põldu üks kord...» jt. on korduvalt 
esile tõstetud, premeeritud ja auhinnatud väga soliidsetel festivalidel. 

Ja ikkagi ei kummuta miski väidet, et kujundliku lahenduse korral 
oleksid nad veelgi mõjusamad. Seda kinnitab kas või üksainus näide — 
A. Söödi «Jaanipäev». Samuti publitsistlik, samuti probleemfilm. Aga ta 
jääb nauditavaks kunstiteoseks ka tulevikus, mil jaanipäeva enam võib-olla 
ei mäletatagi ja filmis käsitletud probleemid ammu-ammu päevakorralt 
ära. Küllap sellepärast, et kunstikeelel on mingi püsiväärtus. Kaasaegses 
dokumentaalkunstis on «Jaanipäev» unikaalne nähtus, milliseid õnnestub 
eluea jooksul väga harva kohata, rääkimata sellest, et niisuguseid filme 
sünniks igal aastal. 

Pole kuulnud ega lugenud, et elu- ja kunstitõe vahekorrad publit- 
sistlikus probleemfilmis oleksid rahuldavalt selgeks vaieldud. Seega võik- 
sid areneda mõlemad suunad, kuni saame targemaks või öeldakse, et 
kunstilis-kujundlikke probleemfilme pole üldsegi vaja. 

Dokumentaalfilmis kahaneb võimalus, et ta on küll kunstitõde, kuid 
puudub elutõde, minimaalseks. Kui seda saab väita, pole tegemist doku- 
mentaalfilmiga, vaid paremal juhul odava võltsinguga. 

Vale ja võltsingute tungimine tõsielufilmi johtub enamasti lavastus- 
test, mis on põhimõtteliselt dokumentaalfilmiväline nähtus. Kuid mitte 
igasugune lavastus. P. Puks, ri ides - Mart Saare abielust («Põhja- 
vaim»), paneb pruudipärja mööda jõevoolu alla libisema, tahtes piltli- 
kult mõista anda, et sellest abielust head nahka ei tule; ka see on puhas 
lavastus. Ent niisuguse lavastusega ei peteta kedagi, režissöör avab mõtet 
kujundite käudu. Kui aga inimene pannakse režissööri tahtel kaamera ette 
tegema midagi niisugust, mida ta tavaliselt ei tee, või veel halvem — 
talle pannakse suhu režissöörile vajalikud sõnad, siis on see juba kurjast, 
siin on tegemist teadliku pettusega. 

Etteplaneerituse ja eluootamatuste vahekord ei ole probleem omaette. 

väga head filmid «Aastad» ja «Allika poole mineja» ette planeeritud, 
eelnevalt läbitöötatud materjali, kompositsiooni ja tegelastega. Ootama- 
tuste jaoks seal suuremat kohta ei ole. «Allika poole mineja» on lisaks veel 
suures osas lavastus, mistõttu kriitikud jätsid selle huvitava filmi targu 
puudutamata. Peaaegu igas oma filmis püüab P. Tooming ühendada 
elulist materjali mängufilmi elementidega, tehes seda seejuures avalikult, 
midagi varjamata. Võib tekkida raskusi žanrimääratlusega, kuid kusagil 
ei eksi autor elutõe vastu. Need on tema vaataja mõjutamise vahendid, 
tema keel, tema suhtlemismeetod. 

Samas on A. Söödi kaamera valmis igasugusteks ootamatusteks nagu 
püstol vesternis: märkab, tulistab ja kummaline — enamjagu tabab. 
Ootamatused pakuvad teinekord enamat kui stsenarist ja režissöör eales 
oskavad ette näha, peab ainult teadma, mida ja milleks tulistada. A. Sööti 
paelub eelkõige just ehe elu, kus ootamatused on tihtilugu võtmeks idee 
juurde. Ja küllap siit tuleneb ka see, et pisidetailid hakkavad väga 
ilmekalt kõnelema, et raske on leida tema filmides plaani, mis ei kannaks 
mõtet või millel poleks otstarvet. 

Seega võib häid tulemusi saada nii põhjalikult ette planeerides kui ka 
eluootamatusi jahtides, kui tegijad austavad elu- ja kunstitõde. 

Kui tõsielufilmis pakutakse ainult lakeeritud ilupilte,, kui otsitakse 
eranditult positiivset ja välditakse kõige igapäevasemat reaalsust (rääki- 
mata negatiivsest), siis pole see veel kuigi suur häda. Vähegi kogemus- 
tega vaataja saab sellisest ühekülgsusest üsna ruttu aru ja ei võtagi 
pakutut tõe pähe, tal on kahju raisatud 10—20 minutist. 

Halvem on lugu dokumentaalfilmi peamise huviobjekti — inimese 
endaga. Ridamisi luuakse filme, nii meil kui mujal, kus näeme kangelase 
fassaadi, aunimetuste, autasude ja ordenite sära, kuuleme suurte tegude 
loetelu jne. Kõik see on tõde, kuid sama, mis oleks näitusel poolenisti 
kinnikaetud maal. Ka kõige positiivsemal, ülikõrge teadlikkusega 
kangelasel on olemas teine — inimlik pool. Ei otsi ju ükski dokumentalist 
inimeses negatiivset, kuid inimlikkust otsib ta küll. Paroodialikkuse 
võtad teadmiseks (seda võisid ka enne teada), iniinlikkus läheb aga 
hinge. Inimlikkus avab isiksuse, isiksuse kaudu jõutakse karakterini. On 
Mihtsalt kahju, kui ühiskonna tuntud ja teenekad tegelased, mitmekülgsed 
isiksused, jäävad ekraanil vaid plakatitulpadeks või loosungihüüdjateks. 

Tundub, et viimasel ajal on inimese kõige usutavamalt ja mitme- 
külgsemalt vaatajani toonud A. Sööt ja M. Soosaar. Inimesed lihast 
ja verest oma individuaalsuse, nõrkuste ja jõuga. Ka selleks on vaja 
tihti püstoliga võrdset kaamerat ja tegija ausust, leidlikkust ja takti- 
tunnet. Ka Soosaar ja Sööt provotseerivad vahetevahel oma kangelasi, 
provotseerivad neid ennast avama, mitte valetama või ütlema soovitud 
tõde. Viimase aja parimad saavutused isiksuse vahendamisel ongi minu 
arvates A. Söödi «Reporter», «Arnold Matteus», «Johannes Võerahansu», 
M. Soosaare «Pühapäevamaalijad», «Härra Vene maailm», «Jaan Oad». 

Tihti räägitakse, et dokumentaalfilmis> on peamine mitte elu üles- 
võtmine, vaid elu oskuslik jälgimine. Õige. Aga kas meie paremad 
dokumentalistid ei oska juba ka mõtestada jälgitud elu? Viimaste aastate 
filmid, nagu A. Söödi ja M. Soosaare eeltoodud tööd, P. Simmi «Mitut 
värvi haldjad», P. Toominga +«Linnaloom», ka H. Drui «Koit ja Hämarik» 
ja mitmed teised peaksid seda veenvalt kinnitama. 

aata a 


H.Toulouse-Lautrec. Istuv Cha-U-Kao. 

Teatrinädal NSVL — 60 


KÜLALISKRIITIKUTE MULJEID 


13.—20. detsembrini 1982. aastal toimus 
Tallinnas NSVL moodustamise 60. aasta- 
päevale pühendatud teatrinädal, kus kõik 
Eesti NSV teatrid näitasid oma temaa- 
tilisi uuslavastusi. Külalistena osalesid 
üritusel Moskva teatrikriitikud Rimma 
Kretšetova, Mihhail Švõdkoi ja Alek- 
sandr Minkin. Alljärgnevalt vahendame 
muljeid Tallinnas nähtud etendustelt. 


MIHHAIL ŠVÕDKOI 


Tundub, et eesti teatrid on juubelile 
lähenenud sisuliselt. Pöördumine vennas- 
rahvaste ühe või teise draamateose poole 
on olnud põhjendatud ja mõtestatud, 
ma ei näinud ühtegi n.-ö. linnukese 
pärast tehtud tööd. Ütleksin seda isegi 
sellise suhteliselt. ebaõnnestunud 
tuse kohta nagu «Laul armastusest» 
TRA Draamateatris. Aluseks oli ju võe- 
tud üks kaunimaid kasahhi legende, 
pealegi veel nende kirjandusliku patriar 
hi Gabit Müsrepovi vahendatuna. Teater 
oli teinud oma töö tarviliku tõsidusega, 


lavas- 


Mihhail Svõdkoi 


Aleksandr Minkin 


mulle tundub vaid, et lavastaja (A.- 


Kerge) poolt valitud stiil lahjend 
legendi ning etendus ei jõudnud vajaliku 
mõjuni, meenutades pigem = lastehom- 


mikut, 

Kogu juubeliafisš peegeldab väga laia 
valikuspektrit — nõukogude klassikast 
(V. Višnevski, V. Majakovski, M. Kuliš) 
vennasvabariikide noorte dramaturgide 
esmalavastusteni (S. Zlotnikov, L. Ra- 
zumovskaja). V. Arro ja A. Kazantsevi 
uued näidendid jõudsid Eestis lavale aga 
praktiliselt üheaegselt = esietendustega 
Moskvas. Ma arvan, et see on suure- 
päraseks näiteks tänapäeva nõukogude 
teatrikunstis esinevast integratsioonist 
Sellise huvi poolest «uue laine» drama 
turgide vastu on Eesti liiduvabariikide 
kindlalt esikohal. Need näidendid 
vajavad aga lavaliseks õnnestumis 
väga täpset režissöörimõtet ning 
püüdlust maksimaalse sotsiaalse üldis- 
tusjõu poole. Nägin seda Noorsooteatri 
lavastustes «Armas õpetaja» (lavastaja 


seas 


K. Komissarov) ning «Seda teed...» 
(J. Allik), Rakvere Teatri lavastuses 
«Ja katkeb hõbedane pael » (U, Al 


Rimma Kretšetova 
A. Reinsalu Jotod 


G.Müsrepovi «Laul armastusest» V. 


Kingissepa nim. TRA Draamateatris (lavastaja A.-E. Kerge). 


G.Vaidla foto 


lik) ning «Vanalinna Stuudio» etenduses 


«Naiskond» (E. Baskin). Seal oli läbi 
mõeldud, milliste mõtete ja tunnetega 
peaks publik saalist lahkuma. Vastutus 


vaataja ees ja ka vastutus dramaturgi 
ees, kelle teoseid pole suvaliselt ümber 


aktsenteeritud, on neis lavastustes sel- 
gesti tunnetatav 
Kõigis juubelilavastustes, ka klassika 


tes, on uuritud tänapäeva 
elulisi probleeme, tehtud seda rahuli- 
kult ning targalt, see on alati olnud 
eesti teatri iseloomulik joon; teie eten- 
dustes on intellektuaalne laeng ikka 
olnud esiplaanil. Eriti oluliseks pean 
htud lavastuste juures seda, et teatrid 
on andnud endale selgelt aru tänase 
vaataja vajadustest. Need pole lavas- 
tajate eneseteostustungist sündinud teo- 
sed, vaid kantud ilmsest soovist jõuda 
vaatesaali, tabada sinna tänavalt kaasa 
toodud atmosfääri ning haarata vaataja 
otsesesse dialoogi dramaturgi ja teat- 


teostel põhinev 


riga 
Seekordse Tallinn äiguga seoses 
tahaksin rääkida mitmest rõõmustavast 


nähtus Ma sain siin jälle üle elada 
neid harvu, kuid alati lootusrikkaid hetki, 
mis on seotud uue loomingulise kollek: 


est 


ivi sünniga — «Vanalinna Stuudio» 
etendusel olin esmakordselt. S. Zlotni- 
kovi «Naiskond» E. Baskini lavastuses 


'di peatuda, 


polnud puudusteta etendus. Eelkõige tor- 


kas silma mõne näitleja oskamatus 
töötada publikuga lähikontaktis. Kuid 
sellele vaätamata avas ta mulle ukse 


vägagi huvitavasse teatrisse, ühesse vä 
hestest satiiri- ja komöödiateatritest meie 
maal (kõrvutamiseks pakuvad alust vaid 
Moskva Satiiriteater ja Leningradi Ko- 
möödiateater). Arvan, et Tallinnale on 
seda tüüpi teatri sünd väga kasulik ning 
tahaksin soovida E. Baskini kollektiivile 
õnnelikku saatust. 

Teine kunstinähtus, millel tuleks eral- 
on lavastus «Nii hukkus 
Guska» Eesti NSV Riiklikus Vene Draa- 
mateatris. Sellesse teatrisse on asunud 
peanäitejuhina tööle seni Leningradis 
töötanud ja teatriringkondades üsna tun- 
tuks saanud Nikolai Seiko, kes oma 
esimeseks lavastuseks võttis näidendi, 
mida meie lavadel pole juba ammu män- 
gitud. Ta on valinud oma teosele väga 
huvitava, ütleksin, satiirilise pastoraali 


stiili. Lavastus kõneleb selgesti võima- 
tusest ajaloo käiku tagasi pöörata, 
ajalugu üle kavaldada. «Ära oodata», 


«mitte osaleda» on mõnikord elujõuline 
ka tänapäeval, N. Seiko lavastus näitab 
sellise = mõtteviisi kandjate armetust 
Valminud on väikekodanliku olesklemise 
vastu suunatud andekalt tehtud ere 
lavastus, mille üle on põhjust tõsiselt 


37 


38 


rõõmustada, enti veel, kui silmas pidada 
kriisiseisundit, = milles Tallinna - Vene 


Draamateatwr vn viimastel aastatel ol- 
nud. 
Rääkides = juubelidekaadist, ei saa 


mööda minna RAT «Vanemuise» lavas- 
tusest «Jegor Bulõtšov ja teised», mida 
Moskva väatajad ja ajakirjandus on 


juba hinnanud. Tegemist on väga tõsise ' 


tööga, mis tab K. Irdi sügavat sidet 
vene psühholoogilise teatriga ühelt poolt, 
aga teisest küljest selle teatrimõistmise- 
ga, mis oli omane Irdi põlvkonna lavas- 
tajatele Eestis. . Läbimõeldud ning 
detailitäpse lavastuse teeb eriti huvita- 
vaks peategelase Jaan Toominga osa- 
lahendus. Vene vaataja jaoks on see 
täiesti ebatavaline Jegor, mis ei vasta 
ühelegi senisele legendile ja versioonile 
tolle osa esitamisest. Irdi lavastus annab 
tunnistust «Vanemuise» kõrgest lavakul- 
tuurist ja sellest kasust, mida toob küpse 
režiimeistri loominguline lit niisuguse 
suurepärase näitlejaga nagu Jaan Too- 
ming. ad 
K. Komissarovi lavastatud A. Gelmani 
«Silmast silma kõigiga» kuulub minu 
arvates kummalisel kombel samasse 
teatrisuunda kui Irdi «Jegor Bulõtšov». 
ssaroviga käib kaasas lavastaja- 
ti kuulsus. Kõnealuses lavastu- 
ses' pole ta loobunud saavutatust, vaid 
on püüdnud psühholoogilise teatri vahen- 
ditega jõuda sellesama mida seni 
taotles otsejoones saali pööratud teatri 


A.Kazantsevi «Ja katkeb hõbedane pael... 
Rakvere Teatris (lavastaja U- Allik). Andrei — 
Arvi Mägi, Inna — Helgi Annast. 

H. Kõssi foto 


võtetega. Minu arvates on meil siin 
tegemist Gelmani näidendi ühe kõige 
peenema ja süvapsühholoogilisema tõl- 
gendusega nõukogude laval. Mõlemad 
näitlejad — nii L. Komissarov kui ka 
E. Kraam on mõistnud oma kangelasi 
põhjani ning näitavad neid väga inim- 
likult: Tegemist ei ole moraalsete värdja- 
te või hüsteeriliste süüdistajatega, vaid 
üsna tavaliste, meietaoliste inimestega. 
Lavastus on erakordselt rikas just iga- 
päevase, normaalse elu nüansside poolest 
ning see inimlik soojus, millega ta on 
loodud, võimaldab kangelaste üle kohut 
mõista nii, nagu mõistaksime kohut ise- 
enda üle meie igapäevaste kompromisside 
eest, mis antud juhul on viinud traagilise 
tagajärjeni. «Silmast silma - kõigiga» 
lavastus avas mulle esmakordselt Ko- 
missarovi kui psühholoogilise protsessi 
ja nüansi meistri, jättes täiel määral 
püsima ettekujutuse temast kui aktiiv- 
sest, enrgiliselt maailma asjadesse sek- 
kuvast kunstnikust. 

Teatrinädal Tallinnas näitas selgesti, et 
praegune Eesti teater püüab endasse ammu- 
tada kõike parimat, mida pakub meie 
paljurahvuseline dramaturgia ning üldi- 
ne teatriprotsess. Rõõm oli tõdeda, et 
rahvuslik piiratus ja endassesulgumine 
on teie lavastajatele ning näitlejatele 
võõras. 


ALEKSANDR MINKIN 


Esimesena nägin Tallinnas K. Komis- 
sarovi lavastlst «Armas õpetaja». Mulle 
tundus, et kaudsed režiivõtted mõjuvad 
selles etenduses tugevamini kui näil- 
lejate mäng. Täiskasvanud inimest täna- 
päeval vägivallaga enam ei üllata. See- 
tõttu mõjus «Koolivalss» tunduvalt jube- 
damalt, kui noore” publiku naeru saatel 
minevad vägivallastseenid. Selle laulu 
pähekulunud kaunid sõnad kontrasteeru- 
vad õpetajanna enesetapuga ja kui kooli- 
hoone igavestena näivad alussambad 
hakkavad valsitaktis kõikuma, mõjub 
see kujund mulle vapustavamalt kui 
mõirgavad lõviskulptuurid S. Eisensteini 
filmis «Soomuslaev «Potjomkin»». Ma ei 
protesteeri ka lavastuse traagilise lõpu 
vastu, sest mulle tundub, et Jelena 
Sergejevna ei lähe vabasurma mitte 
põhjusel. et tal <avanevad silmad», vaid 


seetõttu, et ta tunnetab oma professio- 
naalset küündimatust, kutsetöös valetada 
endale on aga kõige raskem 

Ka K. Komissarovi tei: lavas- 
tuses — A. Gelmani - «Silmast silma 
kõigiga» — mõjusid kaudsed vahendid 
mulle tugevamini kui otsesed. Me nägi 
me inimesi, kes vaatamata oma tülit 
semisele hakkavad täna üheskoos katki 
rebitud kümnerublalisi homme üheskoos 
kokku kleepima. Ja nende lõpmatud 
jutud rahast ning ametikõrgendusest on 
lavastaja poolt vastandatud ning läbi 
põimitud «Booleroga». Kuidas Golubevid 
ka ei püüaks kõnelda kõrgetel teemadel 
ning ennast paremana välja pakkuda 
ei vasta nende hinge tase M. Raveli 
geniaalsele muusikale ning see ületamatu 
dissonants on minu kõige meeldejäävam 
mulje sellest lavastusest 

Näidendiga «Seda 

varem hästi tuttav, samuti lavastusegii 


teed » olin 


Moskva = Kunstiteatris. Pean ütlema 
et Tallinna lavastusega nõustun ma 
enam, sest ta väljendab = täpsemini 


mõtet, mis on dramaturgi erutanud selt 
näidendi kirjutamisel. Tegemist on ees 
märgikindla lavastusega. Ja veel häm 
mastasid mind detailid, see, et mõned 
episoodid ja laused näidendist muutusid 
mulle arusaadavaks eestikeelsel 
etendusel. Näiteks malemängu võtsin ma 
Moskvas vastu kui olustikuliselt kresto- 
maatilist tausta vendade stseenis t 
muvale on ju teada, et Uljanovid 
armastasid malet mängida. Ning alles 
Tallinnas sain aru, et just seal peitub 
näidendi võtmelause — «Kui oled puudu 
tanud, siis käi!» Aleksandr on puudu 
tanud vigurit, millega käimine viib teda 
hukule, kuid reeglid on halastamatud, 
ta peab käima! Ma ei pea seda näidendit 
eriti heaks, kuid selle lause pärast hak- 
kasin autorit rohkem austama: tolle teks- 
ti on A. Remez teadlikult loonud, ta 
väljendab väga täpselt Aleksandri sei- 
sundit. Minu pilku köitsid ka lavastuse 
mõningad raamistuselemendid. Eelkõige 
Aleksander III tiitlite loetelu etenduse 
alguses ning ovaalsed, inventarinumbri- 
kujulised monogrammid lava külgedel 
Ning kui ma nägin inventarinumbrit 
ka tapalaval, sai mulle selgeks lavas- 
taja ning kunstniku idee loendamatute 
kroonutiitlitega kroonulikust Venemaast, 
millele vastandub üksik, oma hukkumist 


alles 


A.Gelmani «Silmast silma kõigiga» Noorsooteat 
ris (lavastaja K. Komissarov). Andrei Golubev — 
Enn Kraam, Nataša Golübeva — Luule Komis- 
sarov, 

*G. Vaidla foto 


tunnetav poisike. Oluliseks puudusek 
lavastuses «Seda teed ...» peaksin paus 
de lavastajapoolset täpsustamatust ning 
näitlejatepoolset väljamängimatust. Eriti 
annab see tunda Aleksandri puhul, keda 
kõik küsitlevad, üle kuulavad ja kelle 
puhul tahaksime vägä näha küsimuste 
läbielamise ning vastuste formuleerimise 
aega, mitte aga kohest tekstilist rea 
geeringut. Ka meie tahaksime sisse elada 
neisse otsingupiinadesse, mis Aleksand- 
rit vaevavad, praegu käib piinlemine 

enamjagu sõnades, 
tegelikult valmis. 

S. Zlotnikovi näidendit «Naiskond» 
pean ma nõrgaks. Mulle ei meeldi, kui 
mind sunnitakse poolabsurdsetes. sega- 
dustes otsima sügavmõttelisi assotsiat- 
sioone ning allusioone, mind on see ära 
tüüdanud. Lavastuses jättis kõige tuge- 
vama mulje finaal, mil pärast kõiki vaid- 
lusi, keerutamisi ming sabotaaži alus- 
tavad tüdrukud mehaaniliselt ning tui- 
malt treeningut, Ning kõik nende hilju- 
tised ilusad fraasid armastusest, kuns- 
tist, lastest jms. haihtusid julma para- 
tamatuse ees. See oli hetk, mis tõepoolest 
jõudis minuni ning vapustas, Näitlejate 
koosseis «Vanalinna Stuudios» tundus 
olevat ebaühtlane, liialt palju oli üle- 
mängimist nii miimikas kui ka liiku- 
mises. 

Lavastuse «Nii hukkus Guska» juures 
rõõmustas mind eelkõige saavutatu kuns- 
tilisus. Me räägime palju etenduste ideo- 
loogilisest ja sotsiaalsest kõlajõust, hoo- 
piski vähem aga nende kunstilisusest, 
mis antud juhul oli aga primaarne. Kõik 
oli seal stiiliühtne — kujundusdetaili- 
dest kuni sõna intoneerimiseni, kõik oli 
antud unistavas, mugavust otsivas laa- 
dis. Neil väikekodanlikel punapõskseil 
neidudel on täiesti ükskõik — tsaar või re- 
volutsioon, bolševikud või valgekaart — 
peaasi, et oleks vaikne ja soe. Väikeko- 
danlast on tavaliselt näidatud põlgusväär- 
sena, seekord aga kutsub ta esile halet- 
suse. Mõistagi ei kujuta Guska seitse 
tütart mingit reaalset ohtu, kuid Guska 
ise (L. Sevtsov) mängib meile ehmatava 
hetke, kui ta hakkab arutlema väikeko- 
danlase paljunemisest: seitse tütart saa- 
vad igaüks seitse last jne. geomeetrilises 
progressioonis. Ning Guska sõnad ar- 
vest, mille meile esitab miljonitena palju- 
nenud väikekodanlane kõlavad hoiatavalt 
ja ähvardavalt. Ja sel momendil saal ei 
naera, kuigi etendus ise on väga nal- 
jakas. 


vastused on aga 


RIMMA KRETŠETOVA 


Tavaliselt on mul Eestist lahkudes 
väga selge ettekujutus — ühed etendused 
meeldisid ja teised ei meeldinud. See- 
kord on asi segasem, sest mu positiivsed 
ja negatiivsed muljed jaotuvad lavas- 

4o tustesiseselt, kuigi ka nüüd meeldisid 


mulle mõned etendused jäägitult. Enamik 
teie poolt juubeliafišit pakutud repertuaa- 
rist on pärit meie dramaturgia uusloo- 
mingust ning seni ei tea veel keegi, kui- 
das neid näidendeid lavastada nii, et 
nad sajaprotsendiliselt mõjule pääseksid. 
Seetõttu on minu vastuolulised muljed 
sama loomulikud kui nende näidendite 
ja lavastuste endi vastuolulisus. Praegu 
on üleliiduliselt levinud kindel arusaam 
et «uue laine» dramaturgid on väljen- 
danud palju huvitavat, kuid lavastajad 
n.-õ. jäävad maha, nad ei oska leida 
võtteid nende näidendite avamiseks. Tal- 
linnas nähtud etendused, eelkõige Merle 
Karusoo lavastatud «Näete, kes tuli», 
aga ka «Naiskond» «Vanalinna Stuu- 
dios», purustasid minus selle veendu- 
muse ja juhtisid tähelepanu näidendite 
endi puudustele ja vastuoludele, millele 
arukas lavastajaanalüüs paratamatult 
põrkub. Nii näiteks on V. Arro näidendi 
teises vaatuses autoripositsioon väga 
laialivalguv ja ebamäärane. Muidugi või- 
maldab see kõige erinevamaid lavastaja- 
tõlgendusi, kuid selline ebamäärasus on 
minu arvates vastuolus autori enese pa- 
kutud inimmaterjaliga, karakteriloogi- 
kaga. Karusoo põrkaski kokku näiden- 
dis peituva reaalse takistusega ja tõi 
selle esile, ning mitte juhuslikult ei osu- 
tunud kogu loos kõige huvitavamaks 
tegelaseks juuksur King. Just temas on 
dramaturg avastanud sotsiaalse nähtu- 
se, selle täpselt välja joonistanud ning 
loonud uuelaadse kangelase meie laval, 
Ja, mis eriti oluline, autor pole seejuures 
Kingile lähenenud pinnapealse  ühetä- 
henduslikkusega, nagu ta teeb näiteks 
saunamehe ja baarmeni puhul. On rõõ- 
mustav, et Karusoo tunnetas täpselt seda 
uut, mida sisaldab V. Arro näidend, 
nöorel näitlejal M. Oopkaubal on aga 
õnnestunud oma mänguga avastatut 
hästi edasi anda. Just see on lavastus, 
kus minu jaoks piir väga huvitava ja 
ebaõnnestunu vahel jookseb selgelt eten- 
duses eneses. 

Samuti on asi ka «Naiskonna» puhul. 
Mulle tundub, et kui oleks olnud või- 
malik lahendada kogu näidend samas 
laadis, nagu mängib M. Klenskaja Alev- 
tinat ja E. Nuter Juvani, siis võiksime 
kindlasti rääkida õnnestumisest. Kuid 
teised näitlejad mängivad üsna tavalises 
teatraalses maneeris, püüdes enda sise- 


muses toimuvat kohe välja pakkuda 
füüsilises tegevuses, saavutamata aga 
seejuures vajalikku vahenditust. Ja ka 
selles lavastuses ilmneb dramaturgi 
viga: esimene vaatus ei anna kätte õiget 
võtit näidendi tõelise olemuse mõistmi- 
seks, temas peituva üldistusmäära ja 
konkreetsest olustikust võõritatud absur- 
dismi tabamiseks, need ilmnevad selgelt 
alles teises vaatuses. 

Kõige keerulisem on lugu Noorsoo- 
teatri lavastusega «Armas õpetaja». 
Siin on teater põrkunud dramaturgias 
peituvale üsna lahendamatule raskusele. 
L. Razumovskaja näidend nagu ka teised 
«uue laine» näidendid on äärmiselt suure 
tõesusmiääraga ning nõuavad ka teatrilt 
äratuntavat tõelisust kõiges, sealhulgas 
ka tegelaste vanuses, sest sellest läh- 
tub tegelaste psühholoogia ja käitumis- 
loogika. Kui vaataja tabab vastuolu selle 
vahel, mis tegelased laval teevad ja mida 
nad oma vanusest lähtudes peaksid ene- 
sest kujutama, siis kaotab näidend väga 
paljuski. K. Komissarovi lavastus ongi 
sellele karile jooksnud. Situatsioon, mida 
L. Razumovskaja kujutab, on keeruline, 
terav ja jube, samas aga sotsiaalselt 
väga täpselt määratletud just seetõttu, 


et omame selget ettekujutust, kellest 
me - konkreetselt räägime — = prae- 
gustest keskkooliõpilastest. . Näitlejate 


endi vanusest paratamatult lähtuv eba- 
määrasus muutis ja vaesestas minu 
arvates. seda etendust algusest peale, 
kuigi mõistsin, et tegemist on lavastus- 
likult täpse, ausa ning sotsiaalset prob- 
leemi väga madala valulävega avava 
tööga. «Armas õpetaja» on hea lavastus, 
kuid see näidend vajab mitte näitlejaid, 
vaid teatrikooli õpilasi, kes on vanuselt 
lähedasemad oma - koolilastest kange- 
lastele. 

Lavastus «Nii hukkus Guska» üllatas 
mind kõigepealt sellega, mida lavastaja 
võib võõralt kollektiivilt lühikese ajaga 
siiski kätte saada. Minu arvates on N. 
Seikol õnnestunud muuta Tallinna Vene 
Draamateatri trupi harjumuslikku lava- 
list intonatsiooni. Ta on võlunud näit- 
lejailt välja satiirilis-romantilise värvin- 
gu, mis on esteetiliselt struktuurilt kee- 
ruline kõlavärv, kuid ometi õnnestub 
see üsna paljudel osalistel, eriti aga 
L. ŠSevtsovil. Teiseks rõõmustavaks mo- 
mendiks selle lavastuse puhul on režis- 


sööri mõtet toetav kunstnikutöö. Mulle 
tundub, et soov otsida näidendile kujund- 
lik-ruumilist lahendust üheskoos kunst- 
nikuga, on eesti teatris vähenemas, 
lavastused kaotavad seetõttu paljuski. 
M. Kitajevi tõõ lavastuses «Nii hukkus 
Guska» võib meeldida või mitte, mina 
tahaksin aga esile tõsta kunstniku võrd- 
väärse osalemise printsiipi ennast, mis 
eesti teatrisituatsioonis on praegu käh- 
juks tõepoolest erandlik. 

Hinnatav on, et Pärnu Draamateater 
ja Ingo Normet otsustasid jõudu proo- 
vida nii keerulise teosega nagu V. Ma- 
jakovski «Saun». Väga huvitavalt män- 
gib selles lavastuses Pobedonossikovi 
Mihkel Smeljanski, kes on viimastel 
aastatel tugevasti edasi arenenud ka- 
rakterite sügavama ja mitmepalgelisema 
avamise suunas. Paljugi on 1. Normetil 
selles lavastuses õnnestunud, kuid vaiel- 
davana tunduvad mulle ulatuslikud kär- 
ped näidendi paatoselis-positiivses osas, 
kõiges selles, mis on seotud leiduritega. 
Imelikul kombel pole see suurendanud 
näidendi satiirilist kõla, vaid vastupidi, 
kitsendanud seda, teinud lavastuse näi- 
dendiga võrreldes vähem teravaks. Asi 
on selles, et just positiivsete jõudude 
selges konfliktis Pobedonossikoviga ava- 
neb temast lähtuva kurjuse tõeline suu- 
rus ning tekib tragism, sest me näeme, 
missugusele inimmaterjalile ta vastu 
seisab, millised inimesed heidetakse sel- 
lise võimukandja poolt üle parda. Seda 
teemat nõrgendades taandub näidendi 
mõte aga järjekordsele estraadlikule 
bürokraadi väljanaermisele. Me ei näe 
enam seda kurja, mida bürokraat sün- 
nitab, vaid lihtsalt bürokraadi portreed; 
see on samuti huvitav ja vajalik, kuid 
mulle tundub siiski, et kartes liigset 
paatoslikkust, on teater lihtsustanud oma 
otsinguid selle näidendi avamisel. 

Selge ja intellektuaalselt - tervikliku 
mulje jättis mulle lavastus «Seda 
teed ...» Tundub, et «uue laine» drama- 
turgia nõuab näitlejatelt mõningat lahti- 
ütlemist tavalistest, välistest osaloome- 
vahenditest, mille põhjal me oleme har- 
junud hindama näitlejatööd. Just laval- 
oleku lihtsus, sisulise arusaamise täpsus 
ning soov tuua meieni mõte, mis rollis 
elab ja areneb kogu lavastuse vältel — 
need omadused on nüüdisaegse drama- 
turgia mängimisel esmatähtsad. Ja selles 


M. Kuliši «Nii hukkus Guska» Vene Draamateatris (lavastaja N.Seiko). Guska — Leonid Sevtsov 


D. Prantsu foto 


Saldre 
lavastusest 


mõttes ma kõrvutaksin V. Alek 
sandr — Uljanovit «Seda 
teed » M, Klenskaja rolliga lavastu 
ses «Naiskond» nad mõlemad tegut 
sevad laval inimliku, mitte teatraalse 
tõe seaduste kohaselt ning ei tegele pide 
t selle tõe allakriipsutamisega, meile 
ellest märkuandmisega 
Lavastuseks, šeekord Tallinnas 
kõige rohkem ja tervikuna meeldis, on 
A. Gelmani «Silmast silma kõigiga 
Noorsooteatris. Siin on toimunud - 
dendi probleemi sotsiaalse ning inimliku 
analüüsi õnnelik kokkulangemine. Mida 
enam K, Komissarov mõistab oma la- 
vastuse tegelasi, süveneb nende inimli 
kesse vahekordadesse (mitte aga ei pal 
jasta ning ei mõista hukka), seda tuge 
vamini hakkab kõlama teose sotsiaalne 
tähenduslikkus. Ma olen näinud mitmeid 
selle näidendi lavastusi, kuid kõikjal on 
tegemist olnud kohtuga teineteise üle, 
42 kohtuga, mis toimub voodi ja riidekapi 


mis 


taustal, K. Komissarovi lavastus näitas 
mulle esmakordselt, et kohtule 
peitub selles dramaturgilises materjalis 
väga tõsine psühholoogiline uurimus, 
mida me Gelmaniga nagu pole harju 
nudki siduma. See uurimus teeb meile 
selgeks, kuidas sotsiaalne pahe, mida 
Gelman avab, on jõudnud mõjuda ini- 
mese sisemaailmale, ta näitab sotsi 
pahe inimäkke juuri. Lavastaja on j 
tegelastele kogu inimlikkuse, ta 
et need on teineteisele lähedased inime- 
sed, kes on võimelised mõistma kõike 
nendega sündivat, ning kes püüavad 
mitte tülitseda, vaid leida vastastikust 
arusaamist. Kõigist K. Komissarovi la- 
vastustest, mida olen näinud, kujutab 
võib-olla «Silmast silma kõigiga» enda 
kõige enam klassikalist hea teatri n 
dist oma psühholoogilise analüüsi süga- 
vuse ning sotsiaalse ja psühholoogilise 
problemaatika pealesundimatu, kuid vä- 
ga selge seotuse poolest 


lisaks 


alse 
tnud 
näeb, 


Jätke paugutamine lugemata! 


Möödunud aasta detsembris viibis Tal- 
linnas dramaturg Aleksandr Remez, 
kes tutvus oma näidendi «Seda teed...» 
lavastusega Eesti NSV Riiklikus Noor- 
sooteatris. Avaldame alljärgnevalt teda 
tutvustava  lühiartikli Moskva - teatri- 
teadlase Aleksandr Minkini sulest ning 
A. Remezi = vastused meie — toimetuse 
küsimustele. 


Aleksandr Remez 


A»Reinsalu joto 


Tr 
kl 


Publik ihkab draamat, aga direktorid telli- 
vad Jarsse. 

A: Strindberg 

«...meie noored  dramaturgid...», 


kui te kohtate seda juba tüütuks kulu- 
tatud sõnaühendit, siis võite olla pea- 
aegu kindlad, et sellele järgnevas nime- 
kirjas leidub ka Aleksandr Remezi nimi. 
Ta on juba mõned aastad noorte hulgas 
seisnud ja kui kaua seal veel püsib, see 
on teadmata. Võttes arvesse, et sinna 
liigitatakse autoreid, kes on koguni nel- 
jakümnesed, võib eeldada, et 28-aastane 
A. Remez ei lahku sellest rubriigist veel 
niipea. 

Kümme aastat tagasi, kui A. Remez 
oli tõesti igas suhtes noor, tutvusin ma 
kahe tema näidendiga. Nendeks olid 
«Õnnelik lõpp» ja see, mis nüüd kannab 
nimetust «Oli lõpuõhtu» (eesti laval 
«Abituriendid»). Need olid julmad näi- 
dendid. Tige tormiline dialoog. Täpsed 
ja paljuütlevad pausid. Noore autori 
täiskasvanud näidendid. Kontrast näi- 
dendite «vanuse» ja dramaturgi eluaas- 
tate vahel tekitas koguni teatud eba- 
meeldivustunde. Midagi sellist võiks 
kirjutada 40-selt, noh, olgu või 25-selt, 
aga mitte mingil juhul 17—18-selt. See 
kontrast tekitas hirmugi: kui ta juba 


praegu kirjutab niiviisi, mida ta siis 
edasi teeb! 

Näidendeid tuleb aga mitte ainult 
kirjutada, vaid ka lavastada. Remezil 


tuli nagu M. Bulgakovi «Teatriromaani» 
kangelasel Maskudovilgi kuulata väike- 
searvuliselt seltskonnalt, kes näidendite 
ettelugemisele kogunes, selliseid rep- 
liike nagu «lubamisest ei või olla jut- 
tugi». Ning kahuripauguna kostvat soo- 
vitust «Jätke paugutamine lugemata!» 

Ma nimetasin neid kahte näidendit 
julmadeks. Julmaks jäi ainult seni la- 
vastamata «Õnnelik lõpp». «Abiturien- 
tide» kombed pehmenesid teel 


lavale 43 


nagu võlukepi väel. Intiimvakekorrast 
jäi järele arglik suudlus. Selie asemel, 
et surra, sai kangelane südameataki 
ning neelas tablette ja isegi esialgne 
pealkiri «Abituriendid» muutus üksi- 
kuks, kuskil küll võimalikuks, kuid eba- 
tüüpiliseks ajamääruseks «Oli lõpuõh- 
tu». Ja tuligi välja täpselt nagu «Teat- 
riromaanis»: ta vehkis kastekannuga ja 
karjus: «Ma tapan su, lurjus!» 

Remez, kes tundus nagu jumala poolt 
määratud olevat selleks, et kirjutada 
meie teatrile" nii vajalikke kaasaegseid 
näidendeid, hakkas tõötama ajaloolisel 
lainel. Biograafilised näidendid Puški- 
nist, Lermontovist, Gogolist, Shakes- 
peare'ist» Ostrovskist. Lavale on sellest 
kõigest jõudnud vaid näidend «Shakes- 
peare'i eluajal», ilmselt siis seetõttu, et 
ta on nii ajaliselt kui ka geograaliliselt 
meist kõige kaugemal. 

Remez hakkas tegema instseneerin- 
guid. = «Instseneering» on foneetiliselt 
lähedane sõnale «stsenaarium». Stsenaa- 
rium on midagi kinematograatilist. Ki- 
nos on kombeks töötada kaasautorlu- 
ses lavastajaga. See lähendavat. Kaas- 
autorina töötas Remez ümber Sukšini 
«Ma tulin andma teile vabadust». Kaas- 
autorina monteeris ka Svetlovi luule- 
tusi ning repriise. See tuli üsna hästi 
välja, mõistagi mitte kõrgema klassi 
järgi, kuid ega võimlejalt ei saagi 
oodata rekordit kuulitõukes. Ei maksa 
muidugi värve liialt tumestada. Remez 
ei "jätnud ka näidendite kirjutamist. 
Kõige õnnelikum saatus on näidendil 
«Tee» (eesti keeles «Seda teed...»). 
Tõsine näidend lavastati tõsiselt ning 
mitte niisama, kusagil, vaid Kunstileat- 
ris. Muidugi oli selles oma osa ka tee- 
mal, alusmaterjalil. Aga «Kohalikel» ei 
vedanud paremini kui «Abiturientidel». 
Võib-olla isegi veel halvemini, kuigi nad 
säilitasid oma ohutu pealkirja. See-eest 
jäi «Abiturientides» surmast järele vä- 
hemalt südameatakk, «Kohalikes» aga 
lähenes ja lähenes häda, kuid siis saa- 
bus «kuninga käskjalg», see tähendab 
veoauto ning viis kangelased patust 
eemale. 

Kas siia polegi maetud koer, mida 
nii. kangesti otsitakse lõpututes diskus- 
sioonides selle üle, miks teatreid tõmbab 
proosainstseneeringute poole? Tahetak- 


44 se tragöödiat — ja ongi kogu vastus! 


Sest kuidas ka ei instseneeriks, ei saa 
ju Matjoorat elama jätta. valgele lae- 
vale sadamat ehitada, mankurdile mälu 
anda või Kareninat = rataste = alt 
eemale kiskuda. Nagu ei saa ka Tolstoi 
Holstomerile tema kunagist rühti ta- 
gasi anda. Aga näidendiga on lihtsam, 
nagu Holstomergi painutab ta pead, pa- 
neb kaela ette ja mõtleb, et hakkavad 
ravima... 

Konfliktituse kurba aega hurjutavad 
kõik. Seejuures me nagu ei märkakski, 
et teda on asendanud ainult-mitte-hal- 
ba-lõppu-tõbi (vabandust -kohmaka ter- 
mini pärast, parem oleks õelda «häpi- 
endofiilia»). Konflikt olgu olemas, mida 
teravam, seda parem, mille kuradi pä- 
rast peab ta aga alati õnnelikult lahe- 
nema! Kas meie kaasaegsed on siis üm- 
berringi inglid? Ei ole ju! Proosa lubab 
endale seda märgata. Draama jalutab 
aga roosade prillidega. Ning võtab need 
liiga harva eest ära. 

Remezile pole need roosad prillid 
veel külge kasvanud. Lubagem- siis te- 


mal ning teistel «noortel dramaturgi- 
del» oma -paugutamised - siiski - ette 
kanda. 


ALEKSANDR MINKIN 


ALEKSANDR REMEZ, palun jutustage 
oma dramaturgiteest. 


Ma sündisin 1954. aastal Leningradis. 
Pärast keskkooli lõpetamist õppisin M. Gor- 
ki nimelises Kirjandusinstituudis V. Ro- 
zovi juures ning hiljem osalesin ka 
A. Arbuzovi juhendamisel töötanud noor- 
te dramaturgide laboratooriumis. Näi- 
dendeid hakkasin kirjutama juba kooli- 
päevil, küllap mõjus siin kaasa ka genee- 
tiline kood, sest mu ema ja isa on mõle- 
mad teatriinstituudi õppejõud. Esimene 
esietendus toimus aga alles 1976. aastal 
Moskva Laste Keskteatris, kus lavastati 
«Oli lõpuõhtu». (Sama näidendit mängiti 
aasta hiljem «Ugalas»). Selle näidendi 
ma kirjutasin 18-aastaselt, olles ise too- 
kord täiesti nende koolilõpuprobleemide 
sees, millest lugu räägib. Praeguseks on 
lavale jõudnud kuus minu näidendit. 
Kirjutanud olen märgatavalt - rohkem. 
Miks nad ei lähe? Sellel on muidugi 
palju erinevaid põhjusi. Üheks oma pari- 
maks teoseks loen näidendit «Autoport- 
ree», mis K. Stanislavski nim. Moskva 
Draamateatris jõudis koguni kontroll- 
etenduseni, kuid kogu lugu lõppes kahjuks 
hoopis lavastaja 1. Rahhelgausi lahkumi- 
sega sellest teatrist. Kirjutan nii kaas- 


aegseid kui ka ajaloolisi näidendeid. 
Erilist huvi pakuvad mulle seejuures 
väljapaistvate ajalooliste isikute, eriti 


aga kunstiinimeste biograafiad. Olen loo- 
nud enam või vähem biograatilisi n 
dendeid Moliere'i, Racine'i, Beaumar- 
chais', Shakespeare'i, Puškini, Gogoli, 
Lermontovi, A. Ostrovski, Majakovski, 
aga samuti Napoleoni, Suvorovi ja, nagu 
te juba teate, ka Aleksandr Uljanovi 
elust. 

Mõte luua just sel teemal näidend 
ja lavastus tekkis lavastaja Anatoli 
Vassiljevil siis, kui ta polnud veel jõud- 
nud triumfaalse menuni lavastusega 
«Noore mehe täiskasvanud tütar», kuid 
valminud oli juba tema esimene töö 
K. Stanislavski nim. Draamateatris. — 
M, Gorki ««Vassa Železnova» esimene 
variant». Selle lavastuse mõju all kir- 
jutasin näidendi «Tee» just perekondlike 
psühholoogiliste suhete reana, mitte aga 
publitsistlike võtetega, millele teema just 
nagu kutsuks. Vassiljevi režiikunsti oma- 
pära seisnebki oskuses rääkida täpsete 
psühholoogiliste nüansside kaudu, inime- 


se siseelu analüüsi kaudu väga olulistest 
ja üldtähenduslikest asjust. Ja jüst Vas- 
siljev andis mulle kangelase, öeldes, et 
tahab lavastada näidendit Aleksandr 
Uljanovist. Minu esimeseks mõtteks oli, 
et tegu peaks olema perekonnakroonika- 
ga. Minu jaoks räägib see näidend üsna 
tüüpilisest  intelligendiperekonnast XIX 
sajandi teise poole Venemaal, sest Ul- 
janovi nimi omandas erilise tähenduse 
ju hoopis hiljem. Intelligentsi enesetead- 
vuse ja eneseteostuse probleemid, intel- 
ligentse inimese elu mitte eriti intelli- 
gentses ühiskonnas ongi see teema, mis 
mind näidendi «Tee» loomisel paelus. 
Just probleemi mõttes oli seetõttu eriti 
oluline, et Aleksandr Uljanovi poolt 
ettevalmistatud atendaat jäi sooritamata, 
ta hukkus ju n.-õ. midagi ära tegemata. 

Enda kirjutatud näidendeist hindan ise 
praegu umbes kümmet, enesekriitika kas- 
vab ning võimalik, et aastate pärast 
jääb neist minu jaoks sõelale vaid üks- 
kaks. 

Näidend «Tee» on «Lõpuõhtu» kõrval 
leidnud minu” teostest kõige laiema 
leviku: ta ilmus iseseisva raamatuna 
ning. on lisaks Kunstiteatrile jõudnud 
lavale Novgorodis, Tuulas ja nüüd Tal- 
linnas, proovid käivad Leningradis. Üsna 
palju olen kirjutanud ka instseneerin- 
guid, viimane neist D. Granini romaani 
«Pilt» alusel, mis etendub Moskva Aka- 
deemilises Väikeses Teatris L. Heifetsi 
lavastuses. 


Viimasel ajal on olnud palju juttu nn, 
uuest lainest tänapäeva vene nõukogude 
dramaturgias. Kuidas hindaksite enda 
kohta selles «laines», erinevusi ja sarna- 
susi põlvkonnakaaslastega ja üldse sel- 
list probleemiasetust? 


Kui me laine all mõtleme midagi 
ühtset, siis on see termin ebaõnnestunud. 
Tõepoolest terve rida (erinevas vanuses) 
uusi dramaturge on viimastel aastatel 


jõudnud lavadebüüdini: Petruševskaja, 
Kazantsev, Slavkin, Zlotnikov, Galin, 
Arro jt. Kuid ma rõhutan — need on 


erinevas vanuses inimesed, erineva kir- 
janikustaažiga ja ka maailmanägemiselt, 
teatrimõistmiselt ning probleemiasetuselt 
üsnagi erinevad. Sellest hakatakse üha 
enam aru sama. Täiesti selgeks saaks 


oluline erinevus aga siis, kui kogu nende 45 


Lavastus «Tee» Moskva Akadeemilises Kunstiteatris (kunstnik 1. Popov) 


V. Saženovi Joto 


looming jõuaks lõpuks lavale ja mitte 
ainult ühes teatris, s.t. kui nad lõpuks 
ja lõplikult teatri jaoks «avastatakse» 
ja «avatakse». Tean seda enda kogemuse 
põhjal, sest enamik minu tänapäeva- 
ainelisi näidendeid on seni jäänud vaid 
paberile. Erilise huviga ootan seepärast 


ka Ljudmila = Petruševskaja lõplikku 
«avastamist», 
Oma «lainekaaslasi» iseloomustades 


tahaksin igaühe kohta neist öelda midagi 
head, kuid samas on igaühes ka midagi 
sellist, mis mind ei rahulda. See on ka 
loomulik, sest vastasel korral ma ju ei 
kirjutaks — selle järgi poleks tarvidust. 
Ma kirjutan teises «keeles» ja teistest 
asjadest. Pole õige öelda, et uued dra- 
maturgid kirjutavad kammernäidendeid, 
tegelevad inimpsüühika = süvaanalüü- 
siga, Sellega tegelevad või vähemalt 
peaksid tegelema ju üldse kõik kirjani- 
kud. Liialdatud on võib-olla «olmekir- 
jeldustega», täpsemalt öeldes olmestsee- 
nide üleskirjutuse pakkumisega drama- 
turgiana. See on žanr, mida täiuslikult 
ja üldistusjõuliselt valdab ainult Pet- 
ruševskaja. Muidugi on vajalik ka ühis- 
konnaelu selle tahu avamine ning ma 
«6 olen kaugel sellest, et niisuguseid näi- 


dendeid eitada. Minu kangelased on aga 
teistsugused, olmehädadesse nad ei mat- 
tu. Nii ajaloos kui ka tänapäevas huvi- 
tavad sellised inimesed mind isiklikult 
millegipärast rohkem 


Kuidas hindate dramaturgi ja re 
sööri, aga ka proosateose autori ning 
instseneerija vahekorda? Ühesõnaga, 
millist interpreteerimisvabadust peate 
teatrikunstis võimalikuks? 


Pean oluliseks teose vaimu, mitte 
kirjatähe jälgimist? Ma ei öelda, et 
mul dramaturgina oleks selles suhtes alati 
vedanud, sest on ka olnud juhuseid, kus 
näiva välise täpsuse juures pole tabatud 
teose sisulisi seoseid. On juhtunud aga 
ka seda, et väljendusvahendites on minu 
tekstist küllaltki kaugele mindud, kuid 


samal ajal on tegemist olnud mõtte 
lausa - hämmastava - «äraaimamisega». 
Eriti "huvitav on seda jälgida siis, kui 


tegemist on teise keelega, erineva teatri- 
ning kultuuritraditsiooniga, mis ometi ei 
takista olulisemate ideede mõistmist ja 
väljendamist, nagu juhtus «Tee» lavas- 
tamisega Tallinnas. 
Neil juhtudel, kui 


olen ise olnud 


interpreteerija, see tähendab instseneeri- 

üüan proosateost siiski võimalikult 
Igida. Ma ei pea oma ülesan- 
deks teosele «juurdekirjutamist», vaid 
materjali dramaturgilist organiseerimist, 
proosakeele ümbertöötamist draamateo- 
seks. Dramatiseerija peab tungima” teose 
olemusse, tema struktuuri ja kujundite 
maailma ning suutma seda oma näiden- 


dis, (instseneeringus) säilitada ja edasi 
anda 

Instseneerimine pole muidugi minu 
loometöö põhisuund. Ma arvan, et sel 


list elukutset nagu instseneerija ei peaks- 
ki olemas olema, kuigi ma tean inimesi, 
kes käsitöönduslikult tegelevad insts 
neerimisega Instseneerivad nii 
dramaturgid kui ka režissöörid ja käib 
vaidlus, kumb peaks selle töö tegele- 
ma. Ma arvan, et õigem oleks jõud ühen- 


«üldse» 


dada ning kirjutada dramatiseeringuid 
vaid - kindlatele lavastajatele, - nende 
režiikontseptsiooni. alusel või koguni 
koostöös lavastajaga 


Muidugi valib dramatiseerija teosest 
need probleemid ja tegelased, mis teda 
ennekõike huvitavad, kuid oluline on siis- 


ki järgida autori mõtet. Teost, karakte 
reid ja tegevusliini oluliselt muuta ei 
pea ma õigeks, sel juhul võib ju hoopis 


ise kirjutada näidendi 


Kas dramaturgi ning teatri vahekor- 
ras oleks vaja teha mingeid organi- 
satsioonilisi muudatusi? Selletaolisi 
abinõusid mõnikord otsitakse. 


Dramaturgi ja teatri vahekord on 
väga keeruline probleem, kuid ma ei usu, 
et organisatsiooniliste meetmetega saaks 
siin midagi parandada. Mõni aeg tagasi 
liikus Moskvas idee luua spetsiaalne 
teater, kus mängitaks ainult nüüdisaeg- 
sete noorte dramaturgide teoseid. Arbu- 
zovi dramaturgiaseminari juures isegi 
püüti luua midagi -poolisetegevusliku 
teatri taolist, hiljem pakkusid sellist 
programmi välja K. Stanislavski nim. 
Draamateatris töötanud noored lavasta- 
jad. Muidugi ei tulnud neist plaanidest 
midagi välja, liiga palju tekkis admi- 
nistratiivseid, finants jms. takistusi. 

Dramaturg on ja jääb kaupleja ossa, 
kes pakub oma teoseid ühele ja teisele 
teatrile. Kõige tähtsam on leida lavasta- 
ja, kes uliselt huvituks ning 


hk 3 


ja Eesti NSV Rüklikus Noorsooteatris (kunst 


nik 1. Vaus) A. Tatsi Joto 


oleks suuteline seda ka kunstimõjusalt 
interpreteerima. Ma arvan, et noorte 
dramaturgide mängitavuse probleem liht- 
sustuks, kui antaks rohkem võimalusi 
noortele lavastajatele. Just selles näen 
meie teatrielu üht põhiprobleemi. 

Iskender Rõskulov 


KE, 


Oši teatri peanäitejuhi Iskender Rõsku- 
lovi kabinetis ripub väike puuplaat sõna- 
dega: «Kunst — see on nagu elu. Ta seisab 
tõe eest. Süüdake oma hinges siirus ja 
minge selle tõrvikuga inimeste juurde,» 
Need sõnad kuuluvad väljapaistvale kir 
giisi näitlejale, NSV Liidu rahvakunstni- 
kule Muratbek Rõskulovile, Iskenderi 
isale. Toa seintel on pilte T. Ajtmatovi 
teoste ekraniseeringutest, millel kordub 
üks ja sama naisenägu — Kirgiisi NSV 
rahvakunstnik Sabira = Kumušalijeva, 
Iskenderi ema. Kirgiisi teatrikunst on väga 
noor, Iskender esindab alles selle te 
põlve. Esimene teater Kirgiisias 
193 aastal Frunzes, see oli GITIS 
lõpetanutest moodustatud vene teater 
simese kirgiisi draamateatrini jõuti 1941. 
tal, samuti Frunzes ning samuti 
Moskva GITIS-e lõpetanute seekord 
rahvusstuudio baasil (praegu on Kir 
giisi NSV-s 7 teatrit, neist 4 Frunzes) 
Selles teatris asusid tööle ka muusika- 
teatrist ületulnud Muratbek Rõskulov ja 
Sabira Kumušalijeva. On üsna loomulik, 
et sellises perekonnas üleskasvanud poeg 
jätkab vanemate traditsioone 

Iskender Rõskulov sündis 1941. aastal. 
Esmalt lõpetas ta A. Ostrovski nim. Taš 
kendi Teatrikunsti Instituudi - näitleja 
teaduskonna ning töötas siis poolteist 
aastat Kirgiisi Akadeemilises Draama- 
teatris näitlejana. Kui 1968. aastal avati 
Moskvas GITIS-e juures kirgiisi stuudio, 
läks sinna ka 1. Rõskulov sedapuhku 
režissuuri õppima. Õpingute ajal stažeeris 
ta Kirgiisi vene teatris, tema esimesteks 
lavastusteks olid B. Omuralijevi «Ma 
tean, mäed teavad» ja S. Mihhalkovi laste- 
tükk «Kolm põrsakest». GITIS-e kirgiisi 
stuudio lõpetajate baasil taasavati 1972 
aastal Oši linnas kirgiisi teater, 
aastaga tõusis 1. Rõskulov selle peanäite- 
juhiks. Põhiliselt töötas 1. Rõskulov oma 


esimestel teatriaastatel rahvusliku drama- 
turgiaga (B. Omuralijev, B- Abdumomu- 
nov, N. Baitemirov, M. Gaparov), kuid 
kirgiisi kirjanduse suurkuju, Tšõngõz 
Ajtmatovi teoste poole ta ei sõandanud 
veel pöörduda. Juba Moskva-aastail oli 
ta valmis kirjutanud - instseneeringu 
T. Ajtmatovi «Valge laeva» järgi. Alles 
pärast viit aastat Oši teatris võttis 1. Rõs- 
kulov «Valge laeva» käsile ja seda pee 
takse siiani üheks tema programmilise- 
maks etenduseks. «Valges laevas» leidsid 
kajastamist need teemad, mille juurde ta 


ikka ja jälle tagasi on pöördunud: võitlus 
inimese moraalse puhtuse eest, inim 

sisemaailma süvaanalüüs. 1 aastal 
esitati 1. Rõskulov M. Gorki näidendi 


«Põhjas» lavastuse eest Kirgiisi LKNÜ 
preemiale. Oma seitsmendat hooaega 
alustas Oši teater gastrollidega Moskvas, 
aastanumbriks kirjutati siis 1978. Kaasas 
oli kuus lavastust, kõik Iskender Rõsku- 
lovi tööd, ja suurimat tähelepanu äratasid 
just kaks ülalnimetatut — «Valge laev» ja 
«Põhjas». Ent ka teater tervikuna sai 
Moskvas sooja vastuvõtu osaliseks. Aja- 
kirjas «Teatr» (nr. 3, 1979) kirjutab 
kriitik N. mina: «Alati on ahvatlev 
mõningate külalisetenduste järgi leida 
teatri või režissööri mingit «oma teemat», 
tõdeda rahuldustundega teatri püsivust 
selle järgimises. Mitte alati ei tule s 
pingutamata välja. Mitte alati ei kuulu se 
režissööri plusside hulka. Ent Iskender 
Rõskulovi töödes, mis on tehtud tähele 
panu ja armastusega materjali vastu, võib 
täheldada üht kiindumust: režissõõrile on 
kõige lähedasem «hingeliste ebakõlade» 
tunnetamine, tema kangelased on kohane 
matud, kes vaatavad kõige tähelepaneliku 
malt iseendasse, kõhklevad, ei sõanda 
minna tegudele. Nad ei pürgi maailma 
vallutamise poole, nad unistavad leida 
iseennast.» Ja olles kõik kaasatoodud 
lavastused läbi lahanud, tõdeb kriitik, et 
«teatril on hea peremees, mõtlev, eksperi 
menti armastav, isemeelne -Rõskulov 
Teater püüab olla tema ise, leida oma 
mõõtu ja maneeri kunstis. Ta on otsinguis. 
muutumises, veel mitte kõike ei õnnestu 
püüda, selgitada » 1982. aasta hilis 
sügisel oli Og ehk Rõskulovi teater taas 
Moskvas aruandegastrollidel, sedapuhku 
kaasas W. Shakespeare'i «Richard Ill» ja 
T. Ajtmatovi — 1. Rõskulovi «Kirju koer, 
kes jookseb mere kaldal». Nende kahe 
Moskva gastrolli vahele mahub 1. Rõsku- 
lovil veel mitu Shakespeare'i ja Ajima- 
tovit: «Kaheteistkümnes öö», «Hamlet» 
«Tõus pühale mäele». Mõõdunud aasta 
lõpul kutsuti Rõskulov Budapesti teatrisse 
«Mikroskoop» lavastama T. Ajimatovi 


«Džamiljat». Oma teatri tarvis instse- 
neeris ta Ajtmatovi romaani «Ja pikem 
sajand on päev», mis peaks samuti 
sel hooajal lavale jõudma 

Eesti teatripublikule on Iskender Rõs- 
kulovi nimi ennekõike tuttav tänu «Uga- 
las» lavastatud Ajtmatovi-instseneerin- 
gule «Kirju koer, kes jookseb mere kal- 
dal», mille eest talle anti ka ETÜ lavas- 
tajapreemia. Palju tulu said sell 
«Ugala» näitlejad ning Rõskulovi enda 
sõnade järgi ka tema ise. Kui Rõskulov 


veel peaks tulema Eestisse lavastama, 
siis just «Ugalasse» ja ilmselt jälle 
Ajtmatovit («Ja pikem sajandist on 
päev»). Et sellel jutul on kate taga. 
näitab «Ugala» lavastaja P. Pedajase 
kutsumine Oši teatrisse, kus Pedajas tõi 
välja oma kompositsiooni «Eesti muinz 


jutud» ning kuts 
teatrisse lavastama ka 
Kasu on sellest ilmselt mõlemapoolne. 
Tsiteerigem ajalehte «Sirp *ja Vasar» 
(27. 11 1982), kus L. Vellerand kirjutab: 
«Iskender Rõskulovi lavastus sobib tän 
sesse «Ugalasse» oma professionaalse 
eetilise nõudlikkuse ja elu inimliku mõtes- 
tamise sügavusega. Aga ka oma laadi- 
lise ebaharilikkusega, žanriga, mis lõhub 
harjumusi, stiliga, mis nõuab kinnista- 
mist.» 


mis palub samasse 


jan Toomingat 


Iskender Rõskulov «Ugalas» ümbritsetuna «Kir- 
ja abilistest. 


ju koera...» näiletrupist 


Kas meie laseksime 


KRIMKASEMINAR 


oma kellatornid maha põletada? 


Ion Drutse «MAA JA PÄIKESE NIMEL». Vi! 
jandi teater «Ugala». Lavastaja Kaarin Raid, 
kunstnik Krista Tool. 


Igaüks meist on seisnud, seisab ja 
jääb seisma probleemi ette, kas rääkida 
tõtt või mitte (selle «mitte» all tuleb mõista 
nii valetamist kui ka lihtsalt tõest vaiki- 
mist). Mõnes kohas keele hammaste taga 
hoidmine muudab ju meie elu lihtsamaks 
ja mugavamaks. Nii matabki inimene 
oma ärvamuse endasse ja noogutab teis- 
tega kaasa. Sageli tehakse seda pragmaa- 
tilistel kaalutlustel, aga tihti ka hirmust. 

«Ugalas» Kaarin Raidi -lavastatud 
moldaavia kirjaniku Ion Drutse näidendi 
«Maa ja päikese nimel» keskmes ongi 
need teravad ja alati aktuaalsed küsimu- 
sed: kas inimesel jätkub julgust välja 
öelda tõde, kas jätkub tal julgust selga 
sirutada ja vajaduse korral olla märtergi? 


Lühidalt näidendi sisust. Kaprijana 
maakeskkooli = rahulikku = (idüllilistki?) 
elu saabub segama uus, diktaatorist 


direktor. Lühikese ajaga paneb ta õpilased 
ja õpetajad ennast kartma ja vihkama. 
Olukord hakkab muutuma noore ajaloo- 
õpetaja Horia Holbani ametisse asum 
sega. Horia «isamaakõne» sütitab õpi- 
lasi, neis tärkab uinutatud julgus. Rae- 
vutsev direktor püüab Horiast kõikvõima- 
like vahenditega vabaneda. Horia haig- 
las viibimise ajal süttib. (süüdatakse) 
Vana kellatorn, Kõik teavad, et kellatorn 
oh direktorile pinnuks silmas ja keegi 
õpilastest ei julge»torni kustutada — 
kardetakse direktori kättemaksu. Ajalooli- 
ne mälestusmärk, moldaavia rahva kange- 
lasliku » mineviku. sümbol põleb maani 
mahav.. 

Kavalehel on lause: «Moldaavlastele 
südamelähedased = probleemid panevad 
kaasa elama ka meie vaataja.» (Muuseas, 
teatri kirjandusala juhataja Tarmo Kul- 
mari koostatud trükis sisaldab nii palju 

so informatsiooni, et seda võib kasutada ka 


Moldaavia ajaloo alase lühiteatmikuna. 
Ei rõõmusta aga kavalehele sattu- 
nud mitu eksitavat trükiviga ja fotode 
halb trükitehniline kvaliteet.) Jah, Drutse 
tõstetud küsimused kõlavad aktuaalselt 
mujalgi kui väikeses Moldaavias. Eespool 
mainitud peaprobleem peegeldab laiemas 
laastus vaadatuna ka konformismi ja 
kollektivismi vahekorda ühiskonnas ja ini- 
meses ning see on tõesti üldinimliku 
tähtsuse ning ulatusega (konformismi” ja 
kollektivismi all mõtlen ma nende termi- 
mite sotsiaalpsühholoogilisi tähendusi, 
vt. - «Sotsiaalpsühholoogia», Tallinn, 
1978). Näidendis põimub see tihedalt läbi 
ühe teise teemaga, mis samuti näikse 
kirjaniku südant kõvasti valutama pane- 
vat — rahva ja tema ajaloo suhtega, oma 
isamaa - hoidmise ja -armastamisega. 

Kahjuks on Drutse lähenenud neile äär- 
miselt tõsistele probleemidele mõnevõrra 
lihtsustatult, deklaratiivselt. Kuigi autor 
Hareti suu läbi kutsub säilitama maailma 
mitmevärvilisust, on ta ise kasutanud pea- 
miselt musta ja valget värvi. Läbinisti 
negatiivsele direktorile on vastandatud 
positiivne tõe eest võitleja Horia Holban 
Selliste näidendite (ja ka lavastuste) 
puhul kerkib mõttesse võrdlus raamatute- 
ga, millel impressumi juures on märge — 
vanemale koolieale. Niisuguse võrdluse 
tekkimises on suuresti süüdi tõsiasi, et 
näidend pretendeerib teatud määral 
kasvatuslikkusele. Kõrvalepõikena olgu 
öeldud, et välise mulje põhjal paistabki 
etendus kõige paremat vastuvõttu leidvat 
keskkoolide abiturientidelt ja nooremailt 
tudengeilt. 

Ka negatiivse peategelase, direktor 
Balta jaoks eksisteerib vaid kaks värvi: 
kõik, mis on saanud ametliku (paberliku) 
heakskiidu, on tema silmis valge, ülejää- 
nu aga'must. Ning seda musta tuleks 
varjata või isegi hävitada. Kellelgi pole 
kahtlust, et vana kellatorni, mis rahvale 
(eeskätt aga õpilastele) kõneles feodaalse 


«Maa ja päikese nimel» « 


Anu Reidat 


Drutse 
Agalja 


õitseajast ja esivanemate 
kai laslikkusest, süütas direktor vab 
ju direktor, et kõik enne revolutsiooni 
toimunu tuleb rahva mälust kustutada 
Balta ei tea (või ei da), et rahv 


Moldaa 


Rein Malmsten 


Veliste foto 


ja tema ajalugu on üks tervik, et minevi- 
kuta pole tulevikku. (Tegelikult ei pruuki- 


nud just direktor see süütaja olla, kindlaid 
ndmeid ju selle kohta pole. Toimunu 

selt käsitledes võib meile selguda, et vana 
kellatorn = «süttis» õpilaste argusest.) 

«Mingisugused kursused» ja süstee- 
mitu entsüklopeediaharidus on Baltale 
andnud ühiskonnast kivistunud arusaa- 
mad, poliitilise mõtlemise osas jätnud ta 
lapse tasemele. Inimestesse suhtub Balta 
jäigalt nagu tsaaririigi tšinovnik. Rohkem 
kui ükski teine tegelane on Balta süm- 


bol — ühiskonna arenemist takistava 
jõu sümbol. Ent samal ajal jääb 
Balta ikkagi elavaks inimeseks, sellist 


võib meilgi mõnes ametiasutuses kohata. 
Nii kirjanik kui ka teatritegijad on Baltat 
kujutanud = äärmiselt ebasümpaatsena. 
Sellega on nad kompromiteerinud ka 
tema maailmavaadet, näidanud oma õi- 
gustatut vastumeelsust selliste tüüpide 
suhtes. Balta on kui näitlik õppevahend — 
selline ei tohi inimene olla, koolidirektor 
aga ammugi mitte. Huvitav, kas mõne 
kooli õpilased (ärgu pedagoogid pahanda- 
gu!) leidsid Baltas iseloomujooni, mis 
on omased ka nende õpetajaile? Tekib 
ainult küsimus: kes küll sellise inimese 
kooli direktoriks määras? 

Baltat mängivad Rein Malmsten ja 
Margus Vaher. Esimene kujutab Baltat 
- jõulisemalt, võimukamana, teise kehastu- 
ses on direktor salakavalam ja libedam. 
Mõlemad näitlejatööd on väga huvitavad. 
Margus Vaheril on see kindlasti viimaste 
aastate õnnestunumaid rolle. 

Direktorile vastandatud ajalooõpetaja 
Horia Holban on julge ja veidi lihtsameel- 
ne noormees, kes on end täielikult oma 
alale pühendanud. Erinevalt Baltast on 
ajalugu Horiale katkematu protsess. Tema 
näeb olevikus minevikku, tulevikus ole- 
vikku, tema silmis on rahvas kui puu, 
mis oma jõudu ammutab juurte kaudu. 
Ja mida võimsamad on juured, seda enam 
jämeneb tüvi ja laieneb lehestik. Oma 
tegevust tunnetab Horia missioonina 
Kõige õnnelikum on Horia jaoks päev, 
mil ta suudab oma õpilastes äratada 
huvi rahva ajaloo vastu, õilistab nende 
südant, paneb selle helisema haarava 
mineviku puudutusega. Horia eeskujuks 
on erakmunk Daniil — kartmatu mees 
minevikust, keda ei takistanud tõde välja 
ütlemast ei valitsejate viha ega vaenlase 
ähvardav mõõk. Daniili elukäigus võib 
näha sümbolit — kui erakmunga kohale 
asetada Horia ning Daniili kloostrist väl- 

s2 ja ajanud püha munga ja türklastest rööv- 


lite asemele direktor Nikolai Trofimovitš 
Balta. Daniil hukkub türklaste jataganide 
läbi, Horia saatus on seaduspäraselt hel- 
gem — ei ela ta ju feodaalühis- 
konnas. Drutse kirjutab, et Daniil sündis 
harva esineva ja väga tülika andega — 
õelda sulatõtt näkku kõigile. Selles, et see 
anne tülikas on, ma ei kahtle, aga harva- 
esinevuse suhtes vaidlen kategooriliselt 
vastu. Sündides on see anne enamikul 
meist (lapsesuu ei valeta), ühiskond vor- 
mib meid aga sellisteks, millised oleme. 
Nagu laval esitatavastki näeme, ei ole 
kerge nende inimeste elu, kes selle 
ande tänu oma isiksuse tugevusele 
on säilitanud. Sagedasti langevad nad 
põlu alla või veel hullem — hukkuvad. 
Alati on Balta-taolisi, keda tõtträäkijad 
nende mustades tegudes segavad ja kes 
neid siis ka hävitada püüavad. 

Ajalooteema näidendis ja loomulikult 
ka lavastuses tuletas mulle meelde Vol- 
taire'i ütluse: «Kõigi rahvaste juures 
moonutavad ajalugu muinaslood.» Mõneti 
meenutab muinaslugu ka Horia roman- 
tiseeritud ajalookäsitlus. Aga vi 
just muinasloolised ajalood (või ajaloo- 
lised muinaslood) aitavad säilitada rahva 
eneseteadvust ja -uhkust. Antud näiden- 
dis, antud olukorras on selline mine- 
viku heroiseerimine igatahes õigustatud — 
Daniil saab ka õpilastele eeskujuks. 
(Kui vaimustunult kuulab õpetaja jutus- 
tust Maria!) 

Andres Tabuni (Horia) mängus jääb 
puudu stabiilsusest, seda nii ühe-etenduse 
piires kui ka erinevate etenduste võrdlu- 
ses. Mõne koha väljamängimine tundub 
praeguse lahenduse (lavastuse) juures 
üle jõu käiv. Kuidagi ei suuda näitleja 
esitada Horia monoloogi ajaloost ja era- 
kust nii, et tekst mõjuvaks muutuks. Ühe- 
aegselt Horia tekstiga on selles episoo- 
dis tahetud publikuni viia klassi ja direk- 
tori reageerimist sellele. Andres Tabun 
on siin väga raskes olukorras — ta peab 
üle mängima huvitava ja omanäolise 
klassi ning raevutseva direktori. Siin 
pingutab Tabun üle, püüab end kuulama 
panna vägisi. Just see hävitabki teksti. 
Klassi ja direktori tagasitõmbumine ei 
oleks aga täisväärtuslik lahendus. And- 
res Tabuni Horia meeldis pärast tema 
haiglast naasmist. Siin suudab näitleja 
Horia vaikset ja valusat olekut veenvaks 
mängida. 


Vanapoisist prantsuse keele õpetaja 
Haret vihkab silmakirjatsemist ja kar- 
jerismi, kuid ei võitle selle vastu (aga 
kui teda või tema sõpru rünnatakse, 
siis ründab ta vastu, jä küllaltki edukalt). 
Passiivsuse põhjuseks pole mitte julguse 
puudumine, vaid Hareti arusaam, et tema 
ei suuda siin ilmas midagi muuta. Haret 
tunneb rohkem rõõmu omamoodi erakuelu 
vaiksest mõttetihedusest kui tema arvates 
mõttetust rabelemisest ülekohtu vastu. 
Haret on inimene, kes tahab elada 
demokraatlikus ja inimsõbralikus ühis- 
konnas, aga sellise ühiskonna eest võit- 
lemine pole tema kutsumus. Hareti-tao- 
lised arvavad, et ülekohus on igavikuline 
nähtus. Haret on hariduse saanud Pariisis, 
kindlasti on ta lugenud Voltaire'i. 
filosoof ju kirjutas: «Meie lahkudes jääb 
maailm niisama rumalaks ja kurjaks, 
nagu leidsime ta siia tulles.» Mis aga 
Hareti teadusetegemisse puutub, siis seda 
võib iseloomustada parafraasiga «teadus 
teaduse pärast». Peeter Jürgens Haretina 
on veenev. Kui millegi kallal nori- 
da, siis tuleb ehk mainida hääle liigset 
magusust Jeannette'iga kõneldes. 

Direktori naist Agafjat (Anu Reidak) 
näeme laval vaid ühes pildis — soola- 
leivaliste ootel. Aga selle kümne minutiga 
mängib ta end nii ekspressiivselt vaataja 
mällu, et pärast etendustki on selgelt 
meeles see piiritult väikekodanlik Agatja, 
kelle-üle võimutsevad asjad. Ta ei oska 
kurvastada isegi mehele osaks saanud 
põlguse üle, vaid: halab halvaksmineva 


süldi ja hapneva veini pärast. Kui sellistel. 


inimestel julgust rohkem oleks, siis pook- 
sid nad end - tühjaltkulutatud = raha 
pärast üles. 

Horia abikaasa Jeannette'ina on laval 
Eha Undo või Kai Siilbek. Eha Undo esitab 
rolli kindlamalt, on liikumises plastilisem. 
Kai Siilbekil on nähtavasti veel raskusi 
rambipalavikust vabanemisega. Kuidagi 
ei sula tema Jeannette etenduse rütmi 
sisse. Ikka kipuvad sõnad suus sassi 
minema. ja liikumine kobavaks jääma. 
Aga ebaõnnestumisest on vara rääkida, 
mitmed kenasti mängitud kohad tõenda- 
vad Kai Siilbeki suutlikkust. Tempera- 
mentseks moldaavia neiuks tema Jeannet- 
te arvatavasti ei kujune, aga malbe ja 
puhta kangelanna (ä la Jane Eyre) stii- 
lipuhas väljamängimine on küll jõukoha- 
ne. Eha Undo suuremat oskust ja koge- 


must on eriti märgata esimeses vaatuses. 
Kergemeelse (mitte halvas mõttes), ker- 
gejalgse ja vallatu tütarlapse kehasta- 
mine on õnnestunud. Meeldiv, et armas- 
tusstseenides pole ta ülepaisutatult tun- 
deline. 

Tädi Arvira kuju mängib meeldejää- 
vaks Anne Margiste. Milline väljendus- 
rikkus näol ja hääles, kui ta räägib 
mehest ja pojast, nende hukkumisest 
sõjas! Et kirjutada sellest, mis tädi Ar- 
vira rollis ei meeldinud, pean tagasi pöör- 
duma üldisemate küsimuste juurde, Nagu 
paljudes teisteski kaasaega kujutavais 
nõukogude näidendeis ollakse siingi var- 
mad õpetama. Eriti avaldub see abielu 
puudutavas liinis, mis näidendis pole 
sügavaks — kirjutatud ega lavastuses 
mõjuvaks mängitud. Liiga loosunglik 
ja tühi on Arvira õpetus abielust. See 
on ju lausa tagasikutsumine patriarhaati 
(või matriarhaati). Või ongi see tekst 
just poleemika tekitamiseks näidendisse 
torgatud? Eesti Nõukogude Sotsialistliku 
Vabariigi kodanikuna hindan mina iga- 
tahes vabadust üle kõige ega taha, 
et mind kodus valitsetakse. Abielu hoiab 
koos ikka armastus ja sõprus, mitte kõva 
käega valitseja. Või mida mõistab abi- 
elu all Ilon Drutse? 

Üks meeldivamaid pisirolle on Jean- 
nette'i isa Edgar Valge esituses. Tema 
ellusuhtumine on poeetiline ja tasakaa- 
lukas. Aga tema osa lavateoses jääb liiga 
põgusaks, et teda vaevavad probleemid 
publikut sügavalt puudutada jõuaksid. 

Meisterlikult mängivad oma pisiosi ka 
Eva Vahur ja Eero Neemre. Ministeeriumi 
komisjoni liikmetest õhkub kõrgel kohal 
istuvate kabinetiinimeste asjatundmatust 
maisemates probleemides. Nad püüavad 
näida targad, väärikad ja peened. 

Meeldiv on õpilaste mäng. Tore, et 
iga näitleja on loonud meeldejääva ise- 
loomujoonega karakteri. Klass on eriilme- 
line tervik. Huvitav on jälgida klassi 
tegevust Horia jutustamise ajal. Üldis- 
test ja kaugetest asjadest rääkimine 
ei kõida klassi, huvi kasvab kodukandi 
ajalugu kuuldes. Tähelepanelikkuse 
tõus on hästi märgatav — klass muutub 
aegamõõda vaikseks, lõpuks on kõigi pil- 
gud suunatud Horiale. Eriti jääb meelde 
Anne Valge Maria Moskaluna. 

Lugesin = näidendit alles 


etendust 


vaadanuna (Reet Reiljani tõlge kahjuks 53 


küll kirjanduslikku naudingut ei paku) 
ja sain üllatuse osaliseks. Tavaliselt 
räägitakse lavastuse allajäämisest näi- 
dendile, siin on aga lugu vastupidine. 
Lavastaja Kaarin Raid on ammendanud 
autori mõtte (võttis. mis võtmisväärset 
oli) ja lisanud ise huvitavaid stseene, 
mis toetavad kirjaniku püüdlusi «Maa 
ja päikese nimel» er näi kuuluvat 
lon Drutse tugevamate tõöde hulka, näi- 
dendis on mitmeid teatri jaoks raskepära- 
seid kohti. Kuigi lavastuselgi on omad 
puudused, on ta näidendist tihedam ja 
eredam. Nii näidendis kui ka lavastuses 
on lõpp vastuolus eelnevaga. Näidendi 
puhul paneb imestama, kuidas selline tun- 
detu karjerist, nagu seda on Balta, 
heldib rahvalaulust. Lavastusega tuleb 
üks küsimärk juurde — miks heldinud di- 
rektor jälle endisesse diktaatorirolli sa- 
tub? Balta võiks rahvalaulust rääkida 
irooniliselt, samuti oleks mõeldav selle 
teksti ärajätmine. Usun, et need oleksid 
õigemad lahendused. 

Motiveerimata tundub ka õpilaste osa- 
võit õppenõukogust. Mind ei häiri mitte 
tegelikkuse eitamine laval, vaid see, et 
sellega stseenile midagi olulist juurde 
ei lisata. Näeme küll õpilaste reageerin- 
guid ühe või teise õpetaja käitumisele, 
aga sellega' piirdutaksegi. Kuid õpilaste 
suhtumist õpetajaisse teame juba eelne- 
vast. Nii jäävad õpilased siin ülearusteks 
ning isegi segavaiks (publik ootab siis 
juba ka nendepoolset tegevust). 

Ärgu lavastaja pahandagu, et kirju- 
tan palju tema töö nõrgematest kohtadest 
Eks tugeva lavastaja teostes hakkavad 
kunstilised ebaküpsused paremini silma, 
Väga hästi on õnnestunud mitmed stseenid 
(soolaleivaliste ootamine, Jeannette'ist 
põrandalapiga uhkuse väljapeksmine). 
Huvitav ja vaatemänguline on kellator- 
ni põlemine. Ning rahvalaul õpilaste esi- 
tuses — see jääb lausa kummitama. Olles 
lavastamisel küllaltki autoritruu, pää- 
seb Kaarin Raid loodetavasti «autori- 
kaitse seltsi» - kriitikute meelepahast 

Muusikaline kujundus (Mikk Sarv) 
aitab igati süvendada etenduse mõju. 
Väga hästi iseloomustab muusika õhk- 
konda direktori majas (soolaleivaliste 
ootamise stseen). 

Meeldiv on ka lavakujundus. Kunstnik 
Krista Tool on suhteliselt nappide vahen- 

sa ditega loonud vastava olustiku. (Vana 


koolimaja hõngu annab hästi edasi puuni- 
kerdustega trepikäsipuu. Hareti kodu 
sisustus iseloomustab vanapoissi kui 
mugavust armastavat esteeti.) 

Kuigi etenduse lõpp on optimistlik 
(direktori haamer ei suuda summutada 
õpilaste laulu), jääb hinge kripeldama 
küsimus: kui paljud meist läheksid kella- 
torni kustutama? Ning tagasi pöördudes 
etenduse kasvatava mõju juurde — kas 
inimeste ellusuhtumises suudab midagi 
põhjalikult muuta üks kunstiteos? Aga 
kui sellest etendusest kas või ühegi 
teatrikülastaja südamesse sigines väike 
Daniil, siis on tegijate maailmaparandaja- 
lik töö vilja kandnud. 

P.S. «Širbis ja Vasaras» ilmus Paul 
Pii varjunime all retsensioon «Maa ja 
päikese nimel» «Ugalas». (SV 10. dets. 
1982). Kahju, et kriitik on rahuldunud 
vaid ühe koosseisu poolt mängitud eten- 
duse vaatamisega. Kuigi ta on oskuslikult 
ära tabanud mitmed lavastuslikud ja män- 
gulised ebakohad, ei ole ta süvenenud 
lavateosega edasiantavatesse  problee- 
midesse. Pealiskaudne on tema otsus, 
et Drutse valutab südant eelkõige just 
hariduses toimuva nivelleerumise, juurte 
kaotamise jne. pärast. Vähemalt Kaarin 
Raidi lavastuses on koolisuhted vaid 
nii palju tähtsad, kuivõrd läbi neride 
antakse etenduse probleemistikku, millest 
allakirjutanu eespool = pikemalt juttu 
tegi. 

Ei 'tea, on see nüüd autori lohakus 
või toimetuse viga, aga Paul Pii artiklist 
võib välja lugeda, et Jeannette on Arvi- 
ra tütar?! Ning direktori nimi on ikka 
Balta. mitte Baltia. 

Veel üks impressioon Hareti teaduse- 
tegemisest. Paul Pii leiab, et Haret 
pages provintsi, et seal omakasupüüdma- 
tult teadusega tegelda. Tõsi, raha ta 
oma töö eest ei taha, aga temas puudub 
ka see aktiivsus, see võitlejahoiak, mis 
viiks tema saavutused tõelisse teadusesse. 
Nii jääb tema töö siiski iseenda rahulda- 
miseks. Ta sarnaneb pigem poeediga, kes 
kirjutab «sahtlisse» geniaalseid luule- 
tusi. 

Paul Pii artikli juurde tagasi tulles: 
kas peaks teatriarvustuse eesmärgiks ole- 
ma ka vaataja jaoks teosesse kätketud 
sõnumi lahtimõtestamine, etenduse mõju 
suurendamine? 


HFNDRIK LINDEPUU 


Lavastusi «ELSE, TEEBA PRINTS» ja “PANDI 
MAJA» pole teatrilaval enam võimalik 
ometi pidas toimetus õigeks avaldada kahe noore 
autori retsensioonid. Nüüd ja edaspidi püüame 
anda materjali lavastuste kohta, millest nende 
eluajal on meie teatrikriitika kiduruse tõttu 
vähe kirjutatud, kuid mis mitmel põhjusel (kuns- 
üiline tase, koht näitleja või lavastaja loomebio- 
graatias, alusmaterjali originaalsus vms.) vajak- 
sid põhjalikumat jäädvustamist teatriajaloos. 


KRIMKASENINAR 


Raske on hoida oma hingevalgust sinisena 


L. Promet «ELSE, TEEBA PRINTS». V. Kingis- 
sepa nim. TRA, Draamateater. Lavastaja A.-E: 
Kerge, kunstnik A. Unt. Esietendus 9. märtsil 
1982, viimane etendus 26. apr, 1982. Mängitud 
8 korda, 4692 vaatajat, 


Lilli Prometi näidend «Else, Teeba 
prints» on rõõmustavaks sündmuseks 
ajal, mil algupärase dramaturgia nap- 
pus ning nõrk tase meie teatritegijaile 
muret valmistavad. Näidendi muudab 
elamuslikuks = probleemide = igavikuline 
haardeulatus ja autori sügavalt emot- 
sionaalne stiil 

Saksa poetessi Else 
kirev ja keeruline elukäik läbi kahe 
maailmasõja on favateose tarvis tihe 
materjal. Näidend koosneb 43-st pildist, 
tegevuspaigad ja Teeba printsi kaas- 
kond vahelduvad kiiresti Kui pole 
abiks eelteadmisi dokumentaalsete tege- 
laskujude = kohta, - jääb sündmustiku 
taust arusaamatuks, Seepärast on väga 
omal kohal Ralf Parve kirjutis «Else 
Lasker-Schüleri - tutvustamiseks» TRA 
Draamateatri kavalehel ning põgus,” ent 
täpne teatmestik Else saatuses osalejate 
kohta sealsamas 

Osa näidendeid saavad tõeliselt hinge. 
sisse. ainult kaval. Originaalselt» kirju- 
tatud «Else, Teeba prints» annab ka 
lügemiselamuse. Prometi stiil on eba- 
traditsioonilisem - kui range dialoogi- 
vorm. Tegelaste otsese kõne vahele põi- 
muvad sujuvalt autoripoolsed kirjeldu- 
sed, milles lakooniliselt, aga värvikalt 
iseloomustatakse lavapilti, osaliste käi- 
tumist või hingeseisundit. Eriliselt lum- 
mav on Else tekst. Näidendisse mahub 
seitse” Lasker-Schüleri luuletust. Ega 


Lasker-Schüleri 


see olegi suur arv, ent tunneme siiski, 
et Teeba printsi luulekujundite sala- 
duslik maa saab meile omaseks. Luule 
heliseb Else igas lauses, need kõtavad 
kui mängleva kergusega loodud aforis- 
mipärlid. Else võrdlused on säravad, 
tema -armuavaldused ainulaadsed ja 
hingevalugi kaunilt sõnastatud. 

Oskar Kruus kirjutas oma retsen- 
sioonis, et «Else, Teeba prints» eeldab 
haritud, = kirjanduslembest — publikut. 
Näidendis on tõesti olulisel kohal luule 
ja argipäeva, unelmate ja neid lämma- 
tava reaalsuse konflikt. Küllap. mõista- 
vad seda vastuolu kõige paremini ini- 
mesed, kes tunnetavad elselikult, kui 
«raske on hoida oma hingevalgust si- 
nisena». 

Minu jaoks jäi just see lause kõlama 
kui näidendi» üks põhimotiive. - Sinine 
hingevalgus loovisiksuste privileeg, 
teistest tundlikuma hingelaadiga sündi- 
nüte õnn ja õnnetus. Aga oma unis- 
tuste Teeba on meil igaühel ja ikka 
võib ta sama hõlpsasti rusudeks vari- 
seda kui prints Else luulevaldusedki 

Kuid L. Prometi näiderdi sisuks pole 
lihtsalt ühe luuletaja elukäik, Läbi 
Teeba printsi kuju jõuavad meieni üld- 
inimlikud probleemid, mis ajast ja ko- 
hast ei küsi. Näidendi humaanne, te- 
ravalt sõjavastane hoiak pääseb meie 
keerukas kaasajas üldistusjõuliselt mõ- 
jule. Kunsti jõuetus vägivalla ees on 
igale loojale meeleheidet valmistanud. 
Else kannatustele kaasa elades soovime 
kõik, et loovinimestest enam kunagi 
leitnante ei tehtaks, et inimsüdamed ei 
muutuks ühishaudadeks, täis surnud 
sõpru. 

Sõdadele, = hüljatusele, = suletusele 
inimsuhetes vastandub näidendis ar- 
mastus. «Igavesti armuv» poetess leiab 
selles humaanses tundes inspiratsiooni- 
allika, usu maailma ja inimeste hea- 
dusse. Else kiindumused on ebatavali- 
sed, kujundiküllased nagu ta värsidki. 

«Else, Teeba printsi» esiklavastus 
valmis Ago-Endrik Kergel TRA Draa- 
mateatris. Lavastus on küll näidendist 
mõnevõrra erinev, kuid põhilises toetab 
autori luulelaadi, lisab läbi poeetiliste 
kujundite uusi tundehetki. 

L. Promet on «Else, Teeba printsi» 
pühendanud Velda Otsusele.  Näitle- 
janna = esinemine nimiosas on A.-E 
Kerge lavastuse õnnestumise peapõhjus 
Ei kujutlegi kedagi teist kui Otsust 
mängimas nii vastuolulist ja keerulist 
inimest, kes end ise kõige kujukamalt 
hindab lausetes: 

«Ma olen köidetamatu.» 

«Ma ei ole teiste inimestega mõõde. 
tav.» 


«Ma võin olla kõike korraga — rõõ- 
mus ja õnnetu, tasakaalukas ja pöö- 
rane.» 

Kui kergesti võiksime meie oma 
kaine mõistusega pidada Else tavatut 
käitumist tühiseks originaalitsemiseks, 


luulekujundlikke sõnu aga võltspaatos- 
likeks. Vähimagi näitlejapoolse teesk- 
luse tabamisel muutuks poetessi sinine 
hingevalgus tuhmiks, Teeba linnamüü- 
rid variseksid ja tõeks saaksid Else sõ- 
nad Bennile: «Kes tahab end publikule 
mõistetavaks teha, peab hakkama to- 
laks.» Aga V.Otsus välistab selle või- 
maluse. Tema võluv sundimatus, lava- 
line vabadus ja sarm nakatavad nii 
partnereid kui ka saali. Alati säilitab 
väike, habras, kuid trotslikult tugev 
poetess tõelise inimväärikuse ja avala, 
hea naiivsuse, muutumata kordagi kõr- 
giks, ükskõikseks või kurjaks. Else ter- 
viklikust lavaelust on raske esile tõsta 
üksikuid episoode, V. Otsuse osatäitmine 
on algusest lõpuni meisterlik ja kaunis. 
Lavastuses koosneb Teeba printsi 
kirev kaaskond üksnes neljast näitle- 
jast. Nii ei näe laval masside suurejoo- 
nelist paigutust, koori asendavad h 
led helilindilt. Antud juhul on kammer- 
likkus ja väike ansambel vaadeldav 
kindla taotlusena. Koos olulise lavasta- 
ss jakujundi — suurte nukkudega 


saab 


samade näitlejate üleminek ühest rollist 
teise sügava tähenduse. Else lahkunud 
sõpradest saavad nukud. Otse publiku 
silme all, Peter Hille surmastseenis, 
läheb surm elusast elutusse. Nukk-Hille 
jääb trepiastmele istuma kui mälestus, 
jälg Else südames, näitleja-Hille aga 
kehastub ümber Franz Marciks. Teeba 
printsi ülikonnas nukuna maetakse ka 
Else ise. Oma matuseid jälgib elav Else 
kõige kõrgemal frepiastmel leebe, mõist- 
va naeratusega. Nii saab surm lavas- 
tuse kaudu olematuks — looming ju 
säilib, inimesed vahelduvad, elu kestab, 

Nukud mängivad kaasa ka ümbrit- 
sejate suhtumises Elsesse. Pärast tüli 
Gottfried Benniga virutab Else mehe 
jalge ette maleruudulistes pükstes nuku, 
sest Benn purustas õhulised luuleval- 
dused. Sama nukk on Noore Mehe ve 
luspartneriks Else surma eel. Tolli- 
ametnik lõhub professionaalse ülbusega 
väikese nuku, keda Else pojaga kõneldes 
kaitsvalt vastu rinda surus. Kirjandus- 
õhtul Lilly Reiffi pool naerab üks «sa- 
longilõvi» nukkude üle, võimetu mõist- 
ma midagi kestvamat jõudeelu luksu- 
sest 

Lavastus nõuab tähelepanelikku vaa- 


tajat. Kindel tagamõte on näitlejate 
| es paigutuses. Ainult pilkude ja 
möödumiste kaudu avaneb armastus: 
kolmnurk = Benn—Else—Marc 


Noor 
Mees viibib Else kõledas toas ka siis, 
kui teda teksti järgi seal pole: üksik 
ja hüljatud naine igatseb tema lähedust 
alateadlikult. Kogu Jeruusalemma 


Velda Otsus Else Lasker-Schülerina 
G. Vaidla joto 


kõiksust, tuimust, vaenu Else vastu 
kehastab laval raamatut lugev mees, 
kes püsib liikumatuna kühmus, tõstab 
vaid aeg-ajalt pea poetessi imelike mõt- 
tekujundite peale. Mehe pilkude vastu 
põrkavad kildudeks Else unelmad. 

Kolmel näitlejal tuleb etenduse jook- 
sul esineda paljudes erinevates rollides. 
Kuigi tähelepanu keskpunktis püsib 
lakkamatult V. Otsus, sõltub tema pari- 
nerite esinemistäpsusest ja emotsionaal- 
sisest palju. 

Eriti mitmekülgseid ülesandeid on 
saanud Urmas Kibuspuu, kes loob ühe 
põneva karakteri teise kannul. Kui ülbe 
ja blaseerunud Gottfried Benn dekla- 
meerib oma laibaluulet, hääles peen si- 
semine nauding, sünnib tõesti midagi 
«õuduseküllase kunstiime» taolist. Kont- 
rastne kuju on Karl Kraus, kelle sõbra- 


lik rahu Elset sõjakaoses julgustab. 
Natsist tolliametnik annab Lasker- 
Schüleri pagulusaastatele ähvardava, 


täpse avalöögi. Väga huvitav on ka 
Noor Mees oma ebaleva - kõnnaku, 
krampliku rühi, abitult ekslevate silma- 
dega. U. Kibuspuu osatäitmistes üllatab 
eelkõige loomulikkus, vahenditus. 

Näitlejaindividuaalsusi arvestades on 
lavastaja andnud Jüri Krjukovile ro- 
mantilisemad rollid, mis on ka esitatud 
heas mõttes artistlikult. Uudsena mõjub 
kunstnik Franz Marc, -irooniavabalt 
mängitud, jõuline, kohmakas ja hell. J. 
Krjukov on suutnud anda üldistusjõu 
Sinise Ratsuri sõttaminekule, kui ain- 
sasse lausesse «mina pean minema rin- 
dele» mahub suur traagika, hirm sõja- 
koleduste ees. Tugev näitlejatöö on ka 
Paul Lasker. Else poja surmaläheduses 
on mehisust ja meeleheidet, tigedat sar- 
kasmi ja ootamatuid õrnuspuhanguid 
ema vastu. Paul julgeb tõele silma vaa- 
data ja seetõttu ei muutu ema—poja 
viimased = kõnelused - sentimentaalseks. 
Kahju vaid, et lavastaja pole Pauli sur- 
mastseenis kasutanud autori kirjapil- 
diski graatiliselt kujutatud vahekardi- 
nat. 

Anne Paluveri rollidest on õnnestu- 
num naabrinaine Rahel, ühtaegu tak- 
titu ja omal kombel südamlik. Raheli 
mõttemaailm ei tõuse Elsega samale 
tasandile, ometi tahab ta luuletajat 
argielu labasuse vastu kaitsta. Ülejää- 
nud osades jääb A.Paluver valdavalt 
truuks sisseharjunud stampidele, olles 


ühtviisi jahedalt kõrk nii Huldana, Lilly 
Reiffina kui ka halastajaõena. 

Johannes Rebase läbi aegade ja pai- 
kade muutumatuks jääv kelneritüüp on 
lavastuses omal kohal. 

Headeks mõttekaaslasteks lavastajale 
on olnud kunstnik Aime Unt ning muu- 
sikaline = kujundaja - Viive Ernesaks. 
Diskreetsetes pooltoonides lavapildi võti 
mahub Else luuleridadesse: 

«Vaata mu värve, 

must ja täht”. . 

Kui midagi ette heita, siis ehk lava 
liigset ülekuhjatust, mis jätab mängu- 
ruumi kitsaks. Kuid see on tingitud 
lavapiltide rohkusest, kõigi tegevuskoh- 
tade kokkuviimisest. 

Helikujundusse mahub terve Teeba 
linn. Vaikselt väreleb helides Else põhi- 
motiiv, uhkelt voogab - Else—Marci 
valss, ähvardavad on sõjaakordid ja 
kummaliselt ahistav lindude tiivakahin 
akna taga. 

Kordumatult poeetiline, = varjundiri- 
kas, rahutu tundlikkusega kirjutatud ja 
lavastatud «Else, Teeba prints» annab 
peale valulike ilmamurede ka usu ini- 
meste sinisesse hingevalgusesse. 

«Ma tahan õpetada sulle hellust,» 
ütleb üks Else Lasker-Schüleri värsi- 
rida. 

«Pandimaja» visioonid 


JRIMKASEMINAR 


«PANDIMAJA», ENSV Riiklik Noorsooteater; 
R.Allaberdi instseneering F. Dostojevski jutus: 
tusest «Tasane»; lavastuse kunstiline juht K. Ko- 
missarov, kunstnik 3. Vaus: esietendus 23. 'apr 
1981, mängitud 33 korda, viimane etendus 24. 


nov, 1982, 2605 vaatajat; ENSV. Teatriühingu 
1981. aasta preemia R.Allaberdile ja J. Vausile 
Maailmas hinnatakse Dostojevskit 


kui vene kirjanikku, kellel ühena vähes- 

test on õnnestunud avada seda igavesti 

müütiliseks ja tabamatuks peetud slaavi 

hinge. Kuid paljudele meist jääb kõik 

endiselt segaseks "ja Dostojevski-buu- 

mist saab vaid omamoodi demonstrat- 
sioon, näitamaks isiklikku kõrget kul- 
tuurilembust. — Sellise = eelarvamusega 
arutlema hakanud, jääb üle säilitada 
head tahet ja endale aru anda, et naiiv- 
ne üleolek (ä la pole minu maitse) on 
siin kurjast. 

Kas on see nüüd ülim komplitseeri- 
tus või hoopis vapustav lihtsus, mille 
kaudu see saatanlik mees püüab esitada 
oma vaateid. Lihtlugeja jaoks ei omagi 
see mingit tähtsust. Kuid seejuures 
peab iga kunstnik, kes kunagi asub Dos- 
tojevskit interpreteerima, endale aru 
andma, et ainult dostojevskilikult või- 
mas temperament ja määratu süda on 
võimelised valitsema sellist julma vor- 
mi, kus kujundid on viimse võimalu- 
seni üles kruvitud ja igal sammul aval- 
dub lausa häiglaslik närvilisus, kus 
liialdatud teatraalsus ja melodramaati- 
lisus on kerged tulema 

Eesti teater ja Dostojevski — siin 
tõuseb pinnale veel üks lisaraskus. Ni- 
melt, kuidas eestlane oma põhjamaises 
stoilises eksistentsis on üldse võime- 
line mõistma ja edasi andma Dosto- 
Jevski vene hinge aasialikku soigumist 
kuni hullumiseni, teiselt poolt tabama 
slaavi mõttelaadi ja fantaasialendu. 

«Pandimajas» - saame kuulda väga 

ss üksiku inimese loo, sedapuhku vahetult 


ja siiralt. Igas ausas sisemonoloogis 
avalduvad inimese paremad ja halve- 
mad «minad». Kuid «Pandimaja» va- 
riandis on see lausa karjuv meelemuu- 
tus ja enesekindel hääl on juba tunnis- 
tamas omaenese süütust. Lisaks sellele 
palju närvilist rabelemist, ja lõpuks 
kuskil asu leidmata — põgenemine. 
Aga kuhu? Selline on esmamulje, mis 
püüab läbi ajada põhjaliku süüvimiseta 
dostojevskilikult = närvilise = inimhinge 
konflikti kõiksusega. 

Niisiis, Allabert seisab üksinda sil- 
mitsi Tasasega. Näitlejal saab siin üht- 
aegu ebamugav ja ebakindel olema, 
kuigi teatud mõttes ta näib vajavat 
seda agoonias minategelase vastuolulist 
monoloogi. Ent ikkagi hulljulgusena 
tundub see eestlase ühemehetükk. Dos- 
tojevskist, samal ajal kui isegi Tovsto- 
nogovi teatri  «Kporkas» = pihtimused 
lahendatakse mitme tegelase kaasabil. 

Kas saab võrrelda Allaberdi Dosto- 
jevskit (Komissarovi osast midagi tead- 
mata) — Leningradi - eliitteatri  Dosto- 
jevski-kontseptsiooniga? Heas vene teat- 
ris näen eelkõige näitlejat, kes vahetult 
ja ennastunustavalt kannab oma rolli, 
jättes tagaplaanile = lavastajaisiksuse. 
Gorki-nim. teatri ühe nähtud etenduse 
põhjal tundub, et venelased ei mängi- 
nud seekord lõpuni (kui see on üldse 
võimalikki kultuurimaja õhkkonnas väl- 
jasõiduetendusel). (Sest esitada teemat 
variatsioonidega -dostojevskilikult üles- 
kruvitud psüühikal on ju muidu nii 
omane vene tunnetusmaneerile.) Aga 
seekord puudus just see tunnetus ja 
etendus jäi kuidagi maketisarnaseks. 
Saime kuulda ümberjutustust . mono- 
loogist. Samal ajal näitlejad ise jäid 
magu väljapoole etendust, tulles ja min- 
nes marionettidena vaid siis, kui ette 
nähtud, omamata = seejuures mingeid 
sügavamaid sidemeid sõnadega, mida 
ütlesid. Ja äratundmist, et sinu ees 

* 


oleksid keerulised inimsuhtud, ei tul- 
nudki. Nii et rahulolematus. 

. Kuid selge an ka see, et ülitõsiste 
mõtete vastuvõtuks peab n.-ö. vaim val- 
mis olema ja tulin-nägin-meeldis print- 
siip siin ei kehti. «Pandimajasse» läksin 
juba = tunduvalt = harituma = vaatajana. 
Näinud ära leningradlaste mitme tege- 
lasega variandi ja mingil määral nende 
probleemegi konstateerinud, tundus Al- 


laberdi pihtimus ehtsa tagasivaatena. 
Ühemeheetendus, mida toetab väikese 
saali omapärane vahetu mõju, annab 


tõesti võimaluse Dostojevskit päris lä- 
hedalt käega katsuda. 

Oleme = arvamusel, et negatiivset 
tüüpi on tunduvalt lihtsam tuua vaa- 
tajani, on tal ju karakterit ja inimlikke 
nõrkusi, mida lavalt maha mängida 
Dostojevskile ei saa näitleja läheneda 
selliste primitiivsete kategooriatega na- 
gu hea või halb. Siin käib mäng pool- 
toonides, kus praktiliselt iga järgnev 
hetk püüab eitada eelnevat, kus pausi- 
del on sama suur tähtsus kui hüsteeri- 
lisel karjel või heldimushetkel. Seda- 
puhku nõuab lava väga intelligentset 
näitlejat, kes peab teadma, kuidas mõ 
testada üht või teist momenti. Allabert, 
olles ise valinud Dostojevski paljudest 
juttudest just «Tasase», näib siiralt soo- 
vivat meid veidigi mõtlema panna ini- 
mestevaheliste suhete, mehe ja naise 
igaveste probleemide üle. Need on elu 
lised teemad, millele lahendust otsitakse 
igal ajastul. Näitleja püüab siin Dosto- 
jevski abiga leida meie aja inimesele 
sobilikku teed 

Etenduse kulg on lakooniline nagu 
inimese elugi — kõik näib siin tulevat 
omal ajal ja me ei kahtle juhtunu tõe- 
pärasuses. Lakoonilisus antud konteks- 
tis on ühtmoodi stuolus nii fantaa- 
siavaese lihtsuse kui ka efektse küllu- 
sega, ja just sellises mängumaneeris ta- 
jume intensiivsust ja näitleja mõttehaa- 
ret. Monoloogi alustab inimene, kes on 
sisemiselt pingul, kuna ta ei suuda en- 
dale veel juhtunust aru anda ning pih- 
timusest loodab vaid kergendust. Me 
saame teada, et elatud on siin väga 
üksluiselt. Kõik, mis võinuks tuua vei- 
digi vaheldust, on mehe poolt tarbe- 
tuks kuulutatud. Kuid mehelik egoism 
ei salli enesekriilikat ja nii nähaksegi 
jahmatamapanevakiretusega naise igas 


Rudolf Allabert «Pandimajas». 
6. Vaidta foto 


mõites ja teos vaid suure eksimuste- 
saaga üht detaili. Seda meeleolu hakka- 
vad kandma etenduse esimesed pihtimu- 
sed. 

Näitlejaga kaasa mõeldes tabad end 
ära tundmas,.et see, mida praegu män- 
gitakse klassikast, on ju tegelikult meie 
eneste tänane päev. Ükskõik » kuivõrd 
maailm ka sajandiga on muutunud, 
inimesed oma väikluses ja suuremeel- 
süses on jäänud samaks. «Miks me aina 
vaikisime?» küsib Dostojevski väsinud 
mees. Miks oleme võimetud mõistma 
inimest enda - kõrval? Miks teeme just 
lähedastele kõige rohkem haigel oma 
jämedustega? — küsib meilt näitleja. 
Allaberdi mängumaneeris ei ole üleole- 
kutunnet hädisest- kaeblevast mehest. 59 


Pigem on siin muret 
gelase kui ka meie kõigi pärast. Sest 
aeg ju läheb ja midagi õigupoolest ei 
muutu. Etenduse kulgu on saatmas 
vana. kell, osutudes oma monotoonse 
rütmiga ideaalseks partneriks” inimesele 
tema pihtimustetunnil 

Hetketi viis vaid segadusse mingi 
liigne nurgelisus või rabelemine, torma- 
mine asu leidmata. Ja siis veel kumma- 
line hirm, et näitleja oma mõttega kaob 
asjade sisse ära. Muidugi on lavabuta- 
fooriaga saavutatud tõetruu pilt Dosto- 
jevski epohhist. Väike lavapind iseene- 
sest on õpetanud loojaid intensiivsemalt 
kasutama mängus mitut tasapinda. See 
kõik muudab jutustuse dramatiseeringu 
liikuvamaks, kuid minu jaoks ka raske- 
mini jälgitavaks. Tekib isegi küsimus, 
kas Dostojevskile omast närvilisust ei 


pakuta meile liialt teatraalsel kujul. 
Etenduse suuremaks väärtuseks pean 
inimsuhete avameelset lahkamist. Sa- 


mal ajal ei jõua selle rikkaliku dekoori 
ja liikumisskeemi taustal iga mõtte ta- 
gamaad minuni. Ja nii tekib oht, et 
näen - vaid illustratsiooni Dostojevski 
jutustusele, mitte aga iseseisvat kunsti- 
teost, Seda enam seganuksid ka liigsed 
juurdekirjutatud ja *mängitud tegela- 
sed. See, et Noorsooteatris eelistati suu- 
remale seltskonnale ühemehetüki rasket 
varianti, õigustab ennast igati. 

Huvitav, kas Dostojevskis on varjul 
suur inimestevihkaja või avaldub tema 
inimarmastus nii kummalises - variat- 
sioonis, et seda lihtsalt ei taju. Enese- 
armastuse ja -alanduse tulevärgis vaa- 
tab Allaberdi kangelane end vastikus- 
tundega, kuid oma «mina» hukkamõis- 
tuni ta ei jõua. Inimlik egoism, leides 
alati tuhat eneseõigustust, hoiab ka 
kõige paadunumaid mõtteid pinnal, 
Hetketi tundub mees oma noort naist 
pidavat vaid üheks pandimaja kundeks, 
kelle võlad tema on suuremeelselt unus- 
tanud. Sellise «pühateo» hind oleks pi- 
mesi kuuletumine ja lugupidamine 
mehe kui lunastaja vastu. Et inimene 
januneb. tunnustuse ja austuse järele, 
ei ole sugugi loomuvastane. Aga need, 
kellele sellist inimlikku suhtumist nen- 
de endi oskamatuse tõttu pole osaks saa- 
nud, on muutunud ses suhtes eriti tund- 
likuks ja üliküüniliseks. 

Mehe käitumismotiivid on tüüpilised 


üksikule ja nõrgale inimesele, aga kes 
oli ta naine? Kas Tasane, kes kogu oma 
uhke olemusega protesteeris vahest tü- 
rannia ja igasuguste sõltuvussidemete 
vastu? Kas Tasane, kes samasugust 
tülgastust tundis ka oma lähedase ene- 
sealandusest? Ju oskas see tüdruk säi- 
litada loomulikkust ja siirust lõpuhet- 
keni, seejuures endale aru andes, et 
panditud mõtete-tunnete väljaostmiseks 
ei jätku tal enam jõudu. Ja kui kogu 
järgnev näis vaid mõttetu etendusena, 
otsustas ta lihtsalt elust lahkuda. 
Etenduse omapära on näha ümbritse- 
vat läbi ühe inimese  mõteteprisma. 
Mulje on seeläbi eriti masendav. Ja ühe- 
isikuline esitus võimendab seda lavalt 
veelgi. Lõpp. Kaitserefleksina tekib soov 
põgeneda, ükskõik kuhu, ainult ära siit! 
Miks peab Dostojevski tekitama alati 
sellist kaost enda ümber ja kogu välise 
rafineerituse kiuste jätma inimese agoo- 
niasse? 
MARIS JOHANNES 


Tagasitulek 


«MUSTA KATUSE ALL» (J. Smuuli näidendi 
«Lea» järgi). Stsenaristid T. Põder ja A.-E. 
Kerge, lavastaja A.-E. Kerge, operaator P. Lai 
salu, kunstnik L. Pihlak, helilooja V. Ernesaks, 
režissöör T. Põder, videomontaaž Ö. Tiigi, 6. 
Spitsõn. Osades: Viire Valdma (Lea), Ita Ever 
(ema), Urmas Kibuspuu (Endel), Jõri Krjukov 
(Esko), Salme Reek (Juula), Viive Ernesaks 
(palveõde), Peeter Simm (jutlustaja), Endrik 
Kerge (Saar) jt. «Eesti Telefilm». 1982. Video, 
86'10”. Esmakordselt Eesli Televisioonis 2. jaanua 
ril 1983. 


videofilmi «Musta katuse 
all», meenuvad filmikriitikute «olla või 
mitte olla» küsimused .«Metskapteni» 
arutelul Kinoliidu siis veel kandilise ja 
teravnurkse laua taga. Jüri Järvet Kihnu 
Jõnnina — jah!, Kalju Komissarov lavas- 
tajana — miks mitte!, Juhan Smuul 
filmidramaturgina — suur küsimärk. 
Juhan Smuuli vahekord 
mida märgistavad «Kirjad 
Sõgedate külast» (1966), «Keskpäevane 
praam» (1967) ja «Metskapten» (1972), 
oli kirjaniku eluajal külm ja reservee- 
ritud. Sest arve «Sõgedate» läbikukku- 
mise eest esitati ikkagi Smuulile. Viga 
näis peituvat kirjaniku proosa väheses 
dramaturgilises pingestatuses. Smuulilt 
telliti originaalstsenaarium, kus dramaa- 
tiline põhisündmus — praami põlemine 
merel — pidi kindlustama vajaliku huvi. 
«Iskusstvo Kino» avaldas vändatava fil- 
mi käsikirja, mille eht-smuulilik võlu 
pani ootama. See tegi pettumuse veelgi 
kibedamaks. Kriitikute armutu argoo 
ristis "filmi «Keskpäraseks praamiks». 
Kiindumus Smuuli kirjasõnasse ei taht- 
nud kuidagi üle kasvada kiindumuseks 
Smuuli järgi valminud filmidesse. 
Kolmandal katsel kümnesse tabada 
võeti ekraniseeringu aluseks laval läbi- 
löönud tükk. Sai teoks helesinine «Mets- 
kapten» (Jüri Järveti läbipaistvad inten- 
siivsed helesinised silmad - filmisinise 
mere taustal). Kuid Smuuli proosat val- 


Jälgides 


TATJANA ELMANOVITS 


vav koterman tegi sedapuhku veelgi 
puhtama tõõ: film vajus häbematult kii- 
resti unustusehõlma. Väliselt oli film 
professionaalne, kuid mis lõplikult kadu- 
ma läks, oli Smuul ise. Nii kuulutatigi 
Smuul Kinoliidu arutluslaua taga eba- 
kinematograafiliseks kirjanikuks ja eesti 
filmikunst hülgas ta ligi kümneks 
aastaks. 

Täna jääb üle vaid imestada, et meie 
kinoavalikkus ei esitanud tollal ainsatki 
kaalukat ega asjatundlikku seisukohta, 
mis oleks kahtluse alla seadnud drama- 
tiseerimistaotluse kui niisuguse ja oleks 
ühtlasi seostanud Smuuli fenomeni 60. 
aastate filmiotsingute - põhitendentsiga. 
Taotlesid ju «Me oleme kahekümneaas- 
tased», «Ivani lapsepõlv», «Päevased 
tähed», Vassili Sukšini autorifilmid ning 
gruusia” filmikoolkond lahtiütlemist dü- 
naamilisest, välisele sündmustikule toe- 
tuvast süžeest uut tüüpi stsenaariumi 
kasuks. Need saavutasid pinge kaemuse 
kujutamise, autori mõttekäikude, sees- 
miste suhtumisstruktuuride avamise kau- 
du. Lahtiütlemise lipukiri kandis kõmulist 
silti: «dedramatiseerimine». Uus suund 
võitis eluõigust ägedates diskussioonides 
ja teravates sõnavahetustes. Eesti film 
mängis aga kuuleka paipoisi rolli ning 
toetas nimme ajast ning arust läinud 
kunstlikku, süžee välise pingestamise 
suunda. See osutuski Smuulile saatus- 
likuks. 

Läinud kümne aasta jooksul on «de- 
dramatiseerimine» koos kõige sellega, 
mis selle termini taga seisab, niivõrd 
täielikult ellu juurdunud, et kadus vaja- 
duski eritermini kui seesuguse järele. 
Ja ka Eesti film on vahepeal niikaugele 
arenenud, et videosalvestuse «Musta 
katuse all» autoritel, Smuuli «Lea» inst- 
seneerijatel Ago-Endrik Kergel ja Terje 
Põdra! oleks vaevalt pähegi tulnud haka- 
ta «Lea» dramaatilist närvi pingule kru- 
vima. Ekraniseerijad valisid täpselt vas- 

ga 


Endrik Kerge» läitevkomi 


«Musta. katuse all» 
esimehe Saarena 
M-Härmatise Joto 


tupidise tee (sellesama, mis olnuks kuue- 
kümnendatel aastatel äärmiselt aktuaal- 
ne ja kandnuks sõjakat nime «dedrama* 
tiseerimine») 

Nad harutasid lahti näidendi koe ning 
panid jutulõnga looklema «Lea» sünni- 
keskkonda, pelgamata saare looduse ja 
tegevusaja olme eriskummalisi värve. 
Ning lavamõõtmeline tükk valgus taas 
esseeks, jutustusek 

Videofilm «Musta katuse all» ei too 
ekraanile autori kuju, nagu tegi omal 
ajal «Kirjad "Sõgedate külast», kuid, 
kummaline küll, ometi kõlab Lea—Esko, 
Lea—Endli, ema ning Juula dialoogide- 
monoloogide sügavusest Smuuli enda 
Ning tüki pinge põhineb sellel, 
Smuul «Lea» autorina mõtleb 
usust, selle toimest isiku-mina ja elu- 
saatuse kujunemisel. Mitmesuguste - usu- 
vormide vastandamise teravus, kirjaniku 
mõtteparadoksid on tüki tolleks nähta- 
matuks peategelaseks, kes meid paelub 
ja kellele me kaasa tunneme. Selles 
seisneb antud, videotüki põhiline väärtus. 
Siit loeme lootust, et eepikaväline eesti 
kirjandus ja film võivad siiski teineteist 
leida, teineteist vastastikku alandamata ja 
kahjustamata. 

Samas on videofilmis selliseid teatri- 


lava rudimente, millega kuidagi leppida 
ei tahaks. 

- Siin põrkame möödapääsmatult 
kokku Eesti Televisioonile sedavõrd ise- 
loomuliku” puudusega, et sellest ei saa 
kuidagi vaikida. Puudus on tunduvalt 
vanem kui Ago-Endrik Kerge lavastaja- 
karjäär Eesti Televisioonis ja levib üha 
eda: See näib olevat televisiooni 
ükskõiksus. kõige vastu, mis ulatub 
üle «Aktuaalse Kaamera» - teabelisu- 
se ja levisaadete viitelisuse ning võrd- 
sustab = kõike . kõigega, võrdsustab 
halbu, häid ja. väga häid lavastusi, 
röövides kunstnikelt ajapikku enesetead- 
vuse, koguni atahnuse ja rõõmu hästi, 
meisterlikult tehtu pärast. 

Tõsi, (öeldakse, et pole halba heata!) 
ambitsioonide suhtes pingevaba teadvus 
on paiguti leidlikum, tõde“paremini nä- 
gev, kuid samas ka kalleid kunstivõite 
kergesti käest andev. Just s 
tub Ago-Endrik Kergega «Mustz 
all» lavastamise käigus. Ta jääb 
tuks iseenda kirjutatud naariumi Või- 
maluste suhtes, ega andu ühelegi fil- 
mikunsti kiusatisele. Looduserüpes jät- 
kab ta harjumuspärase teatri tegemist. 

Kuid videokujutis oma, erakordse või- 
mega suurendada, võimendada siseelu 
peegeldusi näitleja näos, olekus, miimi- 
kas ja žestikulatsioonis mõistagi ma 
selle eest kätte, asudes ise rež 
juhtima 

Jüri Krjukov oskab muidugi etendada 
mõrtsukat, "omakaitsemeeste = pealikut, 
kaukajumala kummardajat, kuid pea- 
jagu pikemat inimest suudab ta video- 
kaamera tules vaevalt mängida. (Lead 
kehastav näitlejanna Viire Valdma on 
pikka kasvu ja lavastaja on Krjukovi 
Esko kavaluste ning nippide abil pike- 
maks aidanud.) Kuid nägu suures plaa- 
nis reedab näitleja tegeliku kasvu, ning 
varjamine võtab näitlejalt üksnes või- 
maluse tunda end osas orgaanilisena. 
Milleks üldse see arglikkus, on ju kino- 
ekraan algusest peale hinnanud eba- 
standardsete paaride pikantsust. (Suur- 
väike Chaplin mängis alati endast pike- 
mate näitlejannadega, oma kasvu häbe- 
nemata. Ja kui siinkohal võib arvata, et 
tegemist on - komöödiafilmidega, - siis 
tasuks meenutada sedagi, et Charles 
Aznavour'ile valitakse partneriks küllalt: 
melodramaatilises ja pateetilises filmis 


«Tulistage pianistis vähemasti kahe pea 
jagu pikem kaunitar.) 

Lea—Esko ja Lea—Endli armastusstsee- 
nid on monotoonsed, ühetaolised, koh- 
makad. irkõnelised, teistest filmidest 
laenatud vihjed asjaolule, et vahelejää- 
nud kaadris võis aset leida intiimsuhe, 
peavad režissööri arvates (ja kahjuks 
mitte ainult selles tükis, vaid paljudes 
meie filmides) kujutama armastust. Aga 
need stereotüüpsed, filmist filmi rän- 
davad vihjed ei kujuta isegi mitte armas- 
tuse puudumist, üksnes lavastaja ette- 
kujutusvõime = vaesust ja - tundelisuse 
puudulikkust. 

Urmas Kibuspuu puhul jääb puudu 
rahulikest, keskendumist võimaldavatest 
suurtest portreeplaanidest, mis võimal- 
daksid aru saada, kes Endel Aer tegeli- 
kult on, kuidas ta usub oma õiguse- 
jumalat ja missugune see on. 

Teatritava järgides on jäetud vahe- 
tult välja mängimata see, kuidas Juula 
Endli jälile saab. 

Oleks siiski oodanud, et Viire Vald- 
ma mänginuks kinematograatilises sõ- 
natuses kõike seda, mida Juula Eskole 
suusõnaliselt ja teatraalselt ette kannab. 
Sest Lea patusesse õnneseisundisse, mida 
teatrilava kuidagi vahetult edasi anda 
ei suuda, on ju kätketud autori hinnang 
kõikidele jumalatele, keda ta on näidendi 
mängumaale toonud, et siin nende üle 
oma inimlikku kohut mõista. Lea õnne- 
tunne mõõdab nii Esko kaukajumala, 
ema taevase jumala, Endli õigusejumala, 
Juula peremehe-iidoli vägevust, jõudu 
ja tegelikku väärtust. 

Ago-Endrik Kerge lavastuses jääb 
domineerima kaukajumala ja armastus- 
jumala igipõline, ebavõrdne võitlus, mil- 
les armastusjumal oma hapruses on 
alati võidetav, kuid oma igihaljas uuesti- 
tärkavuses võitmatu... 

Mitteagressiivse lavastajana õnnestub 
Ago-Endrik Kergel koostöö kogenud näit- 
lejatega. Filmi «Musta katuse all» parim 
osatäitmine kuulub Ita Everile, kes loob 
Lea ema kujule huvitava tagamaa ja 
saavutab kuju lõpetatud, viimistletud joo- 
nise. Tükis leiame veel ühe õnnestunud 
osatäitmise: Endrik Kerge mängitud täi- 
tevkomitee esimehe Saare. Naiivne usk 
õigluse võidusse... ja omapärane täis- 
mehestumine mahalaskmise stseenis. 
Taas arenev ja lõpuni välja mängitud 


«Musta 
(Juula), Vüre Valdma (Lea) ja Ita Ever (ema) 


katuse all»: esiplaanil Salme Reek 


M, Härmalise foto 


kuju, mida oodanuks kõikidelt osatäit- 
mistelt. Näitlejate erinev mängutase teeb 
praegusel kujul lavastuse. kohati eklek- 
tiliseks. 

Kui «Leä» televariant peaks õhutama 
lavastajate huvi keerulisema koega kir- 
jandusteoste ja näidendite vastu, siis 
tuleks silmas pidada ka filmilikk 
videotehnikale omaseid viimistlusvõima- 
lusi. Videofilm pole kiiruga tehtud teater 
ega massistseenideta film, vaid hoopis 
muu, Ja see «muu» tuleb leida, avas- 
tada, 

Müüdi lõhkumine? 


M 


«KÜTI TÄHTKUJU> («Sirölnieku zvaigznäjs») 
Stsenaristid J. Podnieks ja A. Plaudis, režissöör 
J. Podnieks, operaator A. Slapinš, tekst 3. Peters, 
muusika R-Pauls. Riia filmistuudio 1982 


Läti kütid Suure 
nõukogude 


Teatri ees V ülevenemaalise 


ongressi ajal 1918. aastal 


Rühm läti kütikomandõre lõunarindet 1919. 


Läti noorema põlve dokumentalist 
Juris Bodnieks on oma hiljuti valminud 
filmis «Küti tähtkuju» võinud ette lähe- 
neda uue nurga all legendaarsetele pu- 


nastele läti küttidele. Eestlane, ehkki 
viimaste veidi erandlikust missioonist 
võitluses nõukogude võimu eest küll 


kuulnud, teab neist ilmselt ikkagi vaid 
kõige üldisemat. Samal ajal kui lätlase 
jaoks on nad peaaegu et müüt, millel 
täita oletatavasti tähtis funktsioon rah- 
vusteadvuslikus enesejaatuses 

«...läti -rahvusväeosad moodustati 
Esimese maailmasõja ajal 1915—1916 
algul vabatahtlikest, hiljem mobiliseeri- 
tuist; 1916 kuulus neisse 8 polku j 
1 tagavarapolk (...), nende eriüksus 
kaitses Nõuk. valitsust Smolnõis, hiljem 
Kremlis (...). L. kütid aitasid maha su- 
ruda pahempoolsete esseeride mässu 
(toimus 6.—7. juulil Moskvas) ning va- 
bastada 1918. a. lõpul ja 1919. a. algul 
suurema osa Lätit saksa okupantidest 
nad Denikini armee pu- 
s ja 1920 võitluses Wrangeli 
vägede stu Krimmis. 28. XI 1920 
läti kütidiviis likvideeriti,» teatab meile 
muu hulgas meie entsüklopeedia 

«Küti tähtkuju» puhul on lätl 
ise rõhutanud ebatraditsioonilist 
nemist, filmi omamoodi 
sust kogu läti kaas: 
listikas. Tõepoolest — kogu: 70-minuti- 
list ekraaniteost läbiva liinina kuuleme 
30-aastast re: õri esitamas küsimusi 
temast üle kahe korra vanematele seni 
veel elavatele asjaosalistele, kellest ea- 
kaimat näeme parajasti kustutamas 
küünlaid oma 101. sünnipäeva tordilt 
Küsimused on oma toonilt, aga mõneti 
ka sisult intrigeerivad (kuid mitte pro- 
vokatsioonilised), tundudes esimesel pil- 
gul kohati kergemeelselt pretensiooni- 
katena (ä la «Mõnusalt ikka võitlesite 
tookord, või mis?»). Kui võtta arvesse, 
et kõne all on tõsisemast tõsisem — 


d 
lähe- 
revolutsioonili- 
egses dokumenta- 


veteranide kunagine võitlustee, nende 
karm noorusaeg («ükski põlvkond enne 
meid pole pidanud taluma selliseid ras- 
kusi, selliseid vintsutusi»). Alles tasa- 
pisi selgub, et Juris Bodnieksi lähene- 
misnurk ei tulene tema võhiklikust hoo- 
limatusest, vaid et sellel on oma süga- 
vam tagamõte: ta eesmärgiks näib ole- 
vat omamoodi müüdi lõhkumine. 

Ette rutates võib öelda, et meie pal- 
jurahvuselise kodumaa, eeskätt aga 
vene mängufilmis (aga samuti 
näiteks  teatridramaturgias ja režiis, 
meenutagem kas või meie oma teat- 
rist Lenini kuju uudseid tõlgendusi 
E. Hermaküla ja K. Komissarovi näitle- 
jatöödes) pole sellised tendentsid ammu 
enam midagi uut. Mida aga dokumen- 
taalžanri puhul seninähtu põhjal küll 
väita ei saaks. Lähemaid analoogiaid 
otsides meenub kohe, et ka meie enda, 
Eesti laskurkorpuse võitlustee, on üld- 
inimlikumas plaanis ikka veel avamata. 
Ehkki. veel poleks hilja .. . 

Muidugi võib tekkida küsimus, kas 
ikkagi on juba saabunud selleks aeg? 
Ja kui, siis kelle jaoks? Ja kelle jaoks 
veel mitte? Sest tõde, nagu öeldakse, 
on alati konkreetne. Aeg vaadelda ja 


hinnata ajalugu — ja just revolut- 
siooni- ning sellele vahetult järgnenud 
perioodi — veidi teisest aspektist, seda 


meie kaasaja foonil ümber mõtestada? 
Selleks näib Juris Bodnieksi huvitavat 
eeskätt küsimus, missugused olid ikkagi 
nende praeguseks nii kuulsusrikaste 
revolutsioonisõdurite isiklikud = tegutse- 
mismotiivid? Millisena tunnetasid nad 
seda oma tegevust? Selle eesmärke? 
Tegelikult, vahetult, nende endi poolt 
meie silme all sõnastatuna? See ava- 
nebki vastajate rohkem või vähem ilme- 
kates, kohati vägagi = «naturaalsetes» 
eneseväljendustes, = taustaks enamasti 
nende loomulik elukeskkond (kodu (ta- 
lu) või koduaed, karjamaa jms.). 

«Vana kaardivägi» ei võta siin auto- 
ritaarset, «ortodoksset» hoiakut, ei nõua 
solvunult aru (ehkki — võib-olla juhtus 
filmi tegevuse käigus ette ka selli- 
seid...), «kuidas teie, nolgid, keda siis 
veel olemaski polnud, kui meie teie eest 
juba oma verd valasime, kuidas võite 
teie tulla meile selliseid küsi 
musi esitama?» Ainult üks küsi 
näib veidi pahaks panevat. 


tulevad mänguga kaasa ega ole seejuu- 
res suu peale kukkunud: nad otsekui 
mõistaksid suurepäraselt, mida neilt 
tahetakse. Jääb isegi mulje, nagu nad 
oleksid oodanud seda võimalust omaltki 
poolt välja murda sellest võib-olla täna- 
päevaks ahistama kippuvast müütilise 
kultuse umbsest ruumist, millesse ühis- 
kond, traditsioon neid aastakümnete 
kuludes üha rohkem on surunud. Sest 
ka nemad on inimesed, mitte iidolid. 
Ja vajavad, et neid sellistena ka võe- 
taks. Kusjuures kellelegi ei tule seejuu- 
res mõttesse hakata eitama nende ku- 
nagist kangelastegu ja sellest tulenevat 
lugupidamist nende vastu. Režissöör 
püüab seda näidata lihtsalt uues val- 
guses,-avaramas kontekstis ja niimoodi 
anda sellele tagasi ehedat, vahetult 
inimlikku sisu, mis kõledaks korruta- 
tud loosungitele maalituna meie jaoks 
kaduma kipub minema. On vaja uut 
teadvustust, sest elu on edasi läinud, 
inimesed on muutunud haritumaks, tar- 
gemaks, vahepealsed aastakümned pole 
kulunud paigalseisus, vaid on mineviku- 
mõistmisse oma panuse andnud... See- 
tõttu on võimalik toimunut vaagida 
hoopis «igavikulisematel» kaaludel kui 
seda varem, «asjas endas rohkem sees 
olles» teha suudeti. 

Mis sundis neid inimesi asuma ikka- 
gi sellele erakordselt raskele teele? Usk 
bolševike ja Lenini poolt lubatusse, et 
kui vaenlane purustatakse, saab töörah- 
vas ise asuda korraldama oma elu ja 
saatust; = revolutsiooniline  romantisi 
eeskätt ja kõige enam aga hoopiski viha 
kurnajate, sajandeid valitsenud balti- 
saksa rõhujate vastu, okupantide vastu? 
«80—90% = väeosade koosseisust olid 
töölised, sulased, kehvikud,» = väidab 
ENE. Mitmetel juhtudel aga näeme fil- 
mis inimesi põhjendamas oma teguviisi 
hoopis lihtsamalt, = algelisemalt: tuli 
lihtsalt minna — seepärast mindi! Ko- 
husetunne, milles ei teadvustugi midagi 
enamat? Piisas klassiinstinktist, et va- 
lida ainuõige tee? On elu põhitõed üli- 
malt lihtsad? Samas kõrval leidub ka 
teadlikumaid - motivatsioone: - võideldi 
selle nimel, et kõik saaksid tunda elust 
rõõmu ja rahuldust. Üht asjaosalist 
paelus «kogu selles loos eeskätt tead- 
mine, et kõikjal ootavad sind — sõja- 
meest — ees «värsked tüdrukud»! Inim- 

lik!? Ja filmi üldsuunitluse foonil üld- 
segi mitte enam nii erandlik ja «püha- 
dust teotav». 

Küllap esines sellised motiive ka 
teistes Punaarmee väeosades. Mis siis 
muutis lätlased selle koosseisus ikkagi 
niivõrd erandlikuks, et filmis (ühe tun- 
tud nõukogude kirjaniku suu läbi) väl- 
jendatakse isegi mõtet, et tänu neile 
nõukogude võimu üldse kaitsta suude- 
tigi. Kes nad pärast Punaarmee mitme- 
kuulist taganemist Lõunarindel ilmusid 
«mingisugustena ei tea kust» ja «upu- 
tasid» valged 2 nädalaga Musta merre? 
Kaš ei olnud siin tegemist isegi mingi 
rahvuslikust eripärast (mida me nii 
vähe tunneme) tuleneva joonega, võime 
või - kalduvusega teatud tingimustes 
muutuda omamoodi fanaatikuiks? Või 
olid sel siiski hoopis ratsionaalsemad 
põhjused, mis tulenesid kas või juba 
nimetatud väeosade klassikõosseisust? 
Ja sellest erilisest usaldusest, mida noor 
Nõukogude valitsus eesotsas Leniniga 
(«Lenin ise olevat tahtnud» neid Smol- 
nõid ja Kremlit kaitsma) millegipärast 
just nende vastu algusest peale üles 
näitas. 

Ehk siin, selle küsimuse lahtisuses 
ja seetõttu toimunu mingis «irratsio- 
naalses salapärasuses» peitubki lätlaste 
endi jaoks müüdi sügavam tuum — ja 
seda antud filmis ei lõhuta, ei avata, 
ning see jääb meid tulevikuski kummi- 
tama. Müüdi lõhkumine, kui selline 
leiab aset hoopis üldisemal (mitte nime- 
tatud «puhtlätlaslikul») tasandil, ja ni- 
melt: film oma taotlustega otsekui eel- 
daks, et nii temas endas käsitletav kui 
ka — üldistada sõandades — veel nii 
mõnigi kanooniliseks kippuv, «ortodoks- 
ne» lugulaul minevikukangelastest kui 
sellistest üldse võib tänapäeval palju- 
dele osutuda ühtäkki = mitteveenvaks 
ning, kui seda ei uuendata, ei «refor- 
meerita», anda sellisena kasvatus- 
likult soovitavale hoopis vastupidise, 
bumerangiefekti. Tegelik elu on ja 
ka oli märksa keerulisem, vastuoluli- 
sem. Aga seeläbi ka konkreetsem, vahe- 
tum, inimlikum. 

Me näeme ühtäkki, et inimeste mo- 
tiivid olid mõneti tõepoolest hoopis al- 
gelisemad, primitiivsemad, ühekülgse- 
mad, kui me seda oma kooliõpikutest 
seni välja oleme harjunud lugema. Hoo- 


rohkem olid nad «ajaloo pimedad 
iistad» kui seda teadlikult loovad 
isiksused. Ent kaotades oma traditsioo- 
nilise oreooli ja avanedes meile ka oma 
seni varjatud, «ebatäiuslikest», oma- 
moodi kaitsetutest külgedest, muudab 
just see nad meile taas inimlikult lähe- 
daseks. Järk-järgult kõrvaldatava re- 
volutsioonilise paatose alt koorub välja 
nende inimeste traagika, mida ka 
autoritekst korduvalt rõhutab. Selle elu 
traagika, millelt rasked murranguaas- 
tad röövisid nooruse, lahutasid lähe- 
dastest inimestest; kodust... Ja nüüd 
me näeme filmis neid jätkamas otsekui 
sealtsamast, kust kõik kunagi pooleli 
jäi: hallipäised mehed, paljud neist juba 
tudikesed, tantsitamas külasimmanit 
meenutaval kokkutulekul = pruudiealisi 
tütarlapsi. Saagu neile osaks siis seegi 
lohutus, mingi tänu või kuidas seda 
nüüd nimetada, see, et noored neid, 
vanu, vähemalt niisugusel päeval ära 
ei põlga... Sellise traagilise sümbolina 
mõjus see pilt vähemasti mulle küll. 
Ja edasi: nende elu on möödas, ja”ta- 
gasi neid kaotatud aastaid ei saa nad 
enam mitte kunagi. Nad täitsid, nagu 
õeldakse, oma kohust, sest olud ei pak- 
kunudki neile iseendaksjäämiseks muid 
võimalusi. Ja nad võtsid selle ränga 
koorma oma õlgadele, sest keegi ju pidi 
seda tegema. Igast kolmandast läti pe- 
rest lahkus keegi võitlusteele, väide- 
takse filmis. Nad leidsid ühte hoides 
selleski üleinimlikus pingutuses leegit- 
seva mõtte, mis aitas neil vastu pidada. 
Ja juba ainuüksi see tegi nad suu- 
reks..- 

Kuidas elada tänapäeval, nii et nen- 
de ohver ei osutuks ühtäkki asjatuks, 
et nende kangelastegu ei kaotaks oma 
tähendust? Kas mitte ka sellistele küsi- 
mustele ei suuna meid iseendis vastust 
otsima see märkimisväärne ja lõppude- 
lõpuks omamoodi kummitama jääv nä- 
gemus, mille oma filmiga loob Juris 
Bodnieks? 

Eesti džässist Vitebski festivali taustal 


Muusikafestival «VITEBSKI SÜGIS 
*82» oli korraldajatele neljandaks selle- 
taoliseks ürituseks. Eelnevatel aastatel 
oli sinna kutsutud väga mitmekesine 
seltskond, alates: rahvapilliansamblitest 
ja VIA-dest kuni džässmuusikuteni. 
Seetõttu oli väga raske mingit kindlat 
süsteemi luua, et ühtselt ja õiglaselt 
laureaate välja selgitada. Alates möö- 
dunud aastast otsustati orienteeruda 
džässile ja festival sai nimeks instru- 
mentaal- ja džässmuusika festival 
«Vitebski sügis '82». Džässispetsialisti- 
dest oli kohale kutsutud Georgi Baht- 
šijev, Vladimir Feiertag Leningradist 
ja Oleg Maršai Minskist (sealse džässi- 
klubi president). Osavõtjaid tuli Vil- 
niusest, Klaipedast, Kaunasest, Gome- 
list, Minskist, Tallinnast ja Vitebskist 
endast. Toimus üheksa kontserti, mis 
kõik lindistati. Kolm kontserti jäädvus- 
tati videolindile. Tallinna esindasid 
džässorkester «Rütm» ja soolosakso- 
fonist Avo Tamme. 

Esimeseks esinejaks festivalil sai big- 
bänd «Rütm» Tallinnast, teadustaja rol- 
lis vokaalsolist Andres Ots. Esitati 
põhiliselt džässiklassikat, kuid ei puu- 
dunud ka eesti autor Uno Naissoo. 
Kuna orkester ja tema repertuaar on 
tallinlastele hästi tuntud, siis sellel 
pikemalt ei peatu. Velda võiks vaid 
niipalju, et 0festivaliõhkkond mõjus 
pillimeestele ergutavalt ja nii mõnigi 
ületas end (Aavo Joala, Villu Kuul- 
man, Andres Ots). Kontserdi kahte 
poolt siduva vahepalana esitas Avo 
Tamme tenorsaksofonil ilma saateta 
viiest palast koosneva kava. 

Olles 20 aasta jooksul: jälginud 
džässielu kogu maailmas, eriti aga 
Nõukogude Liidus ja Soomes, võin 
öelda, et selle aja jooksul on toimunud 
suured muudatused. Mujal paremuse, 
meil Eestis aga halvemuse poole. Lühi- 
dalt: maailmamastaabis juhtus, et 
ladinaameerika rütmid tungisid džässi, 


AVO TAMME 


siis segunes džäss noorema venna 
rockiga, ilmusid elektroonilised instru- 
mendid —(elektriklaver, igasugused 
süntesaatorid jm.) ja lõpuks -pääse- 
sid Euroopa muusikud eliidi hulka 
(N. H. 0. Pedersen, J.-L. Ponty, M. Vitous, 
9. Garbarek, J. Hammer jt.), Vennas- 
vabariikides on selle aja jooksul tehtud 
suur samm edasi. Tänaseks on mõned 
ansamblid isetegevusest väljagi suut- 
nud rabelda («Allegro» N. Levinovski 
juhatusel ja «Kadans» G. Lukjanovi 
juhtimise all). Soomes oli 20 aastat 
tagasi üsna algeline džäss, millele eesti 
pillimehed oleksid võinud vabalt konku- 
rentsi pakkuda ja isegi neid ületada. 
Viisteist aastat tagasi, kui Eestis toimus 
15. (ja viimane) džässifestival, pandi 
Soomes alus samalaadsele üritusele, mis 
nüüd viieteistkümnendat korda toimus 
ja kandis nimetust «PORI JAZZ '82». 
Festivali avakõnes teatas Soome kultuuri- 
minister Kaarina Suonio, et alates sel- 
lest õppeaastast on Sibeliuse Akadee- 
mias avatud džässifakulteet. Meie saa- 
me kõrvale panna ainult G. Otsa nim. 
Muusikakooli estraadiosakonna, mis on 
iseenesest suur samm edasi, kuid džäs- 
sist veel üsna kaugel asub. Soome noo- 
red muusikud on selle viieteistkümne 
aasta jooksul saanud oma silmaga näha 
ja kõrvaga kuulda peaaegu kogu maa- 
ilma selle žanri eliiti ja tulemused on 
käegakatsutavad. Praegu on Soomes 
väga tugev järelkasv, mõned noored 
lausa imelapse kuulsusega (klarnetist 
Antti Sarpila, kitarrist Jarno Kukko- 
nen), rääkimata tugevatest professio- 
naalsetest ansamblitest-orkestritest. 
UMO (uue muusika orkester) on kahtle- 
mata üks Euroopa tugevaim kollektiiv, 
kui mitte kõige võimekam. UMO-t on 
dirigeerimas käinud B. Brookmeyer, 
Mel Lewis, Don Menza jt. Kõik on selle 
orkestri kohta ainult kiitvaid sõnu 
öelnud. Jukka Linkola, kes töötab põhi- 


kohaga Helsingi Linnateatris dirigen- 67 


dina, on oma ansambli ja komposit- 
sioonidega samuti maailma ulatuses 
tähelepanu äratanud. Mida meie saak- 
sime vastu panna? Ainult ühe ansambli, 
mis kriitika välja kannataks — kvarteti 
«Tallinn», sellele võib lisada veel kaks 
nime: Paul Mägi ja Tõnu Naissoo, 
Polegi nagu paha, ikkagi kuus meest. 
Kui aga arvestada, et viis neist tegutse- 
sid juba viisteist aastat tagasi ja ükski 
noorem ei ole suutnud neile konku- 
rentsi pakkuda, siis tundub, et midagi 
on viltu. Et huvi asja vastu püsib, 
näitab Filharmoonia korraldatavate 
džässi abonementkontsertide menu ja ka 
kirjastuse «Valgus» baaris toimuvate 
džässiõhtute populaarsus. Tähelepanu- 
väärne on ka asjaolu, et neil üritustel 
käib üsna palju noori. Tänuväärsed 
üritused mõlemad, aga perspektiivset 
edasiminekut see veel ei taga. Nendele 
üritustele esinema pääsevad peaaegu 
kõik, kes soovi avaldavad, sest palju 
meil neid džässmuusikuid siis ikka on, 
'Tore, et muusikakooli diksiländ on noo- 
rusliku energiaga asja kallal, aga samas 
teeb ka kurvaks, sest vana stiili üles- 
soojendamine ei vii edasi, vaid on ker- 
gema vastupanu tee. Mis viga mängida 
kõigile tuntud teemasid standardsetes 
seadetes! Edu on tagatud. Suur eeskuju 
«Neva Diksiländi» näol on olemas. Vaja 
oleks aga sügavuti minekut, rohkem 
omaloomingut, äratuntavalt rahvuslike 
joontega džässi, nagu seda meie kõigi 
aegade suurim džässispetsialist Uno 
Naissoo tegi. Tema palasid mängitakse 
veel praegugi kogu Nõukogude Liidus. 
Seisukoht, et džäss on ainult neegrite või 
ameeriklaste muusika, on ammu unus- 
tusse vajunud. See oleks võrdne argu- 
mendiga, et tennis ja male on ainult 
kõrgema seltskonna mängud. Olümpia- 
mängude kavasse need ei kuulu. Aga 
ometi on eesti rahvusest kummalgi alal 
tugevaid mängijaid olnud, kelle esine- 
mistele kogu rahvas hinge kinni pidades 
kaasa on elanud, kuigi neid mänge ei 
saa kaugeltki eesti rahvusmängudeks 
pidad: 
Nüüd aga tagasi Vitebskisse, kus toi- 
mus mõndagi huvitavat. Festivali kõige 
džässikaugem ansambel oli «Solnetšnõi 
Dožd» Gomelist. Üpris eriilmelise koos- 
seisuga (klaver, süntesaator, orel, kitarr, 
«s tšello, basskitarr, trummid ja nais- 


vokalist, kes justkui instrumendil 
ilma tekstita vokaliise esitas) jäi see 
ansambel erandlikuks nähtuseks. Kõik 
kompositsioonid olid ansambliliikmete 
loodud ja tugevasti mõjustatud 9.8. 
Bachist. Improvisatsioonilisi osi ei tun- 
dunud olevat, kuid interpreetide tugev 
muusikaline ettevalmistus paistis küll 
silma. See oli katse sünteesida tõsist 
ja rockmuusikat, kuid kompositsioonid 
jäid nagu väheütlevaks. 

Diksiländstiili esindas festivalil Minski 
orkester «Renessanss», mängides tradit- 
sioonilist repertuaari. Orkester efektsete 
valgete ülikondade ja kübaratega pakkus 
oma mängijatega rohkem vaatamise kui 
kuulamise mõnu. Tugevaid instrumenta- 
liste ei olnud, vokaalsolist Aleksandr 
Katsnelson pingutas oma partiides üle. 

Minskist oli veel teinegi kollektiiv, 
nn. meinstriimi, praegu džässis kõige 
tunnustatumat ja elujõulisemat stiili 
esindav ansambel «Standard». An- 
samblisse kuulusid N. Haskin (klahv- 
pillid), V. Võlegžanin (altsaksofon), 
0. Melnikov (tenorsaksofon), 1. Mihhai- 
lov (kitarr), L. Holomaizer (basskitarr) 
ja V. Goldfar (trummid). Teemad kõla- 
sid huvitavalt, seadetes oli neljahääl- 
sust — (altsaksofon + tenorsaksofon -J- 
kitarr + süntesaator). Pille valdasid 
nad ülihästi, mistõttu soolod kippusid 
muutuma mõtestatud mängu asemel 
tehnika näitamiseks. 

Sel päeval, kui esines Vitebski 
ansambel «Vernost», suruti kontserdi- 
saali parter ja kaks rõdu rahvast puu- 
püsti täis. Ansamblit tunti hästi — 
oli see ju eelmiste festivalide laureaat. 
Nad mängisid džässrocki. Alustanud 
W. Shorteri palaga, mis nõudis väga 
head tehnikat, ei tulnud neil viimasest 
puudu ka K. Bahholdini loos «Kui teh- 
nikast ei piisa». Eriti paistis silma 
ansamblijuht Sergei Batšinski kitarril, 
kelle mäng meenutas väga ühe täna- 
päeval tunnustatuima kitarristi Pat 
Methene stiili. Selles ansamblis oli ka 
teine soleeriv trompetist festivalil (peale 
Villu  Kuulmani) Gennadi Valitško, 
kelle mäng paistis silma erilise sametise 
tooniga, tekitades illusiooni, nagu män- 
gitaks flüügelhornil. Kodupublik ei 
olnud aplausiga kitsi, ansamblit ei 
tahtud lavalt ära lasta. 

Klaipedat esindas ansambel Saulius 


Saušulise juhatusel. Nad esitasid mitu 
ansambli trummimehe Arvedas Joffe 
pala. Kitarrist Aleksandr Duvitš ei 
jäänud sugugi alla ansambli «Vernost» 
sama pilli mängijale. Erilise ilme andis 
nende esinemisele seat-laulja Stjaponis 
Januška, kes üllatava kindluse ja 
maitsekusega oma soolosid esitas. Et ta 
ka 5/4 taktimõõdus kodus on, näitas 
ta 'improviseerides P. Desmondi palas 
«Take five!» Ansambel lõpetas oma esi- 
nemise C. Parkeri looga «Donna Lee», 
näidates, et ükski tempo ei ole talle 
üle jõu käiv. Väledamalt pole seda lugu 
vist Charlie Parker ise ka mänginud! 

Kahe kavaga esines ansambel Kestu- 
tis Lušyse juhatusel Kaunasest. Esime- 
sel kontserdil mängisid nad ainult 
ansamblijuhi kompositsioone. Siin oli 
tegu stiiliga, mille lõi C. Corea seitsme- 
kümnendatel aastatel, elektriklaveri 
ilmumise ja Flora Purini tähelennu ajal. 
Ansambel koosnes kolmest mehest ja 
vokaalsolist Marina Granovskajast, 
kes oma ilusat kõrget häält hästi valit- 
ses, vaatamata üsna nõudlikele pala- 
dele. G. Luöys ei paistnud silma mitte 
ainult — virtuoosliku klaverimänguga, 
vaid ka vasaku käega bassetil kontra- 
bassi imiteerides. Nii hoiti ansamblis 
üks mängijakoht kokku. Tegelikult oli 
asi selles, et Kaunases sobivat kontra- 
bassimängijat ei leidunud, aga bass- 
kitarri kõla Luöysele ei meeldi. Nii 
pidigi ta kahe mehe töö ära tegema. 
Selles ansamblis oli ka väga hea too- 
niga tenorsaksofonist Viktor Ronder, 
kes oma soolod Coltrane laadis läbi 
viis. Ta ise ei olnud oma tooniga rahul, 
sest ta pidi «Conn» saksofoniga män- 
gima. Tema arvates olevat «Selmer» 
parem. Viimases loos tõestas G. Lušys, 
et V. Feiertag ei liialdanud oma tutvus- 
tavas sõnavõtus, kui ütles, et G. Lušys 
pidas auga vastu duellile Leonid Tšiži- 
kuga Moskva festivalil. Teisel kontser- 
dil esines ansambel täiesti uue kavaga, 
mis koosnes džässiklassikast (+Fla- 
mingo», «Dessafinado», «Rosetta» jne.) 
ja paistis, et nad on ka selles väga 
kodus. Lauljatar M. Granovskaja näitas 
end nüüd hoopis teisest küljest. Kõrge 
hääl oli muutunud hoopis madalamaks 
ja oli tunda Ella Fitzgeraldi maneeri. 

Festivali maiuspalaks oli Vilniuse 
konservatooriumi juures tegutsev big- 


bänd Vladimir Tšekassini juhatusel, 
mille siseselt tegutseb veel kaks väikse- 
mat ansamblit, V. Tšekassini kvartett- 
sekstett ja Petras Višnjauskase kvar- 
tett. . 
P. Višnjauskas on V. Tšekassini õpi- 
lane, 25-aastane, mängib saksofone ja 
klaverit, peale selle komponeerib üpris 
põnevalt. Kvartetti kuulusid basskitar- 
rist Leonid Šinkarenko, trummimängija 
Gediminas Laurinaviõius ja kaks sakso- 
fonisti Vytautas Labutis ja Petras Višn- 
jauskas, kes vaheldumisi ka klaverit 
mängisid. Viimase pala esitasid need 
kaks meest neljal saksofonil korraga! 
V. Labutis alt- ja tenorsaksofonil, 
P. Višnjauskas alt- ja sopransaksofonil. 
Sellist mitmel saksofonil korraga män- 
gimist näeb üliharva. Selle viguri mõt- 
les välja viie aasta eest surnud ameerik- 
lane Roland Kirk, kes mängis korraga 
isegi kolmel saksofonil. Vitebskis sai seda 
näha aga koguni mitmel korral. Kõik esi- 
tatud palad olid ansamblijuhi loodud. 
Kõige ilmekamaks osutus kindlasti kom- 
positsioon «Idamaa motiivid», kus kahe 
altsaksofoniga saavutati lausa üllatav 
efekt tõelisest idamaa muusikast. Selle 
kompositsiooni eest sai autor ka lau- 
reaadi nimetuse. 

Teise väikese ansamblina Vilniusest 
esines Vladimir Tšekassini kvartett, 
koosseisus V. Tšekassin (alt-, tenor- ja 
sopransaksofon), Oleg Molokojedov (kla- 
ver, elektriklaver), Leonid Sinkarenko 
(basskitarr) ja Gediminas Laurinavi- 
õius (trummid). Viimases palas kasutas 
ansamblijuht abilistena Višnjauskase 
ansambli saksofoniste. Ettekandele tulid 
üldtuntud palad nagu E. Garneri 
«Misty», R. Hendersoni: «Bye bye black- 
bird», D. Gillespie «A night in Tunisia» 
it. Juba enne mängima asumist. võttis 
V. Tšekassin publiku paari vaimuka 
fraasiga «pihku». Temast hoovas seda 
seletamatut džässihingust, mida ainult 
suurte isiksuste puhul tunda on. Oma 
mänguga ta tõestas seda veel kord. 
Stiililt kuulus kogu esitatu avangard- 
džässi valdkonda, kuigi teemad olid 
enamikus klassikast pärit, välja arva- 
tud V. Tšekassini enda loodud muusika. 
Tema soolod ja kogu mängumaneer, 
kaasa arvatud intonatsioon ja tooni- 
kvaliteet, olid väga lähedased selle 


stiili rajajate Ornette Colemeni ja Don 69 


Cherry omadele. Saateansamblist pais- 
tis eriti silma klahvpillimängija Oleg 
Molokojedov. Lõpuks mängis V. Tšekas- 
sin kahel saksofonil korraga. 


Üks festivalikontsert kuulus täieli- » 


kult V. Tšekassini bigbändile. See oli 
tõeline elamus ja näitlik õppetund sel- 
-lest, mida saab bigbändiga hea taht“ 
mise juures ära teha. Vladimir Tšekas- 
sinit võib pidada leedu uue džässikool- 
konna rajajaks, ta alustas selle tööga 
1974. aastal. Praeguseks on ta Vil- 
niuses terve plejaadi džässmuusikuid 
välja koolitanud ja tegutseb nende eest- 
vedajana, fanaatilist eeskuju näidates. 
Ta on vaieldamatuks autoriteediks ja 
kogu orkester kuuletub talle imekspan- 
dava paindlikkusega. Bigbänd tegutseb 
alles paar aastat, neil on kõik alles ees. 
Kompositsioonid olid kõik V. Tšekassini 
enda loodud ja huvitava faktuuriga 
läbi viidud. Enamikus soleerisid orkestri 
supersolist P. Višnjauskas altsaksofonil, 
V. Tšekassin ise alt-, tenor- ja sopran- 
saksofonil ning O. Molokojedov klahv- 
pillidel. Terve kontserdi muusika kuju- 
tas endast ühte ülipikka kompositsiooni, 
mis kubises vaimukatest soolodest ja 
kestis kaks kontserdipoolt märgatava 
vaheajata. Suur koosseis ei olnud kogu aja 
laval. Kui muusika nõudis, et mängiks 
ainult sekstett, lahkusid ülejäänud pilli- 
mehed lavalt, tulles mõne aja pärast, 
kui neid vaja oli, jälle tagasi, ja publik 
võis mõnuga jälgida V. . Tšekassini 
eksperimentaalset dirigenditööd. Konk- 
reetseid pause pillimeestele välja kirju- 
tatud ei olnud, nad astusid sisse diri- 
gendi žestide järgi. Ta pani parema 
käega saksofonid tremolot hoidma, 
samal ajal vasakuga tromboonidelt 
pistelisi vahelööke nõudes. Siis pani 
tremoleerima kogu vaserühma (üks 
tuuba, viis trombooni, neli trompetit, 
viis saksofoni, kes muide istusid kõik 
ühes suures poolkaares, mis võimaldas 
igale mehele eraldi märku anda, kui 
vaja). Näidates pillimeestele väga ilme- 
kalt, mida keegi tegema peab, sai ka 
pealtvaatajaile selgeks, mida ta mängi- 
jatelt oma žestidega nõudis. Ta kõndis 
selle pillimeestest poolkaare ees käega 
õhku loogelist joont vedades, mille järgi 
viimased oma tooni kas valjendasid või 
vähendasid, kõrgendasid või madalda- 
70 sid. Sel moel tekkis omapärane helide 


lainetus, mis tõusis ja mõõnas, kärkis 
ja hellitas, täitis kogu saali vahel kao- 
sena, siis jälle organiseerudes ilusateks 
akordideks, mis aeglaselt voolasid, mil- 
lesse äkki dirigendi ootamatu viipe 
sunnil lõikus ülitehniline fast-tempos 
ältsaksofoni soolo, äratades kuula- 
jaid unelusest. Samal hetkel käivi- 
tus ka rütmigrupp, nagu ei kehtiks 
nendele* gravitatsiooniseadus. See oli 
nagu paigaltvõtt sajakilomeetrise tun- 
nikiirusega, mis mõne aja pärast jälle 
maha rahunes, või hoopis selgepiiri- 
liseks, kindlate žanritunnustega rock- 
või svingmeloodiaks muutus, mida esi- 
tas mitmehäälne saksofonikoorus nagu 
ehtsas svingorkestris kunagi, kuhu äkki 
brasspillid kõige ootamatumas kohas 
hiiglavägeva mürtsu virutasid, mille 
signaaliks dirigent õhku hüppas. See 
oli väga ilmekas hüpe, mis nõudis: 
«Pange nüüd nagu vähegi jaksate» või 
«täiest jõust» või hoopis «nii valjult 
kui torust tuleb!» Minu kirjeldus jääb 
muidugi tegelikkuse kõrval kahvatuks 
varjuks. Kas on üldse võimalik muusikat 
sõnades väljendada? 

Vaheajaks jäi dirigent lavale klave- 
rit mängima, kutsudes saalist ini- 
mesi, kes vähegi mängida oskavad, 
kaasa lööma, lubades kõiki laval leidu- 
vaid pille kasutada. Mõned julgemad 
läksidki, tõmmates üha uusi ise proo- 
vida tahtjaid kaasa. Lõbu oli laialt nii 
laval kui saalis, publik ei koonerda- 
nud kiitusega. Selline eksprompt kestis 
umbes 20 minutit, kuni pärispillimehed 
isehakanud märkamatult välja vahe- 
tasid ja kompositsioon jätkus justkui 
katkematult. Kui vaheaja algul dirigent 
lavale klaverit mängima jäi, siis osa 
pillimehi (diksiländkoosseis, tuuba, 
tromboon, trompet, klarnet ja bändžo) 
astusid mängides lavalt alla saali ja 
marssisid fuajeesse, kus mängu jätkati. 
Niisiis algas kontserdi teine pool mär- 
kamatult uuesti ja kestis umbes tund 
aega samas vaimus nagu esimenegi. 
Või kuulus see vaheajal musitseerimine 
ka kompositsiooni juurde? Kontserdi 
lõpupoole jäid lavale ainult solistid, 
kolm saksofoni ja rütmigrupp. Siis 
tuli dirigent altsaksofoni mängides 
saali. Selle keskele jõudes tegi ta mängu 
katkestamata äkki hoogsa viipe, mille 
peale esimestelt rõdudelt terve suur 


koosseis pasunaid talle vastu kärgatas. 
Kõik ülejäänud pillimehed olid vaikselt 
rõdudele paigutunud ja mängisid nüüd 
sealt dirigendi näpunäidete järgi. 
V. Tšekassin oli nagu väike võlur: küh- 
mus seljaga, lühikest kasvu, seisis ta 
keset saali-ja saatis korda üha uusi 
imesid. Terve suur saal rõkkas iga tema 
viipe peale võimsast muusikast. Lõpuks 
läks dirigent tagasi lavale ja ühines 
seal kogu aeg mänginud rütmigrupiga. 
Rõdudel võttis dirigeerimise üle tema 
abiline. Kontsert lõppes alles südaööl. 

Järgmisel hommikul sattusin V. Tše- 
kassiniga ühte lauda sööma. Ta osutus 
meeldivaks vestluskaaslaseks. Jutt läks 
muidugi muusika ja dirigeerimise peale. 
Ta arvas, et ei ole mingit kasu dirigen- 
dist, kes vaevalt käelabasid liigutab. 
Veel sain teada, et kuigi konservatoo- 
riumis puudub džässikompositsiooni eri- 
ala, tegeleb ta oma õpilastega ka sellel 
alal, Ta ütles, et läheneb improvisat- 
sioonile kui operatiivsele kompositsioo- 
nile, et see on hädavajalik tänapäeva 
improvisatsioonilises muusikas. Tõsises 
muusikas on tendents keeruliste impro- 
visatsiooniliste vormide poole ja see- 
pärast peab sellele rõhku panema, 
muidu jäävad interpreedid hiljem kim- 
pu. Lastega tegeldes õpetab ta neile 
harmoonia paigutamist ja meloodia 
loomist, harmoonia loogiliste järgne- 
vuste tajumist, et nad suudaksid ise- 
seisvalt nii ühe kui teisega vabalt 
ümber käia, Alustatakse 6—7-aastaselt. 
Esimese kahe aastaga õpitakse selgeks 
laulude ja lugude tegemise tehnoloogia 
ja põhiprintsiibid. Edasi tulevad suure- 
mad vormid. Muusikalisi eeskujusid 
V. Tšekassinil ei olevat, tema arvates 
jäljendada ei tasu, kuigi on palju huvi- 
tavaid muusikuid. Tuleb välja töötada 
isiklik stiil ja lähenemisviis igale muusi- 
kale. (V. Tšekassin valiti muide 1982. 
aastal asjatundjate poolt meie maa pari- 
maks džässmuusikuks.) 

Viimasel festivalipäeval tehti teata- 
vaks ka laureaadid. Nendeks osutusid: 
V. Tšekassin kui festivali parim muusik 
(Vilnius); S. Batšinski (Vitebsk) nõu- 
kogude muusika parima arranžeeringu 
eest; V. Labutis (Vilnius) — parim noor 
solist; pianistid 0. Molokojedov (Vil- 
nius) ja G. Lušas (Kaunas), basskitarrist 
L. Sinkarenko (Vilnius), trummimängija 


E. Malinauskas (Kaunas), kitarrist 
S. Batšinski (Vitebsk), instrumentaal- 
solist P. Višnjauskas (Vilnius), vokaal- 
solist M. Granovskaja (Kaunas), tenor- 
saksofonist V. Ronder (Kaunas). Kom- 
positsiooni alal nimetati neli laureaati: 
N. Haskin (Minsk), G. Lušas (Kaunas), 
P. Višnjauskas (Vilnius) ja A. Joffe 
(Klaipeda). 

Suur osa viimasest kontserdist kuu- 
lus nn. jam-session'ile, kus iga solist 
näitas oma tõelisi võimeid, sest seal oli 
vaja kiiresti orienteeruda džässi klassi- 
kas, helistikes ja harmooniatundmises. 
Nii mõnigi sai alles õige hoo sisse, kuid 
oli ka vastupidiseid näiteid. Parimaks 
kitarristiks tituleeritud, kontsertidel 
ülitehnilisi soolosid esitanud S. Bat- 
šinski oli üsna kimpus tavalise bluusi 
mängimisel. Traditsioonilise bluusiga 
džässipidu lõppeski. Oli huvitavat muu- 
sikat, sõlmiti uusi tutvusi, pandi veel 
üks kivi nõukogude džässiehitise vunda- 
menti. Tahaks loota, et sellest võimas ja 
ilus hoone kerkib. 

Lõpetuseks veel üks ettepanek Eesti 
NSV Kultuuriministeeriumile ja Eesti 
NSV Riiklikule Filharmooniale. Kas ei 
oleks paras aeg uuesti jätkata meie 
džässifestivalide traditsiooni, mis viie- 
teistkümnendaga 1967. aastal katkes. 
Selles ajavahemikus on soomlased jõud- 
nud meile kannule ja kui me nüüd 
midagi ette ei võta, lähevad nad meist 
paratamatult mööda. Kui 1983. aastal 
saaks teoks džässifestival Tallinnas, 
kannaks see samuti kui «PORI JAZZ '83» 
järjekorranumbrit 16, Kui meie festi- 
valide jada oleks aga katkematult kest- 
nud, oleksime praegu maailmas ühel 
väärikamaist kohtadest ja küllap oleks 
meil siis ka lootustandvat järelkasvu. 
Alustada võiks kas või ainult väikesest, 
sisemisest, oma vabariiki hõlmavast 
üritusest. Neid «olekseid» on natuke 
nukravõitu ritta seada. Parem tegutse- 
gem! Tallinna džässifestivali võiks 
nimetada Uno Naissoo nimeliseks. See 
oleks meie hulgast varalahkunud muu- 
sikule vääriliseks ja meelepäraseks 
austusavalduseks. 

Mõtteid nukunäitekunstist, 
taustaks Magdeburgi festival 


ENNO SELIRAND 


Siin ta on, nukuprints Peter Waschinsky 
monoshow reklaamplakat 
Günter Gerlach koos oma «lavaga». 
Ajalooline saksa marionettnukk näituselt 
Margus Lepa fotod 
; 


Magdeburgi III nukuteatrite festi- 
valile oli möödunud aastal kogunenud 
üle 400 osavõtja: Saksa DV nukuteatrite 
näitlejaid, nukunäitekunsti eriala üli- 
õpilasi"Berliinist, 34 vabakutselist nuku- 
näitlejat, külalisi Varnast ja Tallinnast. 
20 välismaise aukülalise hulgas oli esin- 
dajaid Nõukogude Liidust, Tšehhoslo- 
vakkiast, Poolast, Ungarist, Rumeeniast, 
Saksa Föderatiivsest Vabariigist, Madal- 
maadest ja Austriast. Saksa DV enese 
nükuteatrite ülevaatusel oli olnud sõel 
väga tihe, isegi korraldav Magdeburgi 
teater ei saanud õigust esinemiseks. 
Neljateistkümnest etendusest oli välja 
valitud seitse, kümnest üksikesinejast 
aaid esinemisõiguse viis. 

Festivali avasid III kursuse üliõpila- 
sed Berliini E. Bachi nimelisest Nuku- 
kunsti Instituudist. Peter Hacke «Vaene 
rüütel» (lavastaja Hartmut Lorenz) 
kanti ette lusti ja särtsuga. Ainult et 
raskusi oli dialoogi jälgimisel. Isa peaks 
rääkima tütrega, sirmi tagant aga kostab 
kaks naishäält. Selgus põhjus: III kursu- 
sel on vaid üks meeshing... Ja 
kunstniku töö näis näitlejavaenulik. 
Nukud olid väikesed ja vähe väljendus- 
rikkad. ka vähe liikuvad. Nukunäitleja 
rolli üheks loojaks on ka kunstnik. Aga 
proovi teha huvitavat karakterit, kui 
nukk, mis sulle kätte antakse, on liiku- 
matu puuslik. Sageli on süüdi kunstnik, 
ent publik mõistab kohut vaid nuku 
liigutaja üle. Nukuteater vajab 
kunstnikku, kes tunneb nukuteatri või- 
malusi ja nukkude elu põhimõtteid. 
Muidu juhtub nii, et nukunäitusel 
on nukk 50 cm kauguselt huvitav, seal 
jõuab kunstniku mõte vormi ja materjali 
kaudu pärale, laval aga muutub see kuju- 
tava kunsti ese puuslikuks, mida ei suuda 
ka parim näitleja elustada. Nukuteatri 
kunstnik peab väga palju nägema ja 
palju nukke oma käest läbi laskma, enne 
kui temast saab näitleja sõber, mitte 
vaenlane. Võib muidugi vastu vaielda, 
et nukk on vaid sümbol kunstniku loodud 
maailmas. Aga peale selle on ta ikkagi 
ka ese, mille näitleja elustab, luues vaata- 
jale elutu eseme elu illusiooni Juhul, 
kui seda viimast poleks vaja, võiks nuku 
asemel piirduda pildi või sildiga. 

Bautzeni saksa-sorbi rahvusteater 
pakkus lavastuse «Mine — ei tea kuhu, 
too — ei tea mida» (autor Milan Pavlik, 


lavastaja Zdenek Miczko). Tegemist oli 
siin suure leierkastiga, milles mängiti 
muinasjuttu. Kohmakad leierkasti puit- 
figuurid elustusid. Liigutamisvõima- 
lused olid napid, kuid tulemus polnud 
igav. Etenduse «täheks» sai pöialpoiss. 
Lihtne käpiknukk oli liikuv, väljendus- 
lik. Tundus, et kunstniku loodu ühtis 
näitleja ettekujutusega rollist. Mõlemad 
täiendasid teineteist. Nii sündis episoodi 
line roll, mis ületas kõik peaosalised. 

Samast päevast meenub veel Gera 
linna nukuteater V. Pospišilova «Print- 
sessi ja kajaga». Algab laadapalagan: 
vankrid veerevad kohale, võetakse lahti 
dekoratsioonid. Samal ajal kostab mitme- 
häälne laul. Hämmastav on puhtus, mis 
tegi lihtsatest lauludest vokaalsed pärlid. 
Vabalt ja kergelt kõlasid keerulised 
käigud, täpselt haakusid hääled. Muusi- 
kateatris oleks see olnud tavapärane, 
nõutav. Aga nukuteatris? Arutelul 
imestasin, kui kuulsin, et lauljad on 
väljastpoolt nukuteatrit. Üks saksa kol- 
leeg ütles: «Olen ennegi kuulnud külalis- 
lauljaid nukuetenduses, «sisseostetud» 
la-la-la-d. Siis on see olnud eraldi 
us, aga etendus on selle läbi kaota- 
nud. Siin sulab muusika nii etendusesse, 
et tõstab selle väärtust.» Meenus ka 
mõni Maarjamaa etendus, kus la-la ära- 
võtmisel ei jääks järele mitte midagi, 
muu äravõtmisel oleks aga la-la ikka 
kena ja terviklik. 

Etenduse nukud olid huvitavad, ülalt 
vardaga juhitavad marionetid, neis oli 
karakterit, väljenduslikkust. Lihtne ja 
huvitav oli näiteks sõjavägi — kael- 
kookude otsas rippusid puuhalud poti- 
kaante ja plekitükkidega. 

Nuku liigutamises olid väikesed 
«agad». Kõik oli justkui korras, ainult 
et viimane samm jäi alati tegemata. 
Liikumine huvitav, täpne, ainult et vähe 
pause, mille jooksul puunukkude hinge- 
kestes toimuvad pöörded, millal nende 
hinged värisevad, võbisevad. Paus võiks 
ka nukuteatris kanda kõige intensiivse- 
mat elu, olla kõige kallim ja võimsam 
relv hingehoovuste väljatoomiseks. 

Gera teatri interpretatsioonis oli pea- 
mine inimeste ükskõiksuse- ja sõjateema. 
Aga päriselt ei puudunud ka armastus. 
Tänu sellele sai etendus õrna ja hella 
varjundi: armastus saab jagu ka sõjaku- 
sest. Vaatamata laadalikule rämedusele, 73 


meenub etendus kui õrn ja hell kellu- 
kese helin. 

Saksa teatrile, nii palju, kui olen näi- 
nud, -on iseloomulik poliitilisus. See pole 
plakat, mis riputatakse üles riiklikel 
pühadel, vaid püüd, tahe lahendada 
tänaseid valusaid probleeme kunsti 
kaudu. Ja neil on oma tõde, mida nad 
püüavad vaatajale selgeks teha — see 
muudab nende poliitilised etendused, 
nagu näiteks «Printsessi ja kajagi», 
paeluvaks. 

Brechtlikult esitatud «Printsess ja 
kaja» oli esimesi tõsiseid festivali- 
elamusi. Selle ideegi, mida võiks väljen- 
dada vahelaulu sõnadega, jäi kõlama 
ja muutus otsekui festivali. motoks: 
«Warum, mein Freund, warum ertragen 
wir das stumm?» 

Õhtul esines monokavaga Uli Schlott. 
Lavastuse «Päikesevarjutus» oli Wis- 
mari Riiklikus Nukuteatris kunstiküp- 
seks teinud W. Schreibner Augusto 
Monterosso raamatu «Konn, kes tahtis 
olla tõeline konn» ainetel. Tehnilis- 
kunstilise külje eest hoolitses Fritz 
Platsche. 

Ootasin dekoratsiooni, hulka näitle- 
jaid... Aga tuli musta riietatud Uli 
Schlott üksi marionetiga. Ta riputas 
üles maailma kaardi, kuhu märkis ära 
tegevuspaiga. Lausa uskumatu, et kõik 
anti edasi nukupantomiimina, mida 
saatsid üksikud karjatused ja helitaust. 
Nukk oli pidevalt nii huvitav, et 45 
minuti jooksul ei vaadanud ma üldsegi 
näitlejat ennast (välja arvatud üks kord, 
kui nukk-tegelane küsis Uli Schlottilt 
kella, millest see südamepõhjani 
kohkus). 

«Etendus oli erutav, sundis järele 
mõtlema ühiskondlike mehhanismide, 
poliitika, võimu, elu üle, usu ja ebausu 
üle. Uli Schlotti mäng oli intensiivne, 
ettevaatlik, jõuline, rütmiline, täpne, 
müusikasse sobiv. Muusika oli piitsutav, 
see kandis hirmu, ähvardust, purusta- 
mist. Erutasid muusika, nukumängu 
elemendid ja piltide sobivus» (Barbara 
Fuchs). 5 

Zürii hindas Uli Schlotti esinemist 
TI auhinnaga. 

Muidugi on*nukupantomiim või -bal- 
lett ikkagi eksperiment. Küsimusele, 
kas puupeaga nukk võib olla Hamlet, 
kes kannab endas Taani printsi kõhklusi, 

see küsimus maha matta, sest nii nagu 
võib ühe tüki ära rikkuda suur teater, 
võib seda teha ka nukuteater, või 
vastupidi. Küsimus tuleb esitada teisiti: 
kas režissöör suudab seda või teist lugu 
näha nukulaval; kas ta suudab kaasa 
kiskuda näitlejaid ning kas nemad suu- 
davad oma meisterlikkusega tüki ideed 
tuua läbi papjeemašeest nuku publikuni. 
Kui jah, siis võib Hamletki rippuda 
nukuriiulil. Kiitus Uli Schlottile, kes 
lükkas minu jaoks ümber «tõe»: nuku- 
teatri spetsiifika ei võimalda. Selle 
«tõega» on varjatud nukuteatri eest head 
dramaturgiat, selle taha on pugenud 
peitu kehvad lavastajad, kes hea asja 
ära soperdanud. 


Bulgaaria festivaiikülalised Varnast 
panid temperamentselt käima masina- 
värgi, mis säras ja sätendas. Kohalik 
kriitika nimetas «Parti balkani moodi» 
«rannakasiinoks Kuldsetel Liivadels. 
Olid särtsakad lööklaulud, plast- 
mänguasjad, rannarõngad, pallid, leid- 
likult tehtud nukud (vedru küljes neli 
jalga, pea pikkade kõrvadega — jänes 
jne.). Kõik see kokku oli hea nuku-show, 
kerge lustmäng. Ja see just oligi meeldiv. 
Meiegi häda on ju raskete, süngete eten- 
duste ülekaal. Särtsakat ja head lust- 
mängu aga otsi tikutulega. Ometi on ka 
seda igas teatriliigis vaja. 


«Part balkani moodi» oli rohkem 
staaritükk. Näitleja, kes seda kandis, 
oli kadestamisväärsete võimetega. Ta 
mängis mitut pilli, laulis. Ta käsitses 
meisterlikult oma nukke, vedas kogu 
etendust. Lihtsate, lausa primitiivsete 
nukkudega lõi hea nukujuht nuku elu 
illusiooni. Tagantjärele mõeldes oli ses 
etenduses kõige kadestamisväärsem suur 
mängulust. Küll kuluks niisugune 
«kasiino» ka meie külma Soome lahe 
kaldal asuvasse teatrisse. Meeleolu ja 
esinemislust pole mängitavad, nad kas 
on või neid pole. Jäi küsimata retsept, 
kuis seda leida. Olen käinud teatris, kui 
esietendusest vaevalt nädal möödas, aga 
näitlejatel laval juba nii igav, et hakka 
või saalist anekdoote rääkima. 

Uhel õhtul astus publiku ette mõnus 
kaabuga mees Hallest — Günter Gerlach. 
Kui hakkas helisema tema kolleegi 
H. Kolbergi kitarr, avas Günter kaelas 
rippuval kastil eesriide. Seal sees oli 
väike marionetilava, kus hakkas oma elu 


elama Punamütsike. Lavakarbi peal olid 
väikesed valgustid, taga maalitud hori- 
sont — kõik nagn peab. Iga paari lause 
järel mürises saal naerust. Pisimario- 
netid liikusid huvitavalt ning muheda 
huumoriga mängitud lugu meeldis nii 
suurtele kui ka kõige väiksematele. 

Halle teater mängis ka veel marioneti- 
etenduse «Kaelkirjak ja Ninasarvik». 
Lihtsa loo kahe looma ebavõrdsest 
armastusest, justkui naeruväärsest, kuid 
seda tugevamast ja sügavamast armastu- 
sest. Habras, kergejalgne, graatsiline 
Kaelkirjak, raske, jäik ja paindumatu 
Ninasarvik, kergatslik Marabuu. Ahvid 
olid hoopis «teisest ooperist». Algul see 
segas, aga tagantjärele tundub see taot- 
lusena, sest nemad ju ironiseerisid, irvi- 
tasid Kaelkirjaku ja Ninasarviku armas- 
tuse üle. Niisugused on eluski nagu 
«teisest ooperist», nad peavadki erinema 
teistest oma vastiku elumentaliteedi 
poolest. Üks kriitik pidas loo lihtsust 
miinuseks. Mind see ei seganud. Suur ja 
puhas armastus ei vaja keerulisi filo- 
soofilisi arutlusi. Kui keerulise sümbooli- 
kaga üle pakkuda, läheb armastus kaotsi. 
Puutükk võib endas kanda tugevat laen- 
gut, kui näitleja hing, mitte ainult 
käsi, seda elustab. Hing jäi kinni ja 
hellus vallutas saali, kui Ninasarvik 
pärast pikka häbenemist julges Kael- 
kirjakut ninaga puudutada. Laval 
pannakse üks puutükk teise vastu, aga 
saalis on tunne, nagu oleksid kohtunud 
Julia ja Romeo. Sentimentaalsust oli 
suudetud vältida. Lugu oli jäetud üle 
suhkurdamata ja passis nii noortele kui 
vanadele. 

Günter Gerlach, kes selles tükis Mara- 
buud-arsti mängis, rääkis, et on elukut- 
selt disainer. Nukke ja lavakujundust 
hakkas tegema kümme aastat tagasi. 
"Tekkisid oma monoteatri mõtted. Neli 
aastat liikusid need ümber Punamütsi- 
kese ja Halli Hundi. Realiseerusid 
lõpuks kuue kuuga. Kõik sündis oma 
kätetööst. Tõukejõuks oli luua lustlik 
lugu haigetele lastele ja täiskasvanute- 
legi. Haiglad pole teatri jaoks kohanda- 
tud. Päike paistab seal dekoratsioonidele 
ja võib neid «sööma» hakata. Seepärast 
kasutab ta dekoratsioone maalides ehtsat 
kullapulbrit ja materjale, mis ka päikese- 
paistel annavad sära. Kasti kõrguse 
määras ta kindlaks selle järgi, kuidas 


oleks voodist mugavam vaadata. Peale 
«Punamütsikese» on Günter Gerlachil 
repertuaaris veel «Hunt ja seitse kitse- 
talle» ning «Jumalik komöödia». Ees- 
märgiks on elustada vanad, ühe mehe 
käsutuses olevad vahendid. Ta tahab 
rääkida inimestega elust huumori abil. 
Eesmärk on haigetele elurõõmu ja ela- 
misjulgust anda. Günter Gerlach arvab, 
et kuna lapse esimene teatrikogemus 
on tavaliselt nukuteatrist (olgu haiglas 
või mitte), siis ei tohi me ära võtta 
fantastikat, põnevust. Siin peame looma 
teatrihuvi alguse. Vigu, mida teeme 
lastele mängides, on raske parandada. 
Seepärast peavad lastelood olema väga 
hoolikalt valitud ja läbi mõeldud. 

Gudrun Haefke, kes Kaelkirjakut 
mängides oma säraga elustas puunuku 
ja andis sellele hinge, õppis baleriiniks, 
aga vigastused ei lasknud teda balleti- 
lavale. Juhuse läbi võttis ta kätte india 
marioneti, mis on üks keerukamaid, 
ning siis toimus äratundmine. Ta armus 
marionetti. Baleriini oskus sõnatult väl- 
jendada tundeid osutus nukunäitlejale 
väga vajalikuks. Rütm, musikaalsus, 
plastika — kõik kulusid ära. Kõige täht- 
sam aga on usk ning soov pannarelutu 
ese elama. Ära tundnud elutu elusta- 
mise võlu, ei taha ta enam tegelda muu 
kui nukuteatriga. Elu, elurõõm, elu 
kaunidus — need on teemad, mida Gud- 
run tahab lastega jagada. Lapsed usuvad 
elu kaunidusse ning neilt pole mõtet seda 
ära võtta. Must ja sünge filosoofia jäägu 
teistele teatritele, kui muidu mõni hak- 
kama ei saa. Lastele võime rääkida elu 
keerukusest ja mitmekesisusest, aga 
mitte selle tühisusest ja mõttetusest. 
Nukuteater peab andma positiivseid 
emotsionaalseid laenguid nii lastele kui 
ka isadele-emadele, arvab = Gudrun 
Haefke. 

Festivali naelaks oli Peter Waschins- 
kv «Casparet», monokava, mis näitas 
traaitsioonilist saksa nukuteatri Kas- 
parit läbi ajaloo. Jäime etendu 
sele hiljaks. Vestibüülis oli vastas mas- 
kiga mees. Vilet tiristades palus ta meid 
istuda, ja etendus algas. Täpsemalt: 
algas laadapalagan. Ja meile, viiele ini- 
mesele. Ta kutsus saalisolijaid välja! 
Suhtles publikuga vile abil. Saalis ag: 
rahval istekohad armsad, ei tahetud 
tulla. Meist said Kaspari liitlased. 75 


Hakkasime vilistama ja plaksutama 
mitte millegi peale. Ning esimesi uudis- 
himulikke hakkaski välja tulema. Oma 
vilemonoloogiga liitis näitleja võõrad 
inimesed üheks vennaskonnaks, kes suu- 
rima rõõmuga olid valmis alt tõmbama 
veel saali jäänuid. Uued tulijad olid algul 
jahmunud, kuid õige pea liitusid ka 
nemad meiega. Kui publikut kenake 
hulk, etendas Waschinsky Kaspari ja 
politseiniku stseeni vanas laadapalagani 
stiilis. Seejärel paluti viimased esimes- 
teks ning mindi lõpuks vile saatel 
saali. 

Kahe tunni jooksul nägime näitleja- 
palaganikunstniku elu läbi aegade. 
Waschinsky lõi üksinda suurepäraseid 
stseene, võttes kord abiks riidest siluette, 
kord lavatagust häält, kord marionetti, 
kord petruškat ja nii edasi. Vahendid 
olid valitud väljendusrikkad. Näitleja 
valdas väga hästi kõne- ja kehatehnikat 
ning rütmi, Sümboleid ja kujundeid oli 
küllaga. Kõik need olid aga nii mõtes- 
tatud ja lõpuni mängitud, et ka keelt 
mõistmata jõudis süžee pärale. 

Võiks kirjeldada paljusid stseene, 
sest need kõik olid väga emotsionaalsed 
ja huvitavad. Mis peamine, need olid 
täidetud näitleja isiklikult tunnetatud 
tõega. Pealegi oli see valatud huvita- 
vasse kunstilisse vormi. Kunstimeister- 
likkuse kõrgest tasemest ning nuku- 
kunsti kõikide žanride valdamisest ei 


maksa rääkidagi, Kaheldamatult on 
Peter - Waschinsky SDV nukuteatri 
prints. 


Mida ta ise arvab nukuteatrist? 


«Tahtsin saada näitlejaks, aga mitte 
Berliini, Brechti teatrisse. Ooperi- ja 
draamanäitlejad suhtusid nukunäitle- 
jaisse kehvasti ja nukukunsti peaaegu 
et halvustavalt. Otsustasin hakata 
nukunäitlejaks ja murda selle suhtumise. 
Nukuteatris on tähtsaim nukk. See- 
pärast on näitlejal-Kasparilgi mask ees 
ja ta mängib kontravalguses. Ükskõik 
kus näitleja ise ei oleks ja mida ta ei 
teeks, nukk peab elama, peab olema 
huvitav. Muidu lakkab nukuteater ole- 
mast. Nukulava on väike, kuid siia pea- 
vad mahtuma tõsised probleemid oma 
keerukuse ja kaunidusega. See on vastu- 
olude, vastandite paik. Saame tungida 

kaudu tuleb rääkida nukratest ja kauni- 
test asjadest. Nukuteater on teater kogu 
selle kunstiliigi keerukuses. See pole 
pedagoogide kepp, mis aitab lapsi 
kasvatada, ning üldse pole keegi kunagi 
mõelnud, et nukuteater on ainult lastele. 
See on teater nagu draama või ballett. 
Me teeme osa etendusi lastele, aga peab 
mängima ka täiskasvanutele. See hoiab 
meisterlikkuse taset. Pean väga oluliseks 
meie teatri vahetuid kontakte teiste 
kunstidega, eriti kujutava ja heli- 
kunstiga. Palju sõltub nukurežissöörist, 
tema mõttemaailmast, ande suurusest. 
Kui palju ta suudab kaasa tõmmata ja 
kui huvitavalt mõelda. Olen praegu 
Neubrandenburgis lavastaja. Tahaksin 
küll rohkem mängida, olla näitleja ja 
alles 60 aasta pärast, kui enam mängida 
ei>suuda, siis lavastada. Häda sunnil, 
kuna teisi ei ole, lavastan. Heast näitle- 
jast lavastaja mõistab näitlejat, saab 
tast aru. Kehv lavastaja surub peale oma 
kinnisideed, ei arvesta näitlejat, tema 
isikupära. Lavastaja kohus on näitlejat 
suunata, õpetada, mitte teda kui isiksust 
maha materdada. Nukurežii spetsiifikat 
on raske sõnastada, samuti nukuteatri 
spetsiifikat. See on asi, millest ei saa 
rääkida punktide kaupa. Võib vaid*öelda, 
et ka siin maksavad teatri seadused. 
Kõik on sama, mis igas teatris, ainult 
et meil ilmub lavale nukk ja esitab 
oma nõuded mõtlemisele ja kujutamisele. 
Ta tahab, et tema on tähtsaim, et tema 
kaudu avalduks režissööri mõte — lavas- 
tuse idee. Kui seda ei juhtu, siis pole 
nukuteatrit, vaid halb teater, kus 
kasutuselolevad nukud segavad ja häiri- 
vad laval tuiavaid inimesi. Üldiselt on 
see väga keeruline teema, mis vajab palju 
pikemat arutlust. Dramaturgia kasuta- 
misel pole piire. Kõike võib, kui suude- 
takse põhjendada, mik s see nii on, mis 
põhjusel on see nukulaval.» 


a gi 


Hiljem, Tallinnas, küsisin endiselt 
nukunäitlejalt Margus Lepalt, kes män- 
gis Eulenspiegelit: «Kuidas meenub 
praegu Peter Waschinsky?» — Vastus 
tuli kohe. 

Margus Lepa: +Peter Waschinsky 
(oma välimusega meenutab ta kangesti 
«Johnny Walkeri» etiketilt maha astu- 
nud meest) avardas minu ettekujutust 


nukunäitlejast ja nukuteatri võimalus- 
test («Casparetis» kaks tundi mängu 
seljaga publikusse ja ilma mikrofonita!). 
Waschinsky on ehmatamapanevalt opti- 
mistlik, fantaasiarikas, peene huumori- 
tajuga, otsiv, väga tähelepanelik ja 
töökas nukukunstnik. Alguses arvasin, 
just välimuse pärast, et see on poos, 
et ta provotseerib, kuid Waschinskyga 
tutvudes selgus, et ta ongi niisugune. 
Festivalid ei ole tema jaoks vihane 
võitlus diplomite pärast, vaid midagi 
tsunftipeo-taolist, kus tutvutakse üks- 
teise töödega. Ja mis peaasi: Peter 
Waschinskys polnud jälgegi paljudele nii 
omaseks saanud kutsekretinismist. 
Minusse sisendas ta optimismi ja ainult 
optimismi. Ehk tuleb ta oma teatriga 
kunagi Tallinnagi?» 

Mis on siis tänapäeva nukuteater? 
See pole «porgandihääle» teater, kus 
talenditu lavastaja ja keskpärane näit- 
leja võivad rahulikult olelda. Magde- 
burgi festival tõestas mulle, et nuku- 
teater vajab veel enam tõelist lavastajat 
kui suur teater. Suures teatris varjab 
näitleja oma võlu ja silmadega režissööri 
saamatust. Nukuteatris peab aga lavas- 
taja ületama kaks takistust: kõigepealt 
tungima dramaturgilise materjali all- 
hoovusteni, ammutama sinna peidetud 
idee ning siis leidma ainuõige tee keeru- 
liste probleemide avamiseks nuku läbi. 
'Ta peab leidma selle õige raja, mida 
mööda näitlejad võivad juhtida oma 
nukke. Vastasel juhul tekib hirmus papi- 
krõbin, mis hävitab hapra kunstihõngu. 
Lõputud ja ebaõnnestunud katsetused 
võivad publiku eemale peletada kauni 
kunsti juurest. Unustatakse ära, et nukk 
on metafoor, sümbol, poeesia, armastus, 
õrnus, müstika, muinasjutt. Ainus, mis 
ta olla ei tohi, on surnud elutu papi- 
tükk, mille taha võib varjata oma 
saamatust. 

Lavastaja pole* muidugi üksinda. 
Nukunäitleja peab olema väga mitme- 
külgne — nagu Peter Waschinsky või 
Uli Schlott. Aja jooksul on aga tekkinud 
nagu mõttestamp: kes pole kuhugi 
mujale kõlvanud, sellest saab nuku- 
näitleja. Tegelikult peaks olema lausa 
vastupidi. Peale vastavuse muudele näit- 
lejale esitatavatele nõuetele peab nuku- 
näitleja olema väga hea koordinatsi- 
ooniga. Peab ta ju näiteks suutma ühe 


käega juhtida kümne niidi otsas rippuvat 
marionetti. Mees peab näiteks marssima 
preisi marssi, käte otsas olevad petruš- 
kad aga peavad samal ajal teda mõni- 
tama, elama oma iseseisvat elu. See kõik 
tähendab pidevat tööd, treeningut, enese- 
täiendamist, lakkamatut uudishimu uue 
vastu. Kui N lirinas mängitakse etendust 
pea peal seistes, siis M linnas ei tohi seda 
teha — see oleks plagiaat. Kui aga 
N linna nukuteater on välja mõelnud 
huvitava nukukonstruktsiooni, siis võib 
M linna teater seda julgesti kasutada, 
uut jalgratast pole vaja leiutada. Nii oli 
see ka Magdeburgi festivalil. Siin olid 
koos nukufanaatikud, tõelised entusi- 
astid, kes särasid seesmiselt. Lava kohalt 
võis lugeda: «Schirm für jeden Mann.» 
Nii see ka tõeliselt oli. Peale esinemist 
valgus kogu vaatajaskond lavale, et mõt- 
teid vahetada, vaielda, nukke uurida. 
Saladusi polnud, sest kõik me olime pärit 
ühe vankri eest. Vaieldi, vahetati 
aadresse, arutati töövõimalusi. 

Uks tähtsaid arutlusteemasid festi- 
valil oli nukunäitleja vabakutselisus. 
Võttis ju festivalist osa 34 vabakutse- 
list näitlejat. Nemad suutsid pakkuda 
huvitavamat kunsti kui riiklikud suured 
linnateatrid. Suured teatrid säilitasid 
oma esinemistes akadeemilisuse, nende 
areng kulgeb nagu rööbastel. Väikesed 
grupid aga on väga liikuvad, neid ei 
kammitse eriti miski. Nad on vabad 
otsuste langetamisel, kui valivad oma 
teed. Ent ühes peavad nad riiklikest 
teatritest sihipärasemad olema: nad 
peavad garanteerima õnnestumisi. Olgu 
eksperiment milline tahes, publikule 
peab see meeldima, tükk peab eksplua- 
tatsiooni minema, Tegemist on isemajan- 
damisega, ning olgu kunst kui kõrge 
tahes, kõht läheb ikka tühjaks. Tühjas 
saalis pole mõtet isegi eksperimen- 
teeridg. Eksperimente muidugi tehakse 
kogu aeg, ainult et seda nime ei kleebita 
ebaõnnestunud, vaatajatele arusaama- 
tuks jäänud lavastustele kaitsekilbiks. 
Millegipärast on vahel nii, et mida sega- 
sem ja arusaamatum, seda eksperimen- 
dim. Oma tasku peal eksperimenteeri- 
mine aga tõestab vastupidist. Kõik 
üksikesinejad ja väikesed iseseisvad 
grupid olid omanäolised, huvitavad. 

Rääkides teistest, peab kõnelema ka 
omast. «Till Eulenspiegeli», mida 


valil näitasime, lavastas Eesti nuku- 
teatris külalisbrigaad  Magdeburgist 
(Saksa rahvajuttude ainetel instsenee- 
rinud Dieter Peust, kunstnik oli Irmgard 
Lieske. ja lavastaja Veska Fiekova). 
Vaatamata 70-kordsele kogemusele oli 
näiteseltskond parasjagu pabinas: män- 
gisime sakslastele võõras keeles, aga 
tükk ju nende oma. Jah, olen näinud 
Eestimaal särtsakamat, paremat eten- 
dust. Ometi jäi meelde mõnigi haruldane 
detail. Nagu näiteks näitleja H. Laas, 
kes intermeediumi ajal vestibüülis 
kaardimoorina tulevikku ennustab. Ta 
tegi seda sealgi soravas eesti keeles. Tegi 
seda nii sugestiivselt, et tema ümber 
kogunes kenake parv asjahuvilisi, kes 
püüdsid meeleheitlikult iga sõna ja 
taipamise korral särama lõid. 

Midagi selletaolist juhtus ka vahe- 
ajal, kui Margus Lepa Eulenspiegelina 
hakkas lastega ringmängu mängima ja 
laulma. Oh seda rõõmu ja lusti! Ei olnud 
siin keelebarjääri ega võõrastamist. 

Mida arvati? 

Kammerteatri režissöör (nende majas 
mängisime), kes proovisaalis töö katkes- 
tas ja koos trupiga meid vaatama tuli; 
«Mein Gott! Kui mul oleksid nii loomu- 


likud näitlejad! Kui nad teeksid niisugu- 


seid tükke ja kui nad julgeksid nagu 
Eulenspiegel kõõluda kahe meetri kõrgu- 
sel... Aga meil ei luba ametiühing näit- 
lejat tõusta julgestuseta üle seitsme- 
kümne sentimeetri.» Lõi käega ja läks 
tagasi tööle. 

Tõsi, üldiselt kolleegid vaimustusest 
kiljuma ei hakanud. Aga maa alla polnud 
ka vaja vajuda, kokkuvõttes läks 
hästi. 

Tähtsaim ei olnud siiski mitte enese 
näitamine, vaid teiste nägemine, suhtle- 
mine, ühiste probleemide arutamine. 

Festival on kaugel seljataga, aga mee- 
les mõlguvad sealt korjatud mõtted. 
Teeks keegi ühemehekava? Aga kui 
kõik, nii mäng kui ka nukk on sinu oma, 
ei suudeta tarifitseerida, sest kulutused 
ületavad tulu. Makstakse 1—1,5 punkti 
etendusest, aga kes hüvitab muu? Ei 
päästa ka nn. haltuura. Nukuetendus 
ei meelita esialgu kellegi rahakotti lahti. 
Naljamees tuleb ja läheb, käed taskus. 
Nukkudega üksikesineja tuleb aga oma 
koorma all lookas, autot ei anta, sest 

78 laste värk. Pealegi: laste värk on odav 


värk: Ainult «süldipidudega» ka ku- 
lutusi tasa ei tee. Tegijate ees on 
takistused, mida nii lihtsalt kõrvale ei, 
lükka. Ometi, kunsti enda pärast oleks 
vaja konkurentsi, üksikesinejaid, kes ise 
teevad ja ise vastutavad oma loodu eest. 
Aga nagu ütles P. Waschinsky: «Meil 
(Saksa DV-s — E. 8.) suhtuti nuku- 
näitlejasse kehvasti. Teda peeti ala- 
mõõdulise kunsti viljelejaks, aga... oma 
marki tõsta ja paremat suhtumist ära 
teenida on võimalik ainult tööga, 
'Teoretiseerimine ega põhjendamine ei 
aita. Vaja on luua kunsti, mis võtab Suu 
lahti. Selleks aga on vaja teha tööd, 
tööd, tööd!» 


Ameeriklaste silmatera 


Vähemalt kaks põlvkonda on üles 
kasvanud ajast, mil Mary Pickford 
loobus filmist. Mary Pickford ke- 
hastas(b) endas seda nüüd juba antiik- 
sena tunduvat tummfilmiaega, mil ki- 
nematograafia mõjuvõim polnud täna- 
sest mitte väiksem. Temast soi publiku 
jaoks väike traagilise saatusega orb, 
kes jäi kurja saatuse kätte. Massikirjan- 
dusest tuttava naistüübina äratas ta 
kaastunnet, saal oli sageli pisarais, 
sest õnnetused tabasid väikest neiut 
lausa järjepanu, publiku üldiseks rõõ- 
muks aga ovtas teda filmi lõpul alati 
õnn. Pickfordi nimi oli sama kuulus 
kui Chaplini oma: Chaplin oli liider 
komöödias, Pickford «tragöödias», täp- 
semalt melodraamas. See oli tragöödia 
ameerika filmivariant: poolenisti komöö- 
dia, tunderikas, erutav, õnneliku lõpu- 
ga, kus Tuhkatriinu leidis õnne! (Kui 
oled elust väsinud, tule kinno! kutsus 
tolle aja reklaam, ja kutsub tänini). 

Tema parimad filmid olid küll sen- 
timentaalsed, kuid mitte imalad. Pichk- 
fordi mäng oli loomulik, tema viimased 
tummfilmiosad on alles hoidnud oma 
mõju. Teda hüüti ja reklaamiti kui 
Ameerika silmatera (America's Sweet- 
heart). Tõelise staarina' oskas ta oma 
osi varieerida ja ikka leida täiendavaid 
värve. Lapse kõnnakut,-naeru, nuttu, 
koketeriid valdas ta vaimustavalt; olus- 
tik oli tema filmides tõetruu ja publik 
võis end ümbritsevat ära tunda. Tal oli 
palju jäljendajaid, kuid mitte rivaale. 
Kevin Brownlow, inglise filmiajaloolane 
ja mahuka teleseriaali «Hollywood! 
Hollywood!» autor arvab üheks Pick- 
fordi filmide populaarsuse põhjuseks 
oluliste pjoonte tabamist: «Ideaalne 
ameerika neiu on endiselt Mary Pick- 
fordi loomuga: väga veetlev, südamlik, 
helde, kentsakas, kuid iseseisev ja süttiv 
kui vaja». Publikule meeldis kaasa ela- 
da just niisuguse neiu eluseikadele, ja 


JAAN RUUS 


Maru Pichford seitsmeteistkumneaastasena. 


Mary Pickford mängis seda tüüpi kõr- 
valekaldumatult veel üle kolmekümne- 


senagi. 
Pole liialdus öelda, et Ameerika 
filmitööstust tervikuna (mis pärast 


Esimest maailmasõda tegi pooled maa- 
ilma - filmidest) mõjutasid sel ajal 
Mary Pickford (8. 04. 1893 — 30. 05. 
1979) ja tema tollane kaasa Douglas 
Fairbanks (23. 05. 1883 — 12. 12. 
1939) enam kui keegi teine, välja arva- 
tud D. W. Griffith. Pickfordi ja Fair- 
banksi — filmipersoonidele oli "mane 
ehtne optimism: uskudes parimasse, 
saab ja tuleb ületada kõik ebameeldi- 
vused. Mõlemad olid ekraanil «posi- 79 


Douglas Fairbanks, Charlie Chaptin, 


David Wark Gri[fith ja Mary Pickford on just asutanud 


omaenda filmiühingu «United Artists», et otla majanduslikult sõltumatud (1919). 


tiivsed kangelased». Kui Mary Pick- 
ford jõudis happy end'ini läbi kannat- 
likkuse, pikameelsuse ja virkuse, siis 
Douglas Fairbanks seikles võidukalt 
läbi filmide heatujuliselt naeratavana, 
löögivalmilt, energiliselt ja tempera- 
mentselt. Neid toetas tolle aja noor tõu- 
sev Ameerika. Maailma ärikeskus oli 
kandunud Londonist New Yorki, amee- 
rika bisnesmen asus haarama maailma. 
Mitte norutada, olla alati ettevõtlik 
oli tüüpameeriklase elufilosoofia. 

«Sõja (Esimese maailmasõja — 9. R.) 
lõpuks oli film valmis täitma kolme 
ülesannet: kujutama XX sajandi Amee- 
rikat, teda kujundama ning temal meelt 
lahutama,» kirjutab ameerika filmiaja- 
loolane Lewis Jacobs. Film aga oli tollal 
rahvusliku vaimu ning moraali vormi- 
mise võimsaim tegur. Kusjuures — rõ- 
hutagem — ühiskondliku arvamuse 
vermimine ei toimunud mitte läbi di- 
daktiliste, vaid meelelahucuslike fil- 
mide. 

Pickford ja Fairbanks olid oma fil- 
mide produtsendid, nad kasutasid tolle 
aja parimat filmitehnikat ja võimekaid 
režissööre-operaatoreid, neil oli oskust 
ära tunda annet, ärivaimu seda kasu- 

so tada ja tänu oma filmide ennekuul- 


matule kommertsmenule saidki nad 
tollal Ameeerika filmitööstuse teejuh- 
tideks. Nende filme oodati nagu varem 
Griffithi omi. 

Pärast viimast filmi 1933. aastal 
(sest enam ei saanud väikest neiut 
vanuse tõttu mängida) tegutses Mary 
Pickford filmimaailmas edasi, nüüd 
juba produtsendina, kelleks ta õieti oli 
hakanud juba ammu. Ta oli tähtsaim 
naine Ameerika filmibisnisis ja kuulus 
maailma rikkaimate naiste hulka. Ta oli 
hea ärivaistuga ja tema eramu «Pick- 
fair» püsis endiselt Hollywoodi selts- 
konnas kesksena. Ta säilitas oma mets- 
kassiiseloomu: temast õhkus soojust ja 
sarmi, kuid ta soontes voolas taltsu- 
tamatu iiri veri. Inimesena oli ta otse- 
kohene ja sirgjoonelise käitumisega 
ning ootas teistelt sedasama. Tema 
õnneks jumaldas enamik tema kaas- 
töölisi teda nagu publikki. 

Tema eluhoiakud aga jäidki esindama 
aega, kuhu kuulus ta kuulsus; kui 
sajandi esimesel veerandil olid need 
uuemeelsed, siis aastatega jäid need 
ikka konservatiivsemaks ja konservatiiv- 
semaks. Siiski oli ta neid väheseid filmi- 
tähti, kel õnnestus olla ka suur produt- 
sent. 


Ülesvõttekaamera sajandi algusest 


Mesinädalatel Pairbanksiga 


*e + 

Tlmutame temalt, kaks mälestuskat- 
kendit. 

Esimese ette tuleks öelda, et kui 
ta 1909. aastal kuueteistkümneaastase- 
na esimest korda filminäitlejaproovi 
läks tegema, oli tal juba pikk näitleja- 
kogemus. Kaotanud varakult isa, hak- 
kas ta aitama oma näitlejast ema (keda 
ta väga armastas ja kelle nõuandeid 
ta elu lõpuni kuulas) rändteatris. 
Kord viieaastaselt laval väikest poissi 
mängides võitis ta publiku sümpaatia 
ja teenis juba kuu aja pärast näitle- 
jana 15 dollarit nädalas. Üheteistküm- 
neselt võttis ta endale näitlejanimeks 
vanaema nime: Mary Pickford. 

Filminäitlejaproovi läks ta suvel, 
mil teatris oli vaheaeg ja, võis arva- 
ta, näitlejail rahapuudus (teatrinäitle- 
jad pidasid tollal filmis mängimist 
põlgusväärseks; ka Pickford — võttis 
endale filmis teise näitlejanime). Tema 
esimene filmirežissöör, David Wark 
Griffith, kellega me memuaarides koh- 
tume, polnud tollal veel klassik, õieti 
oli ta siis päris algaja, kuigi, tõsi, 
olles küll debüteerinud alles eelmisel 
aastal, oli ta jõudnud selleks ajaks 
lavastada üle saja filmi (nimelt olid 


need enamikus kümneminutised ja neid 
tehti tavaliselt üks kuni kolm päeva). 
Olid filmitööstuse algpäevad. 


++ 


Teine memuaaridekatkend kuulub 
Mary Pickfordi triumfiaega. Kõikjal, 
kuhu nad maailmareisil Douglas Fair- 
banksiga saabusid, võtsid neid vastu 
vaimustunute tuhandelised hulgad. 
1926. aastal käis Mary Pickford ka Nõu- 
kogude Liidus, kus linastusid paljud 
tema filmid. Sel puhul vändati isegi 
komöödia «Mary Pickfordi suudlus» 
(Igor Tljinskiga peaosas), film sisaldas 
kroonikakaadreid külalistest Moskvas. 
dJa soliidses kirjastuses «Academia» 
ilmusid 1920. aastatel M. Bronni. 
raamatud «Mary Pickford» ja «Ei 
Mary Pickfordi loomingust». 


KIRJANDUST: 
J- Toeplitz. Geschiente des Films, 1895—1927. 
Berlin, 1970 

L- Jacobs. The Rise of (he American Film 
N. Y, 1939 

1968 

B. Koaoanwmas «Mapu [lukpopa». B kii 
3üeanw uemoro Kiito. Mocksa, 1968 


E. Kapuesa. «Denomeu Mapu Tlnxdpopa». B 06. 
3xpan 79/80. Mocxsa, 1982. 

Päikesepaiste ja vari 


Kui ma läbisin «Biograph Stu- 
dio'le» kuuluva vana härrastemaja 
marmorpõrandaga fuajee, sisenes minu 
vastas olevast pöörduksest keegi mees 
ja hakkas mind üle vaatama. Mulle 
tundus, et ta oli seejuures liiga lõbus 
ja familiaarne. 

«Olete te näitleja?» küsis ta kohe 

«Aga muidugi,» sähvasin ma vastu 

«Kas ma tohiksin küsida, millised on 
teie kogemused, kui teil neid üldse on?» 

«Kõigest kümme aastat teatris, härra, 
ja kaks neist koos David Belascoga,» 
vastasin jäiselt 

«Te olete liiga pisike ja liiga paks, aga 
ma võin teile võimaluse anda. Minu nimi 
on Griffith. Kuidas teid kutsuda?» 

See nimi ei öelnud mulle mitte kui 
midagi. Pidasin teda ülespuhutud ja väl- 
jakannatamatuks tüübiks ning tahtsin 
rohkem kui kunagi enne põgeneda. Selle 
asemel juhatati mind läbi kahe pöördukse 
naiste garderoobi. Mäletan, kuidas mind 


Mary Pickford. Sunshine and shadow, New York, 
1955. 


MARY PICKFORD 


kohutas tõeliseks stuudioks muudetud 
ringikujuline ballisaal, kui sellest läbi 
läksime. Ruumi keskel rippusid madalal 
sinakad Cooper-Hewitti lampide read, 
mis lõid kurjakuulutava ja õudustära- 
tava õhkkonna. Mitte keegi ei pööranud 
mr. Grifiithile ega mulle vähimatki tähe- 
lepanu, kui me möödusime. Garderoob 
oli mahajäetud. Ta pani mind istuma ja 
käskis oodata 

Ometi olin ma stuudiote kohta üht 
teist kuulnud vanematelt tüdrukutelt 
meie West Side'i naabruses, kus ma ela- 
sin koos tädi Minnie ja tädi Kate'iga. 
Samuti olin ma summutatud toonil kuul- 
nud räägitavat arhitekt Stanford White'i 
stuudiost ja samal tänaval elanud tüd- 
rukust nimega Evelyn Nesbit. Ma kiirus- 
tasin parajasti kikivarvul garderoobist 
välja, kui mr. Griffith tagasi tuli. Ta 
ütles, et minuga tehakse proovi. See oli 
esimene, ja võin lisada, ainus proov, 
mis mul tuli «Biograph'is» läbi teha. 
Film kandis nime «Pippa möödub» ja 
mr. Griffith ise tegi mulle grimmi. See 


Esimestes lühifilmides .. 


näis sobivat pigem Pancho Villale kui 
Pippale. Garderoobiosakonnast — pisike- 
sest - keldrinišist, mis oli eraldatud 
«Biograph'i» kostüümivarna jaoks — 
otsiti kokku mingi ajutine kostüüm. 

Selliselt groteskselt grimeerituna juha- 
tati mind lavale ja, tutvustamata üle- 
jäänud tegelastele, selgitati lühidalt, 
mida mul teha tuleb. Aga just siis oleksin 
nagu šoki saanud, juba teist korda sel 
päeval: kuulsin, et näitlejad ja näitlejan- 
nad häüavad üksteist eesnimepidi. See 
tundus mulle uskumatult kõlvatu. Belasco 
trupis ja üldse teatris olin kuulnud ini- 
mesi kõnetatavat ainult perekonnanimega, 
Ma panin aga tähele, et triibulises üli- 
konnas džentelmeni ei kõnetanud keegi 
kordagi teisiti kui «härra Griffith». 

Minu niigi nigel olukord muutus veelgi 
hullemaks, kui mulle ulatati kitarr ja 
kästi mängida, nagu ma laulaksin ja 
tinistaksin. 

Selle stseeni filmimisel, kus igaüks 
improviseeris ise oma teksti, astus ette 
kena noormees ja sõnas meloodilise iirlas- 
liku aktsendiga nonšalansselt: 

«Kes teist on daam?» 

See oli juba liig. Unustasin täiesti 
kitarri, stseeni, oma groteskse grimmi ja 
mr. Griffithi ning paiskasin kogu oma 
raevuka nõrdimuse selle mühaka peale. 

«Kuidas te julgete mind solvata, härra? 
Võtke teadmiseks, et ma olen täiesti korra= 
lik noor tütarlaps ning teil pole mingit 
õigust mind inetult kõnetada!» 

Seepeale tõi mr. Griffith kuuldavale 
mõirge, mis oleks isegi Metro-Goldwyn- 
Mayeri lõvile au teinud. 

«Preil . preili... mis pagan teie nimi 
nüüd oligi? Aga ükstapuha... lial, kas 
kuulete, iial ärge peatuge stseeni keskel. 
Kas te ka teate, kui palju üks jalg' filmi 
maksab? Teie keerasite selle kihva! 
Hakake otsast peale!» 

Tol ajal tähendas «daam» minu jaoks 


ainult üht —  lõtvade elukommetega 
naisterahvast. Ma polnud lihtsalt eales 
kuulnud, et mõnda tütarlast oleks ava- 


likult «daamiks» nimetatud. Muidugi pol- 
nud too noor iirlane mõelnudki solvata, 
vaid lihtsalt improviseeris nagu filmi alg- 
aastatel kõik teisedki. Millised puudused 
tal ka olid, sündsusetudväljendid leedide 
juuresolekul ei kuulunud nende hulka. 


" Hjalg= 30,5 cm. (Toim.) 


Mina peaksin seda ju teadma, kuna tema 
nimi oli Owen Moore ja hiljem sai tast 
mu esimene abikaasa. 

Ma ei suuda siiamaani aru saada, miks 
mr. Griffith lasi mul järgmisel päeval 
tagasi tulla. Olin täiesti veendunud, et 
sellega on minu karjäär «kinopiltides» 
lõppenud. Teadsin seda oma südames. 
Olin andnud teatrile kümme aastat ning 
tundsin, kas esinemine .on hea või halb, 
Minu oma tookord «Biograph Stu- 
dio's» oli vaieldamatult halb. 

Kell oli ammu kaheksa läbi, kui ma 
jõudsin tagasi garderoobi ja võtsin maha 
oma vastiku grimmi. Mr. Griffith ootas 
mind väljas. 

«Kas te sööksite minuga õhtust?» 

«Mul on kahju, härra Griffith, aga ma 
pole kordagi õhtustanud ühegi noor- 
mehega, rääkimata veel meestest, ja peale 
selle pean ma otsekohe Brooklyni sõitma. 
Minu ema ja õde esinevad sea) koos härra 
Olcottiga.» 

«Kas te tuleksite homme tagasi? Me 
maksame kõigile viis dollarit päevas ja 
ainult päevakaupa.» 

Juba hakkas mu šoti veri välja lööma. 

«Ma olen Belasco näitlejanna, härra 
Grifiith, ja pean saama kümme.» 

Ta naeris. 

«Nõus! Viis tänase ja kümme homse 
eest. Aga hoidke see enda teada. Kelle- 
legi ei maksta nii palju ja kui see välja 
tuleb, algab mäss.» 

Juba varem oli sadama hakanud ja 
nüüd kallas nagu oavarrest. Mr. Grif- 
fith saatis mind lahkelt sajus oma 
vihmavarjuga, lahkudes minust metroo 
juures sõnadega: «Homseni, täpselt kell 
üheksa.» Ma olin läbimärg, kui jõudsin 
teatrisse Brooklynis, sest mul tuli mitu 
kvartalit jalgsi käia. Mu tuliuued, kõr- 
gete kontsadega kingad olid täitsa läi 
samuti siidsukad. Kolm dollarit ja 50 
senti maksnud suure tumesinise satiin- 
lehviga õlgkübar pakkus lohutamatut 
vaatepilti ning mu kaunis 15-dollarine 
sinisest saržist ülestõusmispühadekos- * 
tüüm oli üksainus vettinud pundar. Ava- 
nud garderoobi ukse, nägin ma kõige- 
pealt Johnnyt, kes oli end nagu pisike 
madu kohvri otsas kerra tõmmanud ja 
magas raskelt. Lottie ja ema olid laval. 
Värisedes ja läbiligunenult istusin ma 
maha ja ootasin, viiedollarine rahatäht 
kõvasti pihku pigistatud. Sellisena nad 


«Tess tormidemaalt» (teine lavastus. 1921) 


mind nägidki, kui uks avanes na tõi 
kuuldavale karjatuse ja hakkas otsekohe 
mul märgi riideid seljast võtma ning neid 
ri atori kohale riputama, kuhu rändas 
ka veest nõrg”» viiedollariline 

«Homsest ile makstakse = mulle 
kümme dollari. - äevas, mamma,» ütlesin 
ma talle, hambad külmast plagisemas. 


«Näed siis, kallis, mul oli ikkagi 
õigus,» lausus ta N 

Ma ci sõandanud talle öelda, kuidas 
ma küll vihkan seda jõledat paika 


Neljateistkümnendal tänaval. Järgmisel 
hommikul, täpselt 7.30 rappus äratus- 
kell tirisedes laual, kuni kukkus lõpuks 
mu magamistoa põrandale. Olin unine 
ja kõik kohad valutasid. lial oma elus 
pole ma nii vastumeelselt üles tõusnud 


Stuudiosse jõudsin aga täpipealt kell 
ühek kõndides seekord kogu tee, et 
säästa viit senti. Mäletan, kuidas ma 
palusin, et keegi teatri omadest mind 


24 «Biograph'i» treppidest üles minemas 


ei näeks. Tol päeval mängisin ma 
kümneaastast tüdrukut filmis pealkir- 
jaga «Tema esimesed küpsised». Vahe- 
tult pärast seda, kui olin stuudiosse 
jõudnud, hüüdis mr. Griffith Linda 
Arvidsonile, kellega ta oli siis salaja 
abielus: 


«Linda, käi ära Viiendal avenüül ja 
osta sellele lapsele linane - pitskleit, 
number kümme, ning sellega sobivad 


kingad, sokid ja kübar osa jaoks, mida 
ta mängima hakkab.» 

Hiljem sain teada, et minu riietamine 
aidtult selleks üheks päevaks oli maksma 
läinud tervelt kümme ja pool dollarit 
Kui mul varem oli veel kahtlusi, siis 
nüüd olin absoluutselt veendunud, et 
filmitööstus on arust ära. Tol päeval 
tundus töö vähem tüütu olevat ja enne 
kui ma arugi sain, olin tagi garde- 
roobis grimmi maha võtmas ja täna 
riietesse pugemas. Olin juba läbi pöörd- 
uste fuajeesse minemas, kui mr. Griffith 
mulle hüüdis: E 

«Kas homme mängid peaos 

«Aga muidugi, härra!» 

«Tead sa midagi armastamisest?» 

Pärast mitut vaevu kuuldavat neela- 
tust kinnitasin talle, et tean. 

Samal hetkel möödus meist puusepp, 
kes kandis papjeemašeest tugisammast. 

Mr. Grilfith palus tal samba maha 
panna 

«Hästi, Pickford. dake, kuidas te 
sellele sambale armastust avaldate.» 

Ma olin viieteistkümneaastane. Ma 
polnud kordagi kohtamas käinud, rääki- 
mata sellest, et mõni poiss mind suudel 
nud oleks. Lootes pääseda, laususin ma: 

«Aga härra Griffith, kuidas võiksin 
ma külma samba vastu armastust üles 
näidata?» 

Vaevalt sain ma seda öelda, kui Owen 
Moore meeste garderoobist välja astus. 

«Tulge siia, Moore!» hüüdis talle mr 
Griffith 

Moore astus meie juurde, tema kaunil 
iirlasenäol oli hämmeldunud naeratus. 

«Seiske seal!» juhatas teda mr. Griffith. 
«Preili Pickfordile ei meeldi oma tundeid 
elutule sambale näidata. Näis, kas tal 
tuleb teiega paremini välja.» 

Täiesti paanikas, olin ma valmis mässu 
tõstma ja kogu selle kosmaarse toimingu 
sinnapaika jätma. kui mulle korraga 
meenus”kümme dollarit, mis mr. Griffith 


a- 


?» 


oli mulle lubanud. Võtsin end kokku ja 
püüdsin meenutada, kuidas teatris armas- 
tust avaldatakse. Leidsin, et õige viis seda 
teha on armastavalt mehele silma vaa- 
data, Sealsamas otsustasin, et suudlemine 
ei tule kõne allagi. Mind oli õpetatud, et 
avalikult suudlemine on ülimalt vulgaarne 
ning teatris täiesti tarbetu, kuna seal võib 
teeselda ilma tegelikult suudlemata 

Olid mu edusammud — pateetilisel 
armastamisel millised tahes, nad arvata- 
vasti rahuldasid mr. Griffithit. Ma sain 
peaosa filmis «Cremona viiulimeister», 
kus vastasnäitlejaks oli Owen Moore. Ma 
ei unusta iial hetke, mil ta oma käed 
minu ümber pani. Mu süda lõi erutusest 
nii kiiresti, et olin kindel, et ta seda 
kuuleb. 

Filmi tegemiseks kulus tol ajal kesk- 
miselt üks päev sees ja teine väljas. 
«Cremona viiulimeistril» oli ilmselt menu 
ja mr. Griffith näis väga õnnelik olevat, 
et oli mind värvanud. Tegelikult ta isegi 
teatas «Biograph'i» kompanii juhtkon- 
nale,et kavatseb minuga lepingu sõlmida 
garanteeritud nädalapalgaga kaksküm- 
mend viis dollarit esimese kolme päeva 
eest ja viis iga ülejäänud kolme eest. 
«Biograph'i» rahvas oli nagu piksest 
rabatud. 

«Nelikümmend dollarit nädalas sellele 
lapsele!» olid nad hüüdnud, nagu mr 
Griffith mulle rääkis. «Te olete peast segi!» 
Ta ise oli vahepeal veennud mind loobuma 
kümnedollärisest päevapalgast, lubades 
garantiid 

Ühel häälel nõuti seletust, mis annab 


mulle õiguse saada keskmiselt kümme 
dollarit nädalas rohkem kui ülejäänud 
Järgnes tuline vaidlus, mis mr. Griflithi 


sõnade järgi lõppes temapoolse ähvardu 
sega kompaniist lahkuda, kui ei nõustuta 
antud tingimustel minuga lepingut sõl 
mima, Ägedalt protesteerides ja kohutavat 
pankrotti ennustades andsid nad lõpuks 
nõusoleku. 

«Cremona viiulimeistri» järel tegin ma 
kaasa filmis, milles kehastasin palju: 
list ema. Neist vanim oli minust vi 
noorem! Mul tuli mängida põrandaküüri- 
jaid ja sekretäre ja kõigist rahvustest 
naisi. Juba alguses panin tähele, et mr 
Grilfith eelistas mind mehhiko ja indiaani 
naiste rollides. Võib-olla tingis seda, el 
olin. «Biograäph'i» naispeaosalistest 
ainus, kelle silmad paistsid filmilinal 


minu omad on pähkel- 
pruunid. Oli siis põhjus milline tahes, ma 
kujutasin neid kõiki — indiaani neide 
ja naisi, mehhiko senjoorasid ja senjo- 
riitasid. Õppisin kätele ja jalgadele k 
naga paksult määrima vedelat punast savi; 
sageli tuli mul kell pool kuus hommikul 
külma ilmaga pähe panna mustast jõhvist 
parukas ja selga tõmmata mitu naela 
kaaluv helmestega kleit, selle peale veel 
alligaatorihammastest kaelakee. 

Kuigi olin alles laps, mõtlesin noil 
ammustel aegadel palju näitlemisega 
seotud probleemidest. Ühel heal päeval 
andsin vande, mida proovisin mitte iialgi 
murda. Tõotasin, et olgu kiusatus nii 
suur kui tahes, ei hakka ma oma mänguga 
üle pakkuma. Filmi algaastatel oli see 
revolutsiooniline, kuna näitlejad kasutasid 
prantsuse  pantomiimikooli - viimistletud 
žeste. 

«Maei hakka liialdama, härra Griffith,» 
ütlesin kindlal toonil. «Minu arvates on 
see publiku solvamine.» 

See oli kõigest üks paljudest asjadest, 
mille üle suur režissöör ja mina riidle- 
sime. Vaidlus lõppes tavaliselt sellega, et 
ma lahkusin võtetelt, paari tunni pärast 
võeti mind aga tagasi. 

Kord pärast meie tavalist riidu eemal- 
dusin ma pästivihasena garderoobi, See- 
järel maabusin aga tänavale, kott kindlalt 
pakitud ja ise täis otsustavust koju minna 
ning õelda emale, et filmiga on nüüd 
igaveseks lõpp. Mängisin parajasti eksi- 
teele viidud koolitüdrukut melodraamas 
«Päästke tema hing». Loo haripunktis 
ähvardab minu peigmees, keda 
Arthur Johnson, mind relvaga. Tol p 

kui me seda stseeni filmisime, oli mul 
suuri raskusi vastava emotsionaalse sei- 
sundi saavutamisega. Osalt oli põhjuseks 
see, et Arthur oli pärast lõunat väikese 
uinaku teinud ja liputas nüüd revolvrit 
minu suunas, nagu oleks see voolikujupp; 
peale selle oli minu lühikese kasvu tõttu 
mu pika sabaga sametkleit selja tagant 
nõõpnõeltega kinnitatud, mis ei tohtinud 
kaamerasilma ette jääda. Kannatamatu- 
sest lausa marus, astus mr. Griffith minu 
juurde, haaras mul õlgadest kinni ja, 
pigistades nii kõvasti kui võimalik. raputas 
mind ägedalt. 

«Ma näitan teile, kuidas seda teha!» 
karjus ta. «Näidake natukenegi oma tun- 
deid, pagan võtaks! Te olete nagu puu- 
tükk!» 

Ma küünitasin allapoole ja hammusta- 
sin teda — esimene ja viimane kord, kui 
ma kedagi hammustanud olen — samal 
hetkel hüppas Lottie, kes tavaliselt minuga 
stuudiosse kaasa tuli, talle-selga, haaras 
ta kõrvad pihku ja hakkas tirima, nagu 
oleksid need hobuse ohjad. 

Suurte pingutustega raputas mr. Grif- 
fith enda vabaks ja jõllitas meid mõlemat 
pöörase imestusega. 

«Kuidas te tohite minu õega nii teha?» 
kiljus Lottie, kui ma tema juurde sõöstsin. 

«Härra,» laususin, «kui ma pole näit- 
leja, ei suuda te seda mulle sisse taguda. 
Mis andis teile õiguse käsi mulle külge 
panna? Ma teen lõpu teiega ja filmiga 
ja üldse kogu selle asjaga.» 

«Ja mina teen lõpu teiesuguste mets- 
kassidega!» hüüdis mr. Grilfith, katsudes 
hellalt enne ühte ja siis teist kõrva, nagu 
oleks ta tundnud kergendust, et need on 
veel pea küljes kinni 

Lottie aitas mul pika sabaga kleidist 
välja pugeda. Seekord ma ei hoolinud, 
kas mind võetakse tagasi või mitte. Olin 
kindlalt otsustanud selle põlastusväärse 
stuudio tolmu oma jalgadelt raputada 
ja alatiseks teatrisse tagasi minna. Ma 
arvasin, et saan väga hästi hakkama ilma 
nende pentsikute ja lärmakate filmimees- 
teta. Olime parajasti kõnniteel Neljateist- 
kümnenda tänava idapoolses otsas ja 
hakkasime samme kodu poole seadma, ise 
vapustatud, aga kõigutamatud oma õig- 
suses, kui mr. Grifiith joostes ja palja 
peaga hoonest väljus. 

«Palun vabandust,» ütles ta, kui meile 

86 järele jõudis. «Ma ei käitunud just kenasti. 


Te peate mulle andestama. Ma tean, et te 
suudate seda stseeni mängida. Proovime 
veel kord.» 

Läksime kolmekesi tagasi stuudiosse. 
Ma olin meie ägedast kokkupõrkest nii- 
võrd pingul ja rõõpast väljas, kui mu 
kleiti jälle nööpnõeltega kinnitati, et ta 
ei teinudki minuga enam proovi. 

* «Laske nüüd käia,» hüüdis ta, «näidake 
mulle, missugune on tõeline Pickford! Ma 
tean, et te suudate seda!» 

Ja tervest sellest emotsioonide tohi- 
vabohust hakkasid mul pisarad nägu 
mõõda alla voolama, kaamera surises 
edasi, ning mr. Griffith oli rahul. 

Pärast meie palavikulisi ja kurnavaid 
mesinädalaid muutus reisimine koos 
Douglasega iga-aastaseks rituaaliks. Igal 
kevadel, suvel, või tegelikult hetkel, mil 
uus film valmis sai, olid kohvrid pakitud 
ja nii me suundusimegi järgmisele maa- 
ilmareisile. Euroopas, Aafrikas, Jaapanis, 
Hiinas — kõikjal oli veel nägusid ja paiku. 
mida Douglas polnud näinud. 

Ma ei unusta iial meie reisi Venemaale 
1926. aastal; anonüümseid hoiatusi, et me 
ei läheks; tungivalt soovitatud ettevaatus- 
abinõusid kui me jõudsime revolutsiooni- 
lisele terra incognita'le; salajasi 
ettevalmistusi lennukiga põgenemiseks, 
kui olukord peaks liiga tuliseks muutuma; 
Douglase koomilise ooperi stiilis alarme — 
ning rahva liigutavat ja vastupandamatut 
kiindumust nii siin kui kõikjal mujal. 

Kutsutuna «Sovkino» poolt, mis esin- 
das vene filmitööstust, saabusime Varssa- 
visse viis päeva pärast verist ülestõusu, 
milles hukkus sadu inimesi. Poola pealinn 
oli sügavas leinas, tänavad tühjad peale 
sünge matusevankri, mis meie hotellist 
kolinal mõõda veeres. Meie reisiseltskon- 
nas olid peale minu veel Douglas, tema 
vend Robert ja vennanaine Lo Rie, meie 
Euroopa esindaja ja Douglase isiklik sek- 
retär. Olime Varssavis olnud vaevalt ühe 
tunni, kui meie juurde tuli kaks ti- 
riietatud meest, kes esitasid Douglasele 
endid tutvustavad dokumendid. Nad kõn- 
disid ühest ruumist teise, nuuskisid hooli- 
kalt igas nurgas, sulgesid sisenedes enda 
järel kõik uksed, avasid uuesti halli viiva 
ukse ja piilusid välja, ning vaatlesid 
siis pidulikult meid kahte. 

«Kas te tõepoolest kavatsete madam 


Mary Pickfordi Venemaale viia?» küsis 
üks neist Douglaselt. 

Douglas vastas: «Jah,» 

«Te ei kardagi?» 

«Ei. Kas ma peaksin siis kartma?» 

«Me tulime spetsiaalselt teid hoiatama, 
et teil isiklikult on liiga riskantne Vene- 
maale minna. Kui te ise ikkägi tingimata 
minna tahate, soovitaksime madam Pick- 
fordil siia jääda, kuni te tagasi tulete.» 

Douglas pöördus minu poole: «Noh, 
kallis, mis sa arvad? Kas sina kardad?» 

«Ei, ma tahan minna koos sinuga.» 

Alles pärast Venemaalt lahkumist sain 
ma teada, et ta oli sõjakorrespondent 
Floyd Gibbonsiga kokku leppinud, et kui 
me pole tagasi teatavaks päevaks ja kella- 
ajaks, lendab Gibbons talle teadaolevale 
väikesele lennuväljale Moskva lähistel ja 
üritab meid päästa. 

Kui meie rong jõudis Venemaa piirile, 
väljusid kõik peale rongijuhi. Mul oli 
kummaline tunne, nagu ületaksime Styxi 
jõge või mingit muud selletaolist barjääri, 
kust pole enam tagasiteed. Ma ei mäleta 
täpselt, kui ulatuslik oli tookord Venemaa 
ja Poola vaheline eikellegimaa, kuid arva- 
tavasti küündis see viiest kuni kümne 
miilini. Minskisse jõudsime kell üksteist 
õhtul. Ei paistnud kuud ega tähti. Väga 
lihtsas, hägusalt valgustatud tollihoones, 
mis meenutas onni kõnnumaal Kanada 
põhjapoolseimas osas, uuriti piinliku täp- 
susega meie pagasit. 

Just samal ajal, kui kogu meie selts- 
kond oli sellega hõivatud, sisenes paljaks- 
põetud peaga hiiglasekasvu  kasakas, 
seljas luitunudsinine puuvillane sõduri- 
pluus. Ta viipas mulle ja Lo Rie'le, Doug- 
lase vennanaisele, et me talle järgneksime. 
Kuulekalt astusime pimedusse. Ma lootsin 
kirglikult, et keegi meie kaaslaskonnast 
meil silma peal hoiab. Väljaspool vanku- 
vat ehitist põles ainult pisike tuhm elektri- 
pirn. Hiiglasest kasakas, kes osutus mei- 
le eraldatud pakikandjaks, näitas sõrme- 
ga ja me nägime tohutu suurt eravagunit, 
mille aknad ja uksed olid meie vastu- 
võtuks kuuseokstega kaunistatud. Järsku 
sööstis Douglas ummisjalu tollihoonest 
välja. See oli üldse üks väheseid kordi, 
kui ta minu peale tõeliselt vihastas. 

«Mitte mingil juhul ei tohi sa enam 
minu kõrvalt lahkuda!» karjus ta. «Ma ei 
taha, et sa minust isegi viie jala kaugusele 
läheksid! Ara unusta, kus me oleme!» 


Poola rong pöördus tagasi Varssavisse 
ja kui me pagas sai põhjalikult läbi vaada- 
tud, istusime kõik ümber Vene rongi. Keegi 
polnud viga saanud. Kuna Vene raudteede 
rööpavahe on standardsest palju laiem, 
on ka vagunid avaramad ja ruumikamad. 
Meid kõiki lausa "jahmatas meile reisi- 
miseks antud eravaguni luksuslikkus — 
kuni saime teada, et see oli kuulunud 
tsaarile ja tsaarinnale. Kõik oli hoolikalt 
kaetud linase riidega ja sügav-kastan- 
pruun nahk selle all oli hästi säilinud. 


Koidikul äratas meid koputus uksele. 
Ühes väikeses jaamas ootas meid filmi- 
operaator. Mul ei olnud midagi selle vastu, 
et mind filmitakse. Kui aga olin ennast 
tsaari peeglist üle vaadanud, ma lausa 
kiljatasin. Öö oli olnud lämbe ja kui ma 
oma kosmeetika ning aluspesu lauale olin 
laotanud, olin ma rumalast peast avanud 
kardinateta aknad. Esimeste valguskiir- 
tega hakkas mulle kõigepealt silma must 
padi, mis minu meelest oli olnud valge, 
kui ma uinusin. 


«Kui imelik!» ütlesin ma endale, kui 
sõrmega üle padjapüüri tõmbasin. Van- 
nun, et oleksin välja näinud nagu tuhka- 
triinu, kui ma poleks oma make-up'i-purgi 
abi tarvitanud. Tahma oli kõikjal. Mul 
polnud aega isegi apelsinimahla või kohvi 
juua, tuli kohe hakata näolt ja juustelt 
tahma pühkima — et vastu minna filmi- 
kaamera halastamatule silmale. 


Väga vähestel on aimu, missugust 
tohutut tööd nõuab ettevalmistus filmi- 
miseks. Näitlejannad tulevad stuudiosse 
kell kuus hommikul, et kell üheksa kaa- 
mera jaoks valmis olla. Juukseid pestakse 
iga päev, soenguid teevad maa parimad 
juuksurid. Päevi ja nädalaid ette proovi- 
takse erinevat värvi kreeme, minke, puud- 
reid ja huulepulki, rääkimata juba erinevat 
stiili soengutest. Kaamera jaoks valmistab 
neid ette mitte üks, vaid mitu make-up'i 
spetsialisti. 

Ent siin ma olin, kahvatu ja uimane 
unetust ööst, ilma hommikueineta, juuksed 
tahmast nagu pulgad, ja peatselt taheti 
mind filmida hämaralt valgustatud raud- 
teevagunis. Ma lausa anusin, et mind 
sellest katsumusest säästetaks, aga kasu- 
tult. Ütlesin operaatorile, et ta kaamerat 
liiga lähedale ei asetaks, kuid jälle kõlas 
mu palve kurtidele kõrvadele. Arvata- 

Douglas Fairbanks ja Maru Pickford «Tõrksa 
taltsutuses» (1929). 


piilus ta aeg-ajalt kaamera tagant välja 
ja lausus: «Mariuska,» pidas siis mõne 
sekundi pausi ja lisas, «Ma ar-mas-tab 
sind.» Iga kord vedasin ma näole naera 
tuse ja tänasin teda ohtralt, Nii kestis see 
peaaegu terve hommiku. Mida tehti selle 
sadade jalg.de pikkuse fimiga, on mulle 
siiani mõistatuseks jäänud. 

Natuke maad enne Moskvat votas meid 
liigutav tagasihoidlik vastuvõtt. Suur 
grupp näitlejaid oli istunud terve öö üleval 
kolmanda klassi vaguni puupinkidel, et 
meid tervitada, Neil oli k 
täite kaupa lilli, mis olid n 
närtsinud. Nad olid lahked ja võluvad, 
võiks öelda isegi liigutavad oma kulunud 
riietes. Mõned neist suutsid meile inglise 
keeles selgeks teha, et nad näinud 
kõiki meie filme ja et me oleme Venemaal 
kauaoodatud külalised. Nende nõukogude 
lava- ja ekraanitegelaste seltsis jätkasime 
oma teekonda Moskvasse. Igas järjekord- 
ses jaamas jagasime meid tervitama tul 
nud naistele ja lastele kommikarpe, mis 
olime saanud Varssavis. 

Pärast seda, kui näitlejad olid meid sel- 

lisel kombel vastu võtnud, olime üpris 
kindlad, et ka Moskvast saab meile osaks 
südamlik vastuvõtt. Kuid me polnud 
põrmugi oodanud, et kohtame jaamas 
sellist rahvamurdu, mida hinnati ale 
tuhandele. Noored poisid ja tüdrukud 
ronisid postide otsa. Sajad inimesed pres- 
sisid edasi rongi poole, treppidest" üles 
ja vagunitesse sisse. Kuidas küll läbi selle 
vankumatu massi manööverdada? See 
probleem oli lausa sõjalise strateegia 
vallast, Hoolimata Douglase meeleheit- 
likust protestist, haarasid operaator ja 
paksude: prilliklaasidega pikk OGPU- 
ametnik minust kinni ja lausa kandsid 
mind läbi rongi, Kumbki hoidis mind ühest 
käest, nii et mu jalad vaevalt puudutasid 
maad. Nas astusid trepist alla ja rammisid 
teed läbi rahvasumma. Üks väike poiss 
tundis mu ära, karjus: «Maaruška!» ja 
sööstis minu poole. Rahvamurrus paisati 
ta aga kõrvale ja ta lendas uperkuuti 
tohutu suure piimamannergute virna otsa, 
Üritasin tagasi vaadata, et näha, mis 
temaga juhtus, kuid inimmass oli juba 
kokku tõmbunud ja mu vaatevälja kinni 
kiilunud. 

Mu kahemeheline eskort tormas nü 
minuga läbi suurte puust väravate hoo- 
nesse, mis sarnanes valitsusasutusega, 
aga võib-olla oli see hoopis postkontor. 
Kui olime sisenenud. astusid meie poole 
kaks meest, laskevalmis relvad käes 
Politseiagent näitas oma volituskirju ja 
seletas, kes me oleme. Meid ootas aulo, 
tulvil lilli ja metsmaasikaid, mis olid ilm 
selt minule mõeldud. Douglas, kes jooksis 
nagu hullumeelne kõigest paar sammu 
meist tagapool, jõudis väravani just 
samal hetkel, kui see kinni löödi ja lukus- 
tati. Kahtlustades halba mängu, ronis ta 
värava otsa, hüppas pimesi läbi selle tipus 
oleva avause ja maandus kogu oma rasku 
sega otse autosse kõigi nende lillede ja 
maasikate keskele. Heitnud üheainsa pilgu 
punastele plekkidele minu valgel organdii- 
kleidil ja hirmust lausa kangestudes, 
karjatas ta: «Kuhu sa haavata said?» 

«Ainult jalgadesse, mille peale sa 
hüppasid.» 

«Millest siis nii palju verd?» 

«Ah, Douglas, need on kõigest maasi 
kad!» 

«Maasikad!» 
need pärit on?» 

«Ühelt vene austajalt,  .» 


hüüdis ta. «Kuskohast 


Lõpuks jõudsime «Metropoli» hotelli 
ise väsimusest lausa kokku kukkumas, ja 
ime siis teada, et neljas kohas ooda 
takse meid kokteilile ja kolmes pidu 
söögile. Olin just valmis saanud filmigu 
«Varblased» ja nägin ka ise välja nagu 
üks neist, olles spinati ja piima dieedil 
kaalus tunduvalt maha võtnud. Ma 
kardan, et sammusin läbi nende bankettidv 
nagu alatoidetud viirastus 

Veetsime Douglasega terve nädali 
Moskvas nädala, mis koosnes lõpu 
tutest vastuvõttudest, kohtumistest ja 
gigantsetest pidudest. Filmirahvas oli 
kogu aeg meiega, nad olid tähelepane 
likud, lahked ja sõnaohtrad. Muidugi 
kohtusime ka režissöör Eisensteiniga 
Enne kui asusime teele Venemaale, olime 
mõlemad eriseansil näinud tema meistri 
teost «Potjomkin». Ma rääkisin 
steinile, kuidas mu käsi kivistus vihma 
varju külge, mida ma hoidsin, ja kuidas 
ma püüdsin seda teise käega lahti kangu 
tada, kui film lõppes — see on sõna 
sõnalt tõsi. Olin hämmeldunud, avasta 
des, et Eisenstein ja teised teadsid sama 
hästi kui meie enda rahvas, ja võib-olla 
isegi paremini, kuidas on Hollywoodis 
lood produtsentide, eelarvete, stsenaa- 
riumide ja näitlejatega. Veelgi enam 
hämmastas mind, et nad võisid üles 
lugeda ameerika filmitähti, kes olid 
loojumas, ja uusi staare, kes nende as 
mele tõusid 

Filmide kohta üldse oli neil õelda mil 
jon ja üks asja, ning ma tulin paratama 
tult mõttele, kui tihedalt on kogu maailma 


s 

kunstiinimesed üksteisega seotud, olgu 
nende valitsused ükskõik kui erinevad 

Mul oli kahju» et ma ei saanudki 
näha Kremlit seestpoolt. Ma . peaaegu 


oleksin sinna jõudnud, kuna oli planeeri 
tud, et käime seal koos Douglasega meie 
külaskäigu lõpul. Tempo oli minu 
jaoks liiga kiire olnud ja tol hommikul 
ma minestasin. Ma jäin voodisse puhkama 
ja Douglas läks üksinda 

Kui ta samal päeval «Metropoli» tagasi 
jõudis, kohutas teda tohutu rahvahulk, mis 
ikka veel hotelli ees püsis. Nad olid olnud 
seal meie saabumisest peale, Mõned lah 
kusid ja teised asusid nende kohtadele 
Nüüd oli rahvamass suurem kui kunagi 
varem ja korda pidas rats 
sed ei pääsenud aga ega välja 
Rahvas hüüdis ikka ja jälle meie nimesid 


aga 


politsei. Inime 


sisse 


Viimane [ilm »Saladused» (1933): Mary Carlton 


ja me lehvitasime neile aknast. Douglas, 
kes oli täiesti meeleheitel, sai kuuenööbist 
kinni hoides jutule ühe Ameerika korres- 
pondendiga, kes oskas vene keelt. Ta viis 
korrespondendi alla kolmanda korruse 
rõdule rahvahulgale selgitama, et ma olen 
haige; el reis oli minu jaoks olnud liiga 
pingeline; et ta tahtis mul puhata lasi 
sest pärastlõunal me lahkume Moskvast; 
ja etigahinna eest pean ma paari järgneva 
tunni jooksul rahu saama 
Kui nood inimesed seda kuulsid 

nood tuhanded vene mehed, naised ja 
lapsed, kes olid kogunenud «Metropoli» 
ette tänavale, aplodeerisid nad, tehes seda 
täiesti eriliselt, unustamatult liigu 
tavalt. Nad aplodeerisid hääletult, lüües 
käed peaaegu kokku, nii et need teineteist 
siiski ei puudutanud. Ja pärast seda lah 
kusid nad vaikselt 


aga 


Tõlkinud HANS VILLEMSON 

Helisevast nõiaringist 


Kui Jaak Joala 1970. aastate keskpaiku oma 
populaarsuse kõrgpunktil koduvabariigis võttis 
asjade loomuliku jätkuna vastu esimesi Kesk- 
televisiooni pakkumisi ja kui esimestele pakku- 
mistele järgnes pakkumiste laviin ning peagi 
noores lauljas Sopoti perspektiivi nähti, olime 
uhked — ikkagi oma mees Olümposel. Vähesed 
meist andsid endale siis aru ja mõned ei suuda 
mõista veel nüüdki, et just Jaak Joala oli see, 
kes Kesktelevisioonis võidetud usalduse ja popu- 
laarsusega äratas laiemat huvi Eesti noorte- 
muusika vastu kogu Nõukogudemaal. Ei, ma 
pole unustanud meie ansamblite «Baltika», 
«Mikronid», «Andromeeda» ja edukat 
osavõttu ja auhinnakohti üleliidulistel festivali- 
del Kaunases, Liepajas ja Beltsõs, kuid muusi- 
kute maine loojatena nii suure auditooriumi ees 
nagu Nõukogudemaa jäävad need üritused 
Kesktelevisioonile ja Üleliidulisele Raadiole 
tublisti alla. Kes oleks aastatel 1974—1977 en- 
nustanud, et 1982. aastal aplodeerivad paljud 
NSV Liidu linnad Tõnis Mägi ekspressiivsele ja 
vahetule laulumaneerile, et Anne Veski huvitav 
hääletämber ja sarm jõuavad Kesktelevisiooni, 

% et «Apelsin» naerutab täissaale kõikjal üle meie 


«Fix 


TI 


maa, et Gunnar Graps ja «Magnetic Band» 
jätkavad ennenägematu menuga, et kvartett 
«Tallinn» on oodatud külaline kõikvõimalikel 
džässiüritustel, et regulaarselt gastroleerivad 
mööda NSV Liitu «Vitamiin», «Laine» jt, 
Tekkimas on laiem huvi omanäoliste ja töökate 
kollektiivide «In Spe», «Ruja» ja «Kaseke» 
vastu. 

Kõik see lubab loota, et tasapisi hakkab 
kaduma küllalt levinud arvamus, et Riia on 
Eesti NSV pealinn ja et Raimond Pauls meil 
Eestis ikka üks andekas sell küll, 

Samas oleme põhjendatult mures meie levi- 
muusika heaolu pärast. Loodame leida meile 
nii vajalikku suuremat majanduslikku ja moraal- 
set toetust, oleme mures jaheda suhtumise 
pärast meie probleemidesse. Tahtmata morali- 
seerida, pean siiski küsima, kas me ise, muusikud 
ja muusikutega tegelejad, ei jäta siiski ka üht- 
teist endast olenevat mugavusest või vastutus- 
tunde puudumisest tegemata? Kas mõned meist 
ei ole jäänud tukkuma magusa mõtte juures, 
et oleme parimad NSV Liidus? Kas ei sae me 
mõnikord mõnuga oksa kolleegi istmiku all, 
unustades, et istume ühe puu otsas. 

Ühelt poolt tõstame häält, et meie prob- 
leemidest kirjutatakse vähe, teisest küljest on aga 
nii mõnedki hirmu täis, kui veidigi valusamalt 
astutakse meie konnasilmadele (näiteks võimen- 
dusprobleem). Loeme meelsamini «oma poisi» 
retsensiooni meie kohta kui asjalikku ja ana- 
lüüsivat kriitikat, tõsi, viimast tuleb küll harva 
ette. 

Näiteks sellise suursündmuse puhul nagu 
Tartu festiväl peaks ajakirjanduse reageering 
olema märgatavalt põhjalikum ja kiirem. Festival 
toimus 23.—25. aprillini 1982. aastal, ilmusid 
artiklid: U. Vahe «Muusika sisse minek» (NH 
8.V 1982), 1. Makarovi «Jun mysviku 8 Taprv» 
(M2. 15. V 1982), T. Kahu «Tartu /82» («Edasi» 
26. V 1982). Nagu võime veenduda, nägi 
esimene kirjutis ilmavalgust alles 2 nädalat 
pärast festivali. V. Ojakäär ja O. Ehala andsid 
kuuldust-nähtust kolmes Eesti Raadio saates — 
9., 15. ja 22. mail — põhjaliku analüüsiva üle- 
vaate. Kahju, et nende autoriteetsete asjatund- 
jate arvamus ei ilmunud trükisõnas, kust huvi- 
line oleks selle kontsentreeritud kujul kätte 
saanud. Suhteliselt pikad ajavahed saadete vahel 
raskendasid  raadiokuulajal 
saamist. 

Tahtmatult tekib mõte: miks mitte korrata 


üritusest üldmulje 


Tartu päevade lõppkontserti Tallinnas, V. 1. Le- 
nini nim. Kultuuri- ja Spordipalees. Tartus see 
publikut ei kahandaks, aga paljud pealinna 
muusikasõbrad saaksid vei 
Või ei suudaks selline konts 
linnast kanda endas seda otsivat vaimsust ja 
tulist mängutuhinat, mida võis «Vanemuise» laval 
enamiku ansamblite puhul märgata. Organisat- 
sioonilised raskused? Olen kindel, et Filhar- 
moonia estraadiosakond, V. |. Lenini ni 
Kultuuri- ja Spordipalee ja TRO komsomolikomi- 
tee leiaksid ühise keele. 

Lõpuks mõni sõna võimendusest. Oleks tore, 
kui Eesti koniserditegevust suunavates organi- 
satsioonides lõpuks lakkaksid vaidlused, kas 
tänases päevas elav pillimees ikka vajab maksi- 
maalselt kaasaegset aparatuuri. Kui tahame, 
et meie ansamblite kõla ei meenutaks vanu 
grammofoniplaate ja vastaks kaasaegsetele aru- 
saamadele helipildist, tuleb muusikuid loomuli 
kult aidati 

Nagu vestlusringis «Helisev nõiaring»" kirjas, 
taotletakse Eesti NSV Riiklikule Filharmooniale 
valuutat võimenduse «Dynakord» osimiseks. 
Jah, hulk aastaid lummas unistus «Dynakordist» 
milmeid meie esiansambleid, paaril korral oli 
aparatuur juba kohe-kohe käes, aga lõpuks 
jäime ikka natuke-natuke hiljaks. «Dynakordi»- 
ing traditsioonilises infopuuduses oleksi 
repealt maha maganud Moskva Olümpia- 
keskuse heliinseneride ja akustikute uurimistöö, 
mis tõestas, et valiku olemasolu korral 
«Dynakordi» osta ei tasu. Võrreldi kolme 
firma, «Dynakord» (SFV), «Peavey» (USA) ja 
«Roland» (Jaapan) tehnilisi andmeid ja hindu. 
«Dynakordi» võimendus osutus tehniliselt nige- 
laiaks ja maksis 15—20% rohkem «Peavey'st» 
ning ca 25% «Rolandist». Mitmes teises 
liiduvabariigis, kus ilmselt ollakse olukordadega 
paremini kursis, = on tellimused ammu ära 
antud ja mõned juba aparatuuri kättegi saa- 
nud. Näiteks võib tuua Moskva Leninliku 
Komsomoli nim. Teatri 
ansamblid, Moskva Olümpial 
Ka oma piiratud võimalusi ei kasuta me 
alati kõige paremini. Mõnikord pole tellitud 
võimendid sobinud oomiliselt / valjuhääldi- 
tega, millest tuleneb võimsuskadu. Hotelli 
«Olümpia» varietee mikserpult on vaevalt mõel- 
dud  kontserttegevuseks. On ostetud liiga 
väikese helirõhuga valjuhääldeid, Kui saaks 
vältida nii viivitamist kui ka mõtlematust... 


RAIVO SERSANT 
ansambli «Radar» direktor 


= VEOTMK nr. 7, 1982. 


8. aprill — SAMUEL SAULUS, 
flöödikunstnik, ENSV 


teeneline kunst- 
nik — 50 

12. aprill — TARSINA ALANGO, 
pianist ja -kontsert- 
meister, ENSV teene- 
line kunstitege- 
lane — 60 


20. aprill — AIMEE BEEKMAN, 
filmioperaator, ENSV 
teeneline kirjanik — 50 
22. aprill — HELGA AUMERE, 
muusikateadlane — 60 


.25. aprill — FRED RAUDBERG, 


puhkpilliorkestri «Tal- 
linn» direktor — 60 

TEATP. MY3bIKA. KHHO. ATIPEJIb 1983 


JKYPHAJI MMHHCTEPCTBA KYJIbTYPbI, 
KHHEMATOTPADHH, COIO3A KOMIIO3HTOPOB, COIO3A KHHI 


TOCYHAPCTBEHHOFO KOMHTETA TIO 
ATOTPAPMCTOB H 


TEATPAJIBHOFO OBIMECTBA JCTOHCKOH CCP. 


TEATP 


Tearpaannan nerean <CCCP-60» (36) 
C 13 no 20 nekaõpa n Taaane cocronaacb He: 


Teatpaabiuik enekrakaeh, nocbnwennan GO-AETUIO 
oõpasosanus CCCP. B ne npuunan yuaere MOCKOB 
ekle Tearpaabuue kputuku Puma Kpeuerosa, M 


vana Iisvinkofi n Anekeanap Muukutl, KOTOPMM Mbi 
MW NPeroeTaBANEM CTParMUL Maiuero %yPHa7 

Toeru noaoxWrenbuio  ONenHBAOT NoAGOpP penep 
TYAPA JCTOHEKHX TEATPOB M aKTUBIMA HHTEPEC K KO 
nefief apawarypruu Õparekux napoaos (A. Kasar 
uen, A. Pemes, B. Appo, JI. Paaymonckas. C. 3107 
uuxon)- M3 vämaenutix enektakaeh nan6oaee eanuo: 
ayukoro npiananwn yaocromanet «Haeznne co Bee 
wi> A.Teabmana (Focyaapernenntih moaoneuuh 
rearp 3CCP, nocranosnk K- Komnccäpos) w «Baa 
wenuui ocrpos> M-Kyanma (Tocyaapersennuii 
pyeekufi apawaruseexui rearp CCP, nocranosuluk 
H. Wleiixo) 


«Buierpeaa ne nurari» (0 TAOPVECKOM NyTH MOCKOB- 
ckoro apamarypra A. Pemesa) (43) 

Tearpaabuufi kpuruk A. Munkuw NpeacrananeT un 
TATEAIO MOCKOSCKOTO Apamarypra Aaekcanapa Pene 


sa. (Ero npeca «Iyrb> nocranaena 8 konue 19827 
» Tocyaapersennom moaonexnom tearpe SCCP.) 
[ly6ankyereni Takoke wurepabo perakunu c A. Peme 


SOM, KOTOPUA PÄCCKAIMBAET 0 CBOEM TBOPUECTBE. 
ONPeneARET CBOe OTKOWENNE K NPONBASMOLLUMEA B 
cospemennof coserekoh ApaMATYprNu npoõnemam 
eBngakutim CO eMeHoh NOKOAENNA, W paammulanet 0 
HIANMOOTHOLIEHAAX APAMATYPrA M NOCTANOMUUKA. 
ABTOPA NW KHCLEHUPOBULIKA. 


KTO? Hexennep Pucxyaon (48) 

Crarbai nõtonueta rAaBNOMY PeKHECEpy Õllekoro 
rearpa (Kupruackan CCP) Mexennepy Puexyaony 
(pon. 1941) w ero enexrakanm: «Ha ae» M 
Koro, «Puuapa Ill» Ta nou» n «Ta 
net» B. Illekonupa. poxon», «Bocxowae 
ave na Dyasuamy» n «Tlernh nec, Geryuwh Geperom 
mõpn» 41. Afirmarova wap. «Llerxh nec 
perom wopn» noeranaen M: Puckyaomam n n Iero 
vu «Vraaa» (1981) 


Geryuuwh 6e 


n TEATPE 


Cemunap xpuruxon: X.JJMHILENYY — Hosnoann 
A MU OKeHb chow koaokoavun? (50) 

a M. Jlpy 
BuabsiHANEKOM 
Paia, npennepa 
kpiruik” Xei 
NPONIREA 
BaaHMOOTHONI 


Iloeranonky nbecbi woANaBEKOrO ApamATy 


ue «Bo mw 
Tearpe «Vrana» ((10c 
8 1982 £.) anaanaipver moaoaoh 
pix Jluwnenyy. Taännas Milen 
DHANTCA  ABTOPY 8. oTParkenuu 


uonunk K 


, 


KONGOPUNIMA N KOAAEKTUOUSMA KAN B OTAEALHOM E: 
AOBEKE, TAK NB OÕMEETSE, A TAKE KIPOÕAEMLI BAAN. 
mooTuomeNuA Napoaa € ero Heropneh. Peueisent He 
OTHOCNT NLECY K AYNUNM paõoTam Žipyue, enektaKAb 
Ke OKASJACA, NO CO MHEHKIO, rAyÕrKE H Ape Apama 


Typruneckohi ocnonu 


Cemnnap xpurukos: IL.-P. IIYPbE — Ckoab Henerko 
cõepeuv aasypumh cner ayuw (55) 

Toopdecröo 4 yanenimA NyTb Hemelkoh no3Teecvi 
Jarae Jlackep-Ilhoaep nnoxnonuan  NHcaTEALAHUV 
Ilnaan Tlpower va cosaanne Nuecbi «Dak3E, NPNNIL 
Gusanekui», noerataelinyo A.-3. Kepre 8 Taaauut 
ekom TAT apamui wn- B. Kunrncenna (npemsep: 
eronaaci 9 Mapta 1982 r., n aaraannoh po — Ha 
poatan apruerka 3CCP Benvaa OTcyc, KOTOPOA 0: 
csnutero nponssezenne). Moaoaof xpurak Tunne 
Puün [lypte OTMevaeT, 4TO OPUrNHAAbHO HANHCANNAR 
mbeca ÄOCTABAHET KaK ANTEPATVPHOE HaeAAKAENNE, 
TÄK M VAOBAETBOPENHE VÄBUHEIM CLOHHHCCKUM. BOT 
aomeHAEN, HE TOALKO COXPAHAOULIN CTIXOTBOPILAAI 
erpoü astopa, Ho H oGoralkavilim TI03TMHECKHE 06: 


PAI AONOAHUTEALUHMI SMOUNOHAALHBIMU MOMEH 
Tamu 
Cemnnap xpurnxos: M. HOXAHHEC — Braennn 


«Jomõapaa» (58) 
Moaoaof rearpaavisid kpurux Mapne Moxannee 
oõpaikaeren K CNeKTaKAO TocyAapeTkeHNorO MO: 
Aexuoro tearpa ICCP «Jlomõapa» (nncuenuposka 
P. Amnaõepra 10 noseern $: /locrotsckoro «Kpor 
Kana, XyAOKeerseniuh PYKOBOANTEAB NOCTAHOBKII 
K. Komnecapos, npemrepa 1981 r.). Anrop AAeT MO 
HOCNEKTAKAIO NOAOKUTEALIYIO OLENKY, ACOÕEINO OT 
MEL PeJONAKE C HÄEVUUILMU IPOOAEMAMIL COBPE 
MEHHOCTU, YÕEANTEALUMA NOKAS HEAODEHECKUX RIAM 
wooruomelkA, NCHXOAOrWNEEKI LAYÕOKOE CAEAONA 
une SAMUCAY ŽÄOCTOEBEKOTD NOCPEALTHOM eneuwpu 
MECKNK TEATDAABIUK cpeaera. Menoahureib enekTAK 
an P-Aanaõept n xyaowuix 51. Baye yAocrocnbi 8 
1981 C. npemuu Tearpaauvoro oõweerna ICCI 


3. CEJMPAHJI — Pasmumaenus 0 maereperne ak- 
TADA-iROAERAKE n oe Marne6yprexoro peeruna- 
an (72) 

Asrop AEANTER 
KyKoamiimX Tearpon n 7. Marne6ypre, rae MAPNAY € 
kykoaptiukamu TILP vuerynaan Bapnackuh TeATp 
kyxõn n3 Boarapuu n Tocyaapernemimi kykonbiuili 
Tearp ICCP — e nsecod IL Meeta «Tuan Vaenuni 
tean», Burcokoh oenku yaocroera MOHONPOFPaNMaA 
[lerepa Bawnncxoro «Kacnape». B erarbe MAeT pai 
rosop 0 npopecenonaAN3ME - aKTEPA-KYKONBUNKA 
M BIAHMOOTHOWENUSK MEKAY PEXKHCCEPOM N-AKTEPOM 
a TAKE 0 PENEPTVAPUHX BOSMOKHOCTAX KYKobIIAFO 
Tearpa 


oüevaraemuamu 0 TIL peernuane 


MY3bIKA 


Orseuaer BPYHO JYKK (3) 


Murepatio c€ npoeecopom Taaanuekoh rocyaapeT- 
sentof Koncepbaropur nnannerom Bpyro Jyxxom, 
koropui AeauTeR soCNOMNNAHNAMI 0 Cnoefi yuede, 
TOBOPUT 06. HENDANHTEALCKOM MEKyceTBe BOOGIE, 
va Takoke 0 enoefi nenaroruueckoli AeATEALIOCTU 


H. HEPHOBA —O conerekom Õaaete CEMNAECATIX 
ronon (14) 


Mockonexn rearponea H. Hepuosa nenaer n cock 
ETATLE NONLITKY NPOBECTH MAPAANEAN MEKAY Õ9AETOM 
H APyriMu BWRAMH Mckyeersa (Anreparypoh, Apa- 
MATNMECKHM TEATPOM), AMET XAPAKTEPHCTIKY HAE: 
MANI AOCTIIKEHHAM NOKOAEHNA ÖAAETMEÄCTEPOB, 14 
üukabunx cnoh Tsopueckuh nyrb B 60-x roaax N 
BCTYNMAUINX 8 CEMNAECATIE FORM YÄKE SPEALMU Mä- 
erepamu (H- Bonpuukos, B. Bacaveb, M, Mypawaa, 
10. Buaumaa % 2p.). Boaburoe niumauue VaeaeHo 
SCTONEKOMY GAAETY 


A. TAMME — 06 s3cronckom awase no cayvaio Bu- 
Teõekoro 4ecrmsaan (67) 


Cakcoponncr Aso Tamme sexeT peu 06 3CToHcKOM 
MKASE W CONYTETBYIOULUX EMY B TeueHHe NOCNEAMNX 
ABallaTu AET NpOGAEMAX, NPHBOA Näpaarean 13 
ADyFKX eolosnuix peenyõank, Õunannanu n 7. A Jle- 
TAABHEE OLTAHABAHBAETCA HA AKAIOBOM (PeeruBaae 
«Bure6ekan ocent 822, 8 KOTOPOM NpuHnumaA yuacre 
B Cocrase 1Kaa-opkeerpa «Purms. 


P. CEPCAHT—«O anyvamem noposom Kpyre» 
111 (90) 

Jmpexrop ancamõan «Paaap» Paso Cepcarr npo- 
Aomxaer noaewuky no nosoay erarsn H. Tapumeka 
«Zoyuamuü nopounu xpyr> (en. TMK Ne7, 1982 
w orkanku 8 TMK NeNe 1 n2, 1983) 


KHHO 


COKPOBHUUHHUA MbIC/IH: B. IYAOBKHH— 
Pexnccep n oneparop (10) 

Taana 3 Kuneu KHKOPOKHCCEPA, APTHETA HI TEOPETU- 
xa xuno Beesonona Ilyaonkuna (1893—1953) «Ku- 
Koperkuceep n kirnomarepuaa» (1926) 


Ceroanamnuü AeHL 3CTOHCKOTO “AOKYMEHTAABHOFO 
xuno (25) 

Ha sonpocbi peaakunu orsevamot kuhosen B. Epocc- 
MMHAT,  PexkHccep-oneparop A. CES, pexnccepui 
TL. lyxc, B. Annepcon, 11. Baünacry, X. Cnesx, pe- 
aakrop V. Xehnanyy. 


T. 3AIbMAHOBHU — Bozspauenne (61) 

Peuewaug na suaeodnaew «Ton ueproh kpuilek» 
(no niece 10. Cwyyaa «Jlea», noeranonumk A.-3. 
Kepre, eryann <Jcronekuf Teaedpitbst») . ABTOp pac- 
CMaTPInAET NOCTAHOBKY 8 KoHTEKETE SKpannaaluni 
10. Cmyyaa (eTlncema c ocrpova Uyaakos», 1966; 
«Toayaennwi napow», 1967; «Jlikuh  kannralb», 
1972), ormenaer xopoume akrepekue paõoru (Mra 
Zsep 4 Innpnx Kepre), oANAKO KOHETATUPYET, WTO 
«BHAEODNALM HE ABAHETCA B CNELIKE CAGAANNBIM TEA- 
TPaabHIM ENEKTAKAEM, HOW NE (PHALM ÕC3 MACCONIK 
eek> 


Cemnnap xkpurnxos: II. HOOHATAH — Kpyurenne 
muda? (64) 

Penensus Ma Noanomerpaxuud aarauhekuA AOKY- 
meuraabumi Puabm «Costesane CTPEAKOB» (PEMNC- 
cep IOpuc Boannexc). Penensenr oTaaeT AOMKNOE 
eTpeMaeHD ABTOPOB (PALMA B KOBOM Pakypce ONe- 
nuBATL HETOPNNEEKNE COGLTAA Na one naueli coHpe- 
MEHHOCTIL, ONGAOBEGHTB AEPEHAM BO NM NX NPHGAN- 
JKEHHSI K MEAOBEKY. 


A. PYYC— Bosmoõaennas amepukanues (79) 


Kparkuü 06sop aesreabnocrii Mapni Tlukopa, kuo- 
akrpucti 4 NPOZOCEPA. 


M. IHKPOPA— Cner n rent (82) 
Orpusku n3 wewyapos M. Ilnxfopa (Sunshine and 
Shadow, New York, 1955): ee-nepsoe nosinaenue 
ma xunoskpane 8 1909 r. w nocemenue COBETCKOrO 
Cowza 2 1926 roay 


PA3HOE 


K. KAIJAC — liyrii, kaoyiu, nastum 8 W3oõpasu- 
Teabnom nekycerse (96) 

Asrop yTwep>aaeT, 4TO B OTANUNE OT TEATPA B 1130: 
ÕPASHTEABNOM HEKYCCTBE TAK NASMBACMAA TEMA AP= 
aeküna KBANETCK OAMOA n3 cepveanehinx Tem (Kaa- 
20, Benacxec, Barro, Tonn, /lomte, Tyaya-Jlorpex, 
Tlikacco % Ap, M3 SCTOHCKHX XYAOMIINKOB — AO 
Ba66e n IOpu Äppax) 


Aapec peaakuuu: 
Zeronckan CCP, 
200090 Taaann, n/a 51 

THEATRE 


Theatre Festival Season "60 years of the USSR“ 
(36) 


From Išth to 20th December the theatre festival 
season to honour the 60th anniversary of the for 
mation of the USSR continued in Tallinn, Among 
the guests of the festival were the theatre critics 
from Moscow Rimma Kretchetova, = Mikhail 
Shvydkoi and Alexandr Minkin wiose impressions 
are printed in this issue 

The guests gave a high estimate to ihe choice 
of repertory in the Estonian theatres and (he keen 
interest taken in the latest dramaturgy of other 
union republics (A. Kazantsev, A. Remez, 1. Arro, 
1, Razumovskaya, S. Zlotnikov). The following 
productions were unanimously praised: A. Gel 
man's Face to Face with All (produced by 
K. Komissarov in the State Youth Theatre of the 
ESSR) and M. Kulish's That was the End of 
Guska (produced by N. Sheiko in the State Rus 
sian Drama Theatre of the ESSR) 


“Do miss the shooting" (on the work of A. Remez, 
a Moscow playwright) (43) 


In ühis article the theatre critic A. Minkin 
introduces A, Remez, a young playwright from 
Moscow whose drama The Road had its first run 
at the end of 1982, in the State Youth Theatre 
of the ESSR 

The iniroduetion is followed by the editor's 
interview with A. Remez who talks about his 
career as a dramalist, states his attitude to the 
problem of the shiit of generations apparent in 
contemporary Soviet dramaturgy and discusses 
ihe relations between the dramatist and the 
producer and the author and the seript-writer 


WHO'S WHO? Iskender Ryskulov (48) 


The article presents Iskender Ryskulov (born 
1941), the chief director of the Osh theatre (the 


Kirghiz  SSR). He has produced M. Gorky's 
Lower Depths, W. Shakespeare's Richard TII, 
Twelffh Night and Hamlet, T. Aitmatov's The 


White Ship, The Ascent oj the Holy Mountain, 
A Spotted Dog Running at the Seaside, and others. 
1. Ryskulov kas also been to Estonia where he 
produced A Spotted Dog Running at the Seaside 
in the Ugala theatre. 


The seminar of critics: H. LINDEPUU. Would we 
allow our belfries to be burnt? (50) 


The young eritic Hendrik Lindepuu reviews the 
drama In he Name of the Earth and the Sun by 
94 a Moldavian dramatist 1. Drutse on the stage oi 


the Ugala theatre in Viljandi (producer K. Raid, 
the first performance in 1982). In his opinion the 
drama deals with the problems of conformity and 
collectivity within the man and the society, 
interrelated to the problems of a nation and its 
history. The reviewer does not regard the play 
as the best that Drutse has written; the production 
(though not without shortcomings) has exhausted 
the play and added some interesting aspects that 
make (he production seem more elaborate and 
brilliant than the play itselt 


The seminar of critics: P. R, PURJE. It is hard 
to keep the light of the soul (55) 


The work and life of the German poet Else Lasker- 
Schüler have inspired the writer Lilli Promet to 
compose a play called Else, the Prince of Thebes 
which A. E. Kerge staged in the Tallinn Drama 
Theatre (the first night — 9ih March 1982, the 
leading part played by Velda Otsus, the People's 
Artiste of the ESSR to whom ihe play has also 
been dedicated). The young theatre critic Pille 
Riin Purje claims that Else, (he Prince of Thebes, 
which is original and impressive, is a success on 
the stage as well. The production matches the 
author's poetic style and, through the poetic 
metaphor, adds new richness of emotions 


The seminar of critics: M. JOHANNES. The 
Visions of The Pawnshop (38) 


The young theatre eritie Maris Johannes discusses 
a production by the State Youth Theatre of the 
ESSR The Pawnshop (R. Allabert's seript after 
a story by F. Dostoyevsky A Meek Girl, directed 
by K. Komissarov, first performed in 1981). She is 
favourably impressed by this one-man show, 
assessing the merits of (his production — reso: 
nance to the problems central to ihe worid of 
today, the convincing presentation of human 
relations, deep psychological analysis in the spirit 
of Dostoyevsky, with the application of specific 
means ihat the theatre has at its disposal. The 
actor R. Allabert and the artist J. Vaus were 
awarded a prize for this production in 1981 
by the Theatrical Socfety of the ESSR 


E. SELIRAND. Reilections on the art of puppetry 
against the background of the Magdeburg Festi- 
val (72) 


The author relates his impressions about the 3rd 
Puppet Festival at Magdeburg (the GDR) in 
which alongside with the theatres from the GDR 
the Varna Puppet theatre from Bulgaria and the 
State Puppet Theatre of the ESSR (the latter 
presenting D. Peust's play Tül Eulenspiegel) 
participated as guests. The author gives a. high 


kal to Peter Waschinsky's one-man show 
asparett. The art oi puppetry. the relation 
between the producer and the actor in the puppet 
theatre and the choice of repertory are under 
discussion. 


MUSIC 


BRUNO LUKK answers (3) 


An interview with Bruno Lukk, the piano professor 
of the Tallinn State Conservatory, in which he 
recollects his studies, talks aboul the art of 
interpretatiom and his work as a teacher 


A HERNOVA. On the Soviet ballet in 
The Moscow theatre critic N. Chernova in her 
article tries to draw a parallel between ballet 
and other arts (literature, drama), eharacteri- 
zes the generation ol ballel-masters who started 
their careers in the 60s and reached maturity in 
the 705 (N. Boyarchikov, V. Vassilyev, M. Murd- 
maa, 0. Vilimaa, a. 0.), talks about their goals 
and achievements. Much attention is paid to Esto- 
nian ballet. 


19705 


A. TAMME. On the Estonian jazz against the 
background of the Vitebsk Festival (67) 

The saxophonist Avo Tamme discusses Estonian 
jazz and its problems during past 20 years, 
comparing the situation with that of other union 
republics, Finland and some other countries from 
all over the world. He gives an account oi the 
jazz festival “Autumn in Vitebsk“ in which he 
took part together with the jazz band Rhythm. 


R. SERSANT. On the musical vicious circle III 
(90) 

The manager of the pop group Radar, Raivo 
Sersant carries on the discussion following 
1. Garshnek's article «On the musical vicious 
cirele“ (see, TMC No. 7, 1982 and the discussion 
continued in the issues No. 1 and 2, 1983) 


CINEMA 


THE TREASURY OF THOUGHT. V. PUDOV- 


KIN — director and cameraman (10) 


A chapter from a book «Knuopexuccep w Kuuo- 
marepuan» (1926) by Vsevolod Pudovkin (1893— 
1953), a director, actor and theorist 


The Estonian documentary today (25) 


A guestionnaire made up by the editor will be 
answered by the iilm eritic V. Grosschmidt, the 
director and cameraman A. Sõõt, the directors 
P. Puks. V. Anderson, P. Väinastu, H. Speek and 
the editor U. Heinapuu. 


T. ELMANOVICH. A return (61) 


A review of the telefilm (videotape) Under the 
Black Roof (based on J. Smuul's drama Lea, 
directed by A. E. Kerge, produced by the Estonian 
Telefilm studio). The author treats this film within 
the framework. of other J. Smuul sereenings 
(Letters from ihe Village of the Penighted, 1966; 
The Noon Ferry, 1967; The Wild Captain, 
1972). She finds ihe performance of Ita Ever and 
Endrik Kerge to be good but argues that 
“a telefilm is not a hastily made theatrical 
production or a film without crowd scenes“ 


The seminar of critics: P. JOONATAN. Breaking 
up a myth? (64) 


A review ol a Latvian documentary The Consfella- 
tion of Sagittarius (director Juris Bodnieks). The 
reviewer marks favourably the attempt by the 
authors to re-interpret historical events in the 
frame of contemporary events, the attempt to 
endow legends with human features, bring them 
closer to people. 


4. RUUS. Americans' sweetheart (79) 


An account of Mary Pickford as an actress and 
a producer. 


M. PICKFORD. Sunshine and shadow (82) 


Excerpts from M. Pickford's memoirs (Sunshine 
and Shadow, New York, 1955); her first 
Ap la film actor and her visit to the 
[SSR in 1926, 


MISCELLANEOUS 


K. HALLAS. Jesters, clowns and harleguins in art 
(96) 


The author maintains that in contrast to (he 
theatre the so-called clown theme in art is one 
ol the most serious ones (Callot, Veläsguez, 
Watteau, Goya, Daumier, Toulouse-Lautrec, Picas- 
50, etc; Estonian artists A. Vabbe and J. Arrak) 

(KAO a A il 
NARRID, KLOUNID, PAJATSID 


KARIN HALLAS 


Platon on öelnud: «Naer sisaldab mitte ainult naudingut, vaid ka valu.+ Ja 
nii ongi. Kui palju naerad, hakkab kõht valutama. Ja kui silmist pisarad 
voolama hakkavad, tee siis vahet, kas inimene naerab või nutab. 

Juttu tulet» nendest, kes naerma ajavad. Ent kuna tegemist on nii tõsise 
alaga nagu kujutav kunst, siis ei tule jutt sugugi lõbus. Otse vastupidi. Kunsti- 
ajaloo miljonite klounipiltide seas on hoopis vähe neid, mis naerma ajavad. 
Erinevalt teatrist on see teema kujutavas kunstis üks tõsisemaid. Siin on tihti 
varjul terve elufilosoofia. 

Kloune, narre, arlekiine on tõesti palju joonistatud, palju maalitud, Nad on 
huvitanud kunstnikke nii isiksuste kui nähtustena. Jacgues Callot' groteskne 
palaganigalerii, Veläzguezi narrid-kääbused, Watteau elegantsed komödiandid ja 
võrratu «Gillet», maskid Goya rahvamängudest, Daumier”, Seurat' ja Toulouse-Laut- 
reci tsirkuseseltskond, Cesanne'i «Pierrot ja Arlekiin», Picasso rändartistid ja ränd- 
akrobaadid, Somov, Benois, Ado Vabbe ja Jüri Arrak — juba põgusa meenu- 
tamisega saab kokku mitu näitusetäit materjali. 

Teatris ja tsirkuses on klounid ikka olnud, kunsti ilmuvad nad aeg-ajalt, 
periooditi. Ja sajandist sajandisse aina tõsisematena, keerulisematena. Veldz- 
guez oli esimesi, kes nägi narris inimest, tema elu kahes tegelikkuses, pidevalt 
rollis olemise traagikat. Ka Watteau komödiantide puhul on raske öelda, kus 
,on piir inimese ja näitleja vahel. Tema töödest õhkub teatraalsust nagu oli 
teatraalne ka kogu temaaegne õukonnaelu. «Gillet» on jäänud ületamatuks, 
Palju on püütud teda ära mõistatada, selgeks teha, kes ta on ja miks on teda 
maalitud. Keegi polnud maalinud näitlejat liikumatuna, žestideta, poosita. Watteau 
Gillet seisab ja ainult vaatab. Tema jaoks ei ole olemas melu, mis toimub 
tagaplaanil, ta on laval, aga võimatu on eristada, kus lõpeb naiivse armastaja 
komödiandimask ja algab inimlik kaitsetus. Nii seisab ta ka Watteau viima- 
sel teatripildil «Itaalia komõdiandid». Ka siin on ta eemal ümbritsevast, ka 
siin on ta näitleja, kes enam ei näitle, kuid ei ole veel lahkunud osast. Ka siin 
seesama üsalduslikkus näos. On tähendusrikas, et just tema seisab keskel. On 
tähendusrikas Arlekiini hoogne žest tema suunas. 

“Gillet» on vaieldamatult portree, kuid mitte Watteau autoportree. Ehk kui, 
siis sedavõrd, kuivõrd iga teos on oma looja vaimne portree. Jan Matejko kuulus 
«Narr ballil» on aga juba autoportree otseses mõttes. Ja ühtlasi kibe iroonia. 
Ainult narr ei lõbutse kuninganna ballil, ainult narr valutab südant Poolamaa 
tuleviku pärast. Pajats, kes kehastab ajastu südametunnistust. 

Möödunud sajandi lõpul jõuab palaganikunst uue staadiumini, numbrid 
muutuvad rafineeritumaks ja rändtsirkustest saavad paiksed. Loomulikult 
tõmbavad nad ligi rohkesti kunstnikke. Nii Daumier, Seurat' kui ka Toulouse- 
Lautreci . tsirkusemaailm on kulissidetagune, etenduse särast läbi vaatav. 
Lautrec ületab kõiki halastamatu avameelsusega. Ta näeb klounimängus inimese 
alandamist. Ta teab, et need naeratavad artistid on publiku meeleheaks valmis 
kargama, tantsima ja ratsutama nõrkemiseni Tema töödes on irooniat, aga on 
ka kaastunnet. Pariisi «Le Nouveau Cirgue» ja Fernando tsirkuse klounide 
seas troonib eksootiline Cha-U-Kao. Pildid vananevast naisklounist on Lautreci 
portreekunsti tippe. On koomiline ja ühtlasi haletsusväärne see uhke žaboo ja 
laiade pantaloonidega mehelik kloun. Ta istub tagaruumis, ta on lõtv ja 
sundimatu. Tema väsinud naeratuses on eluga leppimist, eneseirooniat, ja ka 
varjamatut väärikust. Ei saa lahti tundest, et see nukker naeratus ei ole määratud 
meile, vaid Lautrecile, saatusekaaslasele. 

Sajandivahetusel saavad klounid erakordselt populaarseks. Nagu sümbolistlikus 
poeesias, nii saab ka kunstis klounist tähendusrikas sümbol, ühiskonnast tõugatu, 
ajastusse sobimatu inimese võrdkuju. Kogu elu tundub näitemänguna, kunstnik 
selles klounina. Leutrec sätib tsirkusetola pildi oma näituse kataloogi kaanele. 
Palju teeb klounidest visandeid nukker ja üksildane Utrillo, Rouault maalib 
ennast kord kurva Pierrot'na, kord Arlekiinina, pühapaiste pea kohal. Hirmsad 
on tema klounid ristipuul. Picasso loomingus on oluline osa' rändartistidel ja 
raske on leida teist nii tõsist last kui tema kolmeaastane Paul arlekiinikostüümis. 

Kaob piir elu ja narrimängu vahel, ent erinevalt XVIII sajandist on kõigel 
taskanigaleliie ja iroonia pitser. Kerge pilge käib nii ümbritseva ilma kui ise- 
enda piht 

Ukski sajand pole olnud nii irooniline kui kahekümnes. Ta on sünnitanud: 
kunstnikke, kelle kogu lobming on klounimäng. Aga klounimäng pole teatavasti 
lihtne asi ega ükski kunstnik lihtsalt narr. Ja nii me vahel vaatame ega saa 
96 aru, naerab ta või nutab. ” 

